
מבוא 


ספר זה מספר את סיפורן של נשים אשר קולן אינו נשמע - ריש לכרך 
על הופעתו. 

מתוך ההתעניינות המדעית בעולמן של נשים התפתח תחום ייחודי 
של חקר האשה. נשים מתחילות להישמע, ועולמן מתחיל להיחשף. 
בין המחקרים הראשונים על ההתנסויות של נשים עובדות היו רבים 
שנטו לגישה אליטיסטית־קרתנית. במוקד התעניינותם עמדו נשי□ 
משכילות בעלות מקצועות חופשיים, מארצות המערב, ובעיקר 
מארצות״הברית ומאירופה.* כתוצאה מכך עסקה הספרות בנשי□ 
מהמעמד הבינוני והגבוה של ארצות המערב, יותר משעסקה בנשי□ 
ממעמד הפועלים, או בנשי□ משאר ארצות העולם. ספר זה מאפשר 
לנו מבט אל תנאי חייהן של נשים עובדות המועסקות במפעלי 
הייצור שבארצות המפותחות והלא-מפותחות. 

בספר שלפנינו, שהופיע במקורו בשפה האנגלית, יש יותר מאשר 
תרגום. ברברה סבירסקי אספה במיומנות רבה מידע מקביל אודות 
התעשיות עתירות עבודת-נשיס בישראל, והרימה תרומה חשובה 
להבנתנו את תנאי העבודה של פועלות התעשייה. 

אחד הלקחים החשובים שנבעו מן התחום החדש של "חקר האשה" 
הוא שההשלכות הנודעות להתפתחויות חברתיות-כלכליות על 
חייהן של נשים אינן דומות, בהכרח, להשלכותיהן על חיי הגברים. 
המהפכה התעשייתית, לדוגמא, יצרה עבור הגברי□ הזדמנויות 
חדשות לניעות כלכלית. עבור הנשים, לעומת זאת, היתה התוצאה 
שונה: הפרדת מקום העבודה ממקום המגורים הותירה את נשות 
המעמד הבינוני החדש ללא תפקיד כלכלי, רתוקות לביתן ותלויות 
בגברי□ מבחינה כלכלית. 

דוגמא אחרת מצרייה בעבודתה של בוסרופ על השפעת 
הקולוניאליזם על חברות באסיה ובאפריקה. האירופאים עשו כבל 
יכולתם - כמתיישבים, פקידי□ קולוניאליים, יועצים טכניים 
ומתכנני□ - להציב בעבודות חקלאיות גברים במקום נשים. 
התוצאה היתה יצירתה של כלכלה כפולה - כלכלת-קיו□ נשית, מחד 
גיסא, וכלכלת-שוק גברית, מאידך גיסא. הגברי□ הוכשרו להפעיל 
את הטכנולוגיות החדישות לגידול יבולים עבור השוק החיצוני, כעוד 
שהנשים נותרו ע□ כלי-העבודה המסורתיים. הפיתוח הכלכלי 
החדש יצר פער גדול בפריון עבודה בין שני המינים, ובדרך זו הרע את 
מעמדן היחסי של הנשי□.** 

ההתפתחות של תעשיות עתירות-ידע בישראל נחשבה למבשרת 
פתרון כלכלי למדינה הענייה במשאבים טבעיים אך עשירה במשאבי 
אנוש מיומנים. ברברה סבירסקי מסבה את תשומת לבנו לאפשרות 
שגם כאן היתרונות הצפויים לגברי□ רבי□ מאלה הצפויים לנשים. 

התעשיות עתירות עבודת-נשי□ * מזון, טקסטיל ואלקטרוניקה ־ 
מצטיינות, יותר מאשר כל תעשייה אחרת, בחלוקה ברורה בין 
העובדים המקצועיים • בעיקר הגברים, לבין הלא מקצועיים - 
בעיקר נשים. בספר זה מתוארת חלוקת־העבודה בין איש לאישה 
כמפרידה בין עבודת-כפיי□ לבין עבודת חשיבה; בין עבודה יוקרתית 
רבת-הזדמנויות לבין עבודות שיגרה חסומות; כין עובדים הנהנים 
מיכולת החלטה והשפעה לבין עובדות המצויות תחת פיקוח צמוד 
של מנהלי-עבודה או של טכנולוגיות המצמצמות את יכולת 
ההחלטה והבחירה עד למינימום; בין אלה שהכנסתם מאפשרת 
גישה לכל מנעמי החיי□ לבין אלה שהכנסתן יכולה אך בקושי 
לקיימן. ההפרדה בין עבודת-הכפיים ובין העבודה החשיבתית 
חופפת את ההפרדה המינית, הן בתוך המפעל והן מחוצה לו. יש בזה 
מעין תמונה הוליגרפית של החברה כולה. 

הבדלי פריון בעבודה בין נשי□ לגברי□ ה□ אחד ההסברים לתופעה 
זו: חובות המשפחה מצמצמים לעתי□ קרובות את ניעותה, יציבותה 
ויעילותה של האשה בעבודה. ואולם הבדלי□ בפריון עבודה 
משקפים, כשלעצמם, הבדלי□ בין־מיניי□ באפשרות גישה לאותם 
גורמים הקובעים את רמת הפריון ־ כגון חינוך, מיומנות, הכשרה 
מקצועית ורמה טכנולוגית של התפקידים המוצעים לבני שני 
המינים. הבדלי□ אלה, מציד□, מושפעים מדעותיה□ הקדומות של 
מעסיקים, המניחים כי הנשי□ עובדות אך ורק למעו "דמי כיסי־ 

לרכישת מותרות, או כדי לתרום משכורת שנייה למשפחה בה הגבר 
הוא המפרנס העיקרי. יש רבים המאמינים כי לנשים אין צורך או 
נטייה לפתח קריירה או לעלות בסולם התעסוקה, וכי לכן אין זה 
מפריע להן לעבודה בתעסוקה שאין עמה קידום כלשהו. כל אלה - 
דעותיהם של בני המשפחה, של המעסיקים ושל הנשים, בנוסף על 
חובות המשפחה ועל מגבלות ההכשרה וההשכלה, מצמצמים את 
אפשרויות התעסוקה של נשים ומחלישים את יכולת התחרות שלהו 
בשוק העבודה. חולשה זו של הנשים בשוק העבודה היא הסיבה 
העיקרית להבדלים בשכר הניתן לבני שני המינים תמורת עבודה 
זהה ותפוקה דומה. הבדלי שכר אלה הם־הם ההופכים את הנשים 
ל׳יבעלות יתרוף׳ בכל הנוגע לתעסוקה בתעשיות בהן הן מרוכזות 
כיום - תעשיות אותן ניתן לכנות "גטאות" של תעסוקת נשים. 

למרות המציאות העגומה המתוארת בספר זה, אפשר לשמוח 
ולהתברך בעצם הופעתו ובבשורה האופטימית המשתמעת ממנו ־ 
לפחות לנו בישראל. הספר פונה אל כל העוסקים בתכנון פיתוחה 
הכלכלי של ישראל ובקידום השתלבותה בשוק העולמי, לשקול את 
השלכות תכניותיהם לגבי הנשים ולהביא בחשבון את צרכיהן ואת 
זכותן לעובדה בעלת משמעות ששכר מכובד בצידה. בעידן זה מן 
הראוי שנרחיב אופקינו מכלול בהם היבטים חשובים אלו של חיינו. 
הספר פונה גם להסתדרות העובדים ולארגוני הנשים לספק את 
מערכת התמיכה הדרושה לנשים בהשמעת קולן ובהצגה נכונה של 
תנאי עבודתן. 

ההווה הוא הזמן הטוב כיותר לפקוח עיניים ולסגל לעצמנו נקודת 
השקפה זו. 


דפנה יזרעאלי 

המחלקה לסוציולוגיה ואנתרופולוגיה, אוניברסיטת בר-אילן 

סביב העולם עם החבחת 

הוב״לאומיוח 


מולי ק. מן העיר פנאנג שבמלאזיה השכימה קום לפני שלוש הנשים 
האחרות הגרות איתה בתדר. עתה היא עומדת ומחממת את האורז 
שנותר מארוחת ליל אמש. מדי המפעל הירוקים, המתהדקים אל 
גופה , הולמים אותה מאוד. היא נאה בעבודתה בחברה אמריקאית 
מודרנית, אך גאוותה אינה גדולה עוד בפי שהיתה לפני שלוש שנים, 
כשהגיעה למפעל. יוםייום היא רכונה מעל מיקרוסקופ, מבוקר ועד 
ערב , מלחימה חוטיתהב דקיקים לשכני סיליקון, המיועדים 
למחשבייכיס. היא צעירה מאוד, בת עשרים ואחת - אבל ראייתה 
אינה טובה עוד כבעבר. 


במאה התשע־עשרה מילאו נערות כפריות באנגליה ובצפון־מזרח 
ארצות־הברית את אולמות הייצור של מפעלי הטקסטיל 
שהוקמו בעת המהפיכה התעשייתית. כיום, נשות העולם 
השלישי הן אלה המאיישות את אולמות הייצור של החברות 
הרב־לאומיות החדשות [חברות שלהן חברות־בת במספר 
ארצות], מפנאנג שבמלאזיה ועד לסיודאד חוארז שבמכסיקו. 
התוויות ח 3 ׳*\! 3 ז 111 ^ 13 ^ או 93111 מ 1 [) 16 ו! 1 ח 556 ^ מסתירות 
מאחוריהן מציאות של ריכוזים גדולים של כוח־עבודה נשי זול. 
בשני העשורים האחרונים החלו חברות רב־לאומיות גדולות, כגון 
"סירס רובאלך ו״ג׳גראל אלקטריק" האמריקאיות, להשתית את 
הליכי הייצור שלהן על נשים ברחבי תבל, במגמה לחסוך בעלות 
העבודה ולהגדיל את הרווחים. נשים הן אלה המבצעות כיום את 
ההרכבה של מוצרי הצריכה השונים - החל מצעצועים ומכנסי 
ג׳ינס וכלה במחשבים אישיים. 

המניע העיקרי מאחורי המעבר של חברות רב־לאומיות 
לארצות העולם השלישי הוא השכר הנמוך של העובדים 
והעובדות שם. עובדת קו־ייצור בארצות־הברית משתכרת כיום 
בין שלושה לחמישה דולאר לשעה. בארצות העולם השלישי 
משתכרות נשים בדרך כלל שלושה עד ארבעה דולאר ליום. 
מנהלי החברות החלו תוהים מדוע עליהם לשלם לפועלת 
בניריורק, עבור שעת עבודה אחת, שכר שפועלת פיליפינית 
מקבלת עבור יום עבודה שלם, ומדוע עליהם להעסיק פועלים 
ממין זכר, בשעה שנשים משתכרות עבור אותה עבודה עצמה 
40% עד 50% פחות? 

החברות האמריקאיות מכנות את אולמות הייצור שהן 
מחזיקות בארצות אחרות בשם "משאבים שמעבר לים". פעילי 
האיגודים המקצועיים האמריקאיים מכנים אותם "מקומות 
עבודה בלתי־מאוגדים", ורואים בהם איום על מקורות הפרנסה 
של חבריהם בארצות־הברית. כלכלנים מכנים את התופעה 
החדשה בשם "חלוקת העבודה הבינלאומית החדשה", ומצביעים 
על תהליך העברת תעסוקות לא מקצועיות, ששכר העבודה בהן 
נמוך, לארצות "המצויות בתהליך של תיעוש". אלא שהשליטה 
על הניהול ועל הפיתוח הטכנולוגי נותרת במשרדים הראשיים 
של החברות, הממוקמים בארצות ״העולם הראשון״ - 
בארצות־הברית או ביפאן, לדוגמא. ג׳ורג׳ בול, מי שהיה סגן שר 
החוץ של ארצוודהברית, והמכהן לאחרונה כמנהל בכיר של 
חברת ההשקעות הבינלאומית "להמן, קוהן, לב" תיאר את 
התהליך עוד בשנת 1967 : 

ביום גדל והולך מספר החבדלת המוצאות את תומרי■ הגלם בקבוצה 
אחת של ארצות, מעבדות אותם למוצרים תעשייתיים בעזרת 
בות העבודה ותשתית הייצור של קבוצה שנייה של ארצות, ומוכרות 
אותם בקבוצה שלישית של ארצות. בעזרת אמצעי תקשורת מיידית, 
תובלה מהירה, מחשבים ושיטות ניהול מודרניות, משנות אותן 
חברות את התפרוסת הבינלאומית של המשאבים, במו גם את דפוסי 
הייצור והשיווק, בתגובה לשינויים התכופים במחירים ובנגישות של 
בותיעבורה ושל תומרי׳גלם.' 

קצב הייצור של החברות הרב־לאומיות הלך וגבר במהירות 
מאז אמצע שנות ה־ 60 . תעשיית האלקטרוניקה מהווה דוגמא 
טובה של חלוקת העבודה הבינלאומית החדשה: המעגלים 
מודפסים על פרוסות סיליקון ועוברים בדיקת טיב בקליפורניה 
שבארצות־הברית. אזי הם נשלחים לאחת מארצות אסיה, ושם, 
בתהליך עתיר עבודה, הם נחתכים לשבבים קטנים ומחוברים 
ללוחות מעגלים. השלב הסופי - הרכבה למוצרים שונים ומגוונים 
כגון מחשבים, משחקי וידיאו או מוצרים צבאיים - מתבצע, 
בדרך כלל, בארצוודהברית. רבים מהרוכשים אינם מודעים לכך 
שמוצרים אלה עשו דרך ארוכה סביב העולם, וכי מושקעת בהם 
עבודתם של פועלים ופועלות במספר ארצות. ורבים מן העובדים 
ב״עולם הראשון׳/ הנאבקים כיוס על מקום עבודה, אינם מודעים 
לכך שהמכשירים "תוצרת חדל" שבבתיהם מיוצרים במפעלים 
השייכים, לפחות באופן חלקי, לחברות שמרכזן בארצות "העולם 
הראשון" עצמן. 


תולדות קרהייצור העולמי 

התברה הרב-לאומית. השמש לעולם אינה שוקעת מעליה... מניע 
הרווח העלה אותה על מסלול של מסע פלאים, בחיפוש אחר 
הזדמנויות חדשות. 

פרסומת של חגרת "אימויגג סראסש קוספאני", ארצות*וזכדית. 


בסקר שנערך בארצוודהברית בשנת 1971 ציינו רוב החברות 
הנסקרות את שכר העבודה הנמוך כסיבה עיקרית להעברת 
קווי־הייצור שלהן לארצות אחרות. 2 חברת "פיירצ׳יילד קאמרה 
אנד אינסטרומנט" היתה בין הראשונות שפנו אל מעבר לים: 
ב* 1961 הקימה בהונג קונג מפעל לייצור המיועד לייצוא, ושילמה 
לעובדיו 28 סנט לשעה. חברות אחרות מיהרו לצאת בעקבותיה. 
בבואם להצדיק את צעדם, נאחזו מנהלי ההברות בנימוק של 

התחרות הבינלאומית הגוברת: "הלקוחות הגדולים ביותר שלגו 
קיבלו הצעות מפתות ממפעלים יפאניים וממפעלים אמריקאיים 
בעלי קווי־ייצור מעבר לים. היינו חייבים להקים מפעל מעבר 
לים, כדי שלא לאבד את לקוחותינו." 3 

החברות הרב״לאומיזת פנו תחילה להונג קונג ולטאיוזאן, 
ולאחר מכן לדרום קוריאה, למכסיקו, לסינגאפור ולמלאזיה, 
בחיפוש מתמיד אחר כוודעבודה זול ככל האפשר. בין השנים 
1960 ד 969 ו עלה ערך המוצרים של חברות אמריקאיות שיוצרו 
מעבר לים מ* 1.1 ו מיליארד דולאר ל־ 29.5 מיליארד דולאר. 4 
בשנות השבעים המאוחרות הפכו הפיליפינים ותאילאנד ליעדן 
המועדף של החברות הרב־לאומיות. קו־הייצור הלך והתמתח 
מסביב לעולם. 

המעבר אל מעבר לים איפשר לחברות לחמוק מתביעות 
האיגודים המקצועיים האמריקאיים והאירופיים לשיפור תנאי 
התברואה והבטיחות בעבודה, כמו גם להעלאת השכר ושיפור 
התנאים הסוציאליים. הדבר איפשר להן גם להתעלם מן הדרישה 
הציבורית הגוברת לצעדים נגד זיהום האויר הנגרם על־ידי 
התעשייה: הם פשוט העבירו את הזיהום לארצות בהן לא קיים 
פיקות כלשהו על איכות הסביבה. כפי שהסביר רופא המועסק 
על־ידי משרד הבריאות של מלאזיה: "מדיניותה של הממשלה 
היא למשוך משקיעים. השאלה הראשונה המוצגת על־ידי 
המשקיע היא: ׳האם יש אצלכם חוקים להגנה על איכות 
הסביבה, והאם אתם מקפידים לאכוף אותם?׳ אם הוא מוצא 
שהחוקים והאכיפה חלשים, הוא בא". 5 

באותן שנים החלו מדינות רבות בעולם השלישי לזנוח גישה 
קודמת לפיתוח כלכלי, גישה שהדגישה את התיעוש העצמי ואת 
הפחתת התלות במוצרים מיובאים מארצות־הברית ומאירופה. 
במקום זאת אומצה גישה חדשה, אשר, באורח פלא, תאמה את 
האינטרסים של החברות הרב־לאומיות הגדולות. הגישה החדשה 
שמה את הדגש על משיכת משקיעים לייצור המכוון לייצוא. 
ב* 965 ו הוצבה הגישה החדשה בראש סולם העדיפויות של 

הארגונים הכלכליים הבינלאומיים - הארגון לפיתוח תעשייתי 
של האדם, הבנק העולמי וקרן המטבע הבינלאומית. הגישה 
החדשה זכתה, כמובן, לתשבחות מצד החברות הרב־לאומיות 
ומצד הבנקים בארצות המערב. ארצות העולם השלישי נקראו 
לפרוש שטיח אדום לרגלי המשקיעים הזרים, ולהפוך ל״במות 
ייצוא" עבור השוק העולמי. בתמורה הובטח ל״ממשלות 
המארחות" כי תקבלנה מקורות תעסוקה, ידע טכנולוגי ומטבע 
זר (דולארים או מארקים גרמניים שיאפשרו להן לרכוש 
מזצרי־ייבוא חיוניים, כגון נפט ומכונות). "ארצות מתפתחות" 
החלו מכוונות עתה את המשק שלהן בהתאם להנחיות שקיבלו 
מן החברות הרב־לאומיות - וכל זאת בסיוע של הארגון לפיתוח 
תעשייתי של האדם ושל הסוכנות לפיתוח בינלאומי של 
ממשלת ארצות־הברית. הממשלות החלו מבטלות את מכסי 
המגן על מוצרים תעשייתיים, מכסים מן הסוג שהוטל על־ידי 
ממשלות ארצות־הברית ואנגליה בתקופות קודמות, עת היתה 
התעשייה שלהן עצמן בשלבי הצמיחה הראשונים. למשקיעים 
הזרים הובטח שיוכלו להוציא לארצות מוצאם את מלוא 
הרווחים, ממשלות העולם השלישי התחרו ביניהן מי תציע את 
הטבות המס הגדולות ביותר. לאותן חברות שהעדיפו להמנע 
מפתיחת מפעלים מעבר לים, הציעו ממשלות אלה הסכמי ייצור 
בקבלנות עם חברות מקומיות. 

איזודי סתר חופשי 

אמורי סחר חופשי(או, בשמם האתר, אמורי עיבוד לשם ייצוא) 
הפכו נקודות מפתח במדיניות הייצור המכוון לייצוא, עבור 
המשקיע הזר, אמור הסחר החופשי הוא בבחינת גן עדן עלי 
אדמות: מוצע לו שם מערך ייצור מוכן, כולל כל שירותי 
התשתית, וכן כוודעבודה מן המוכן, המשוכן בדרך כלל בסמוך 
למפעל. זהו משטר כלכלי בנוסח קולוניאלי, התפור לפי 
מידותיהן של החברות הרב־לאומיזת. ההטבות המוצעות 

למשקיעים זרים באמורים אלה כוללות, בין השאר, שיחרור 
ממכס על ייבוא חומרי־גלם, רכיבים ומכונות, שיחדור ממסים 
לתקופה של עד 20 שנה, וסיבסוד ממשלתי של הוצאות 
התיפעול. על החברות המקומיות נאסר בדרך כלל לפעול באיזורי 
הסחר החופשי - אלא אם כן הן פועלות בשיתוף עם חברות 
זרות. 

איזורי סחר חופשי - שמספרם ברחבי העולם עולה כיום על 
100 ־ מגדילים את חופש הפעולה של אנשי העסקים, תוך שהם 
מגבילים את החופש של העובדים. בתוככי האמורים, המוקפים 
בדרך כלל גדרות־תיל גבוהות, חיים העובדים במעין 
מחנות־עבודה ענקיים, שאין בהם, למעשה, דריסת־רגל לאיגודים 
מקצועיים. זכויות השביתה והתנועה מוגבלות ביותר, ולעתים 
אמן קיימות כלל. בכל אמור כזה פועל גם, בדרך כלל, כוח 
משטרה מיוחד, הבודק כל אדם או כלי־רכב העובר בשערים. 

לדברי אשה מאחת מארצות העולם השלישי, הנושאת 
בתפקיד גבוה במנגנון האדם, "החברות הדב־לאומיות נוהגות 
לומר כי הן תורמות לפיתוח של הארצות שלנו, אך למעשה הן 
באות אלינו בגלל סיבה אחת בלבד - כוח־העבודה הזול. כאשר 
מחיר העבודה עולה, הן מסוגלות לקום וללכת. אז איך אפשר 
לקרוא לזה פיתוחי כל הגישה הזאת מבוססת על כך שהאנשים 
בארצותינו עניים - ועתידים להשאר עניים". 

מבצע י יק 3 ז 4 800151 ' שהחל בפוארטו ריקו עוד בשנות ה־ 40 , 
היווה גירסא ראשונה ומוקדמת של תכניות ה״פיתורד בנוסח 
אמורי הסחר החופשי. ב־ 1976 פירסמה רשות הפיתוח הכלכלי 
של ממשלת פוארטו ריקו מודעה בעתוני ארצות־הברית, 
הקוראת לאנשי־עסקים אמריקאיים לבוא ולהשקיע באי, 
בהבטחה שייהנו מ״פריון גבוה, שכר עבודה נמוך ורווחים 
משוחררים ממס". כל זה היה, כמובן, טוב ויפה עבור החברות 
הזרות - אך לא בהכרח עבוד פוארטו ריקו. מבצע "ק 3 ש 800151 " 
הביא לעלייה גדולה בייצור המכוון לייצוא - אך לירידה בייצור 
של מצרכים הדרושים לשוק המקומי. ב־ 2 198 הגיע שיעור 

המובטלים באי ל־ 30% מכוח העבודה. פוארטו ריקו, שאדמתה 
פוריה ומזג־האויר שלה טרופי, נאלצת עתה לייבא 
מארצורדהבדית את מרבית המזון הדרוש לתושביה, כמו גם את 
מרבית המוצרים התעשייתיים, 6 התשלום עבור מוצרי־ייבוא אלה 
הכניס את המדינה לחוב גדול לבנקים אמריקאיים ולסוכנויות 
פינאנסיות אחרות. ב־ 976 ז, כאשר הגיעה לסיומה התקופה 
הראשונה של שיחדור ממסים למשקיעים זרים, ומשהנהיגה 
ממשלת האי שכר־מינימום, קמו רבות מן החברות הזרות 
והעבירו את מפעליהן להאיטי ולרפובליקה הדומיניקאנית - 
ששכר־העבודה אצלן היה נמוך עוד יותר מזה שבפוארטו ריקו. 


נשים גקדהייצוו העולמי 

דרושות פועלות. המל - למעלה מי 7 {, פחות מ־ 30 . רווקות, ללא 
ילדים. השכלה - לפחות כתה ר, אבל לא עתר מכתה י׳. העבודה 
במשמרות. 

מודעה במדור "דרושים" בעתו! מכסיקאי. 


בסיליה אלטגראסיה, תופרת (תיקה חדיזדד ידיים, המעה בעבר לשכר 
של 5.75 דולאר לעם. "...עברתי בהרבה את הערמה העמית שליי/ 

אלא שאז, לדברי אלטגראסיה, קרא לה מנהל העמדה - מהגר 
קוב אני - למשרדו. "הוא אמר לי שאני עובדת מצויץ, אלא שאני 
ועוד מספר נשים מרוויחות עכשיו עתר מדי, ועל כן הוא נאלץ לקצץ 
מן התשלום שאנו מקבלות עבור כל בגד". כעם היא משתכרת, בעם 
טוב, 3 דולאר בלבד. "כשראיתי שאני מרוויחה פחות, התחלתי 
לעבוד ימים נוספים. הנעתי לששה ואפילו לשבעה ימי עבודה 
בשבוע. אבל הייתי מתעייפת, ולא יכולתי עוד לעבוד מהד כמקודם". 

בתוך מספר חודשים חלתה, ולא יבלה עוד לעבוד כלל. 

סיפורה של בסיליה אלטגראסיה, תופרת בת 23 מאחור הסחר החופשי "לה רומנה" 
שברפובליקה הדומיניקאנית. פורסם בעתון 1 י!וח 10 זו; 1:1 ( 1 •.*־] <ז 3 עח?) 1 דו\/ של האיגוד 
המקצועי האמריקאי סר.)-.!■■]*.' 


באיזורי הסחר החופשי שברחבי העולם השלישי מועסקים כיום 

למעלה ממיליון בני־אדם. מיליונים נוספים עובדים מחוץ 
לאיזורים, במפעלים שבשליטת החברות הרב־לאומיות 
ובמפעלים של קבלני־משנה מקומיים. נשים מהוות שמונים עד 
תשעים אחוזים מעובדי קווי־ההרכבה הקלים. יש בזה משום 
שינוי משמעותי בדפוסי התיעוש שהיו נהוגים עד כה. עד לפני 
זמן לא רב התבטא תהליך התיעוש בארצות אלה בעיקר 
בהקמתן של תעשיות כבדות כגון מכרות ובנייה, ופירוש הדבר 
היה מקומות עבודה חדשים לגברים - וירידה במעמדן הכלכלי 
של הנשים. החברות הרב־לאומיות החדשות, לעומת זאת, 
מייעדות את עבודות ההרכבה הקלות - החל מבובות וכלה 
ברכיבי מחשבים - לנשים. 

נשים, ברחבי העולם כולו, מקבלות שכר נמוך מזה של גברים. 
החברות הרב־לאומיות, הפונות אל מעבר לים בחיפוש אחר 
כוח־עבודה זול יותר, מעדיפות, כמובן, להעסיק נשים, שהן 
כוח־העבודה הזול ביותר. הזדמנויות התעסוקה הפתוחות בפני 
נשים מצומצמות ביותר, ומשכורתן נחשבת ממילא ל״משכורת 
שנייה", מנהלי החברות מנצלים זאת לטובתם, ומתרצים בכך את 
השכר הנמוך שהם משלמים לנשים. אותו הסבר עצמו משמש 
אותם גם כשהם מפטרים את הנשים - בעתות שפל בייצור; אזי 
טוענים הם כי הנשים אינן זקוקות לעבודה, וכי הן ממילא 
נוטשות את המפעל לאחר החתונה. 

יש גם סיבות נוספות להעדפתן של נשים בקווי־הייצור 
החדשים. החברות הרב־לאומיות רוצות בכוח־עבודה ממושמע 
וקל לשליטה, המוכן לבצע מטלות משעממות וחוזרות על עצמן. 
בעיניהן, נשים - הניחנות ב״סבלנות טבעית״ וב״זריזות ידיים״ - 
הן העובדות המושלמות. כפי שאמר מנהל עבודה בקרייצור 
בטאיוואן, "גברים צעירים הם מאוד חסרי־מנוחה, ואין להם 
סבלנות לעבודות הד־גוניות שאין בהן קידום כלשהו. כשהם 
מתוסכלים, הם מסוגלים לחבל במכונות ואפילו לאיים על מנהל 
העבודה. אבל הבנות - לכל היותר הן בוכות קצת", 6 

החברות הזרות מעדיפות נשים רווקות ללא ילדים - ואם 

אפשר, ללא תוכניות ללדת בעתיד הנראה לעין. כדי לחמוק 
מתשלום דמי־לידה, עורכות החברות מבדקי*הריון לכל 
המועמדות לעבודה אצלן. עובדת טכסטיל מהודו סיפרה כי "הם 
מקבלים לעבודה נשים לא נשואות, אבל הם מעדיפים נשים 
שעברו ניתוח (כוונתה לעיקור המתבצע בהודו בעידוד 
ממשלתי). 9 חברת "מאטל", יצרנית צעצועים בינלאומית גדולה, 
בעלת מפעל באמור הסחר החופשי באטאאן, בפיליפינים, מציעה 
פרסים לאלה מעובדותיה המוכנות לעבור ניתוח עיקור. 0 ' 

נשים המחפשות תעסוקה מהוות תופעה חדשה, יחסית, 
בעולם השלישי. עד לפני שניים־שלושה עשורים מילאו נשים 
צעירות תפקידים חיוניים במשק המשפחתי הכפרי. הן עבדו 
בבית, בשדות או בתעשיות־כפר שונות. אולם ממשלות רבות 
באסיה, אפריקה ואמריקה הלאטינית החלו בתוכניות פיתוח 
תעשייתי וחקלאי נרחבות, בעצתם של גופים כגון הבנק 
העולמי וקרן המטבע הבינלאומית. תוכניות הפיתוח גרמו 
להשתלטות של חברות גדולות על שטחי־קרקע נרחבים, ודבר זה 
הביא להרס החקלאות המסורתית ולערעור הקהילות הכפריות 
המסורתיות. הורים רבים החלו שולחים את בנותיהן לעדים 
הגדולות או לאמורי הסחר החופשי, בנסיון למצוא תעסוקה 
שתביא למשפחה הכנסה כלשהי. 

כוח־עבודה חדש זה מורכב ברובו מנשים צעירות בנות 16 עד 
25 . יועץ של אחת החברות הרב־לאומיות הגדולות אומר ש״עם 
העלייה בוותק באה עלייה בשכר", ולכן מעדיפות ההנהלות 
להכשיר מדי פעם קבוצה חדשה של בנות צעירות - במקום 
לשלם לעובדות הוותיקות והמנוסות שכר גבוה יותר. העובדות 
הצעירות ביותר - בדרך כלל בנות פחות מ־ 23 - מועסקות בענפי 
האלקטרוניקה והטקסטיל, שבהן ראייה חדה וזרמות־ידיים הן 
בבחינת דרישות יסוד. עובדות מבוגרות יותר מועסקות בענפים 
אחרים, כמו ענף המזון, בהם אין צורך בראייה חדה במיוחד, או 
בזריזות מיוחדת. במפעלים אלה תנאי התעסוקה גרועים במיוחד, 
אך החברות אינן צריכות לחשוש מדבר כלשהו, שכן אפשרויות 

התעסוקה החלופיות מוגבלות ביותר* 

לא כל החברות מעדיפות עובדות צעירות. יש נם יוצאים מן 
הכלל - אם כי מעטים ביותר. בסינגפור התנסו מספר חברות 
בבעיות עם עובדות צעירות ש״היו עוברות ממפעל אחד לשני, 
בחיפוש אחר מקום עבודה טוב יותר". יועצי ניהול המליצו אז על 
קווי־ייצור המעסיקים "רק עקרות׳בית". הנימוק שלהם היה 
שעקרות־בית, שהן מבוגרות ואחראיות יותר, לא יתפתו לחפש 
אחר מקומות עבודה יוקרתיים יותר. אחד היועצים המליץ 
להעסיק "גדוד אחד של עקרות־בית משמונה בבוקר עד אחת 
אחר־הצהריים, וגדוד נוסף מאחת אתר־הצהריים ועד שש 
אחר־הצהריים. כך יצטרכו עקרוודהבית לעבוד חצי יום בלבד, 
ויוכלו להרוויח קצת כסף ובעת ובעונה אחת גם להיות במחיצת 
משפחותיהן במשך חלק מהיום. המפעלים, מצידם, יוכלו לייצר 
מסביב לשעון ולעמוד בתחזית־הייצור שלהם"." 

דוברי החברות הרב־לאומיות טוענים שנשות העולם השלישי 
נלהבות מהזדמנויות התעסוקה החדשות. "אתם צריכים לראות 
את הצעירות האלה בדרכן לעבודה", אומר ביל מיטצ׳ל, 
אמריקאי המגייס משקיעים מארצות־הברית לאיזור התעשייה 
ברמודז שבסיודאד חוארז, מקסיקו: "הן אינן יודעות כלל עצבות. 
הן מחייכות מבוקר ועד ערב". יועץ רם־דרג אחר, העוסק באיתור 
יעדי השקעה עבור חברות אמריקאיות, אומר: "הבנות ממש 
נהנות מן העבודה. הן נמצאות הרחק מן המשפחה, יש להן כסף 
לבילוי. הן יכולות לרכוש לעצמן אופני־מנוע או כל דבר אחר. 
ובעת ובעונה אחת הן גם נתונות במסגרת, כי הן גרות בפנימייה - 
כך שזו חווייה בריאה ובלתי מזיקה". ריצ׳ארד מאייר, מרצה 
לעיצוב סביבתי, מאמין כי "העסקתן של נשים יכולה לחולל 
בארצות אלה שינויים מרחיקי־לכת יותר מכל מסע של הפגנות 
או מחאות ... ההטבות והחופש הנלווים לתעסוקות החדשות 
עולים כמעט תמיד בערכם על תנאי העבדות ששררו בתעסוקות 
המסורתיות, כגון ייצור הבאטיקים". 2 , 

האס, אכן, יש כאן בשורה של שיחדור - או שמא מדובר 

בעבדות? מהי תחושתן האמיתית של נשות העולם השלישי? 
מחקר שנערך בקרב נשים ברזילאיות המועסקות במפעל 
סקסטיל הגיע למסקנות חיוביות: "עבודה פירושה אופקים 
מורחבים, יכולת להתמודד עם החיים, אמצעי לחמוק ה׳אני׳. 
עבור מרבית הנשים הפך מקום העבודה למקור משמעותי של 
זהות עצמית". 3 , העבודה מחוץ לבית והמשכורת מעניקות לנשים 
העובדות מידה של עצמאות מן המשפחה. המפגש עם נשים 
אחרות והעבודה לצידן מניחים את היסוד להזדהות קבוצתית 
ואולי אף לפעולה קבוצתית. 

ואולם בעת ובעונה אחת מחזקת שיטת הייצור החדשה את 
יכולתם של גברים במשפחות פטריארכאליות מסורתיות לשלוט 
בנשים. סינתיה אנלו, סוציולוגית שאירגנה בשנת 1982 ועידה 
בינלאומית שהוקדשה לנושא פועלות במפעלי טקסטיל, אומרת 
כי "הדגשת חשיבות המשפחה המה מרכיב מרכזי במדיניות 
הניהול של החברות. החברות הרב־לאומיות החדשות, כמוהן 
כחברות הוותיקות יותר, עושות שימוש במוסד המשפחה כדי 
להשיג שליטה בנשים העובדות, אפילו עצם תהליך גיוס 
העובדות הוא עניין משפחתי. הנשים אינן יוצאות סתם־כך 
למצוא לעצמן עבודה: העניין כולו נתון בידי האבות, האחים או 
הבעלים. הם אלה המעמידים את הנשים לרשות החברות, וזאת 
לאחר שקיבלו הסברים מרגיעים מפי המעסיקים. המשמעת 
בעבודה הופכת גם היא לעניין משפחתי, שכן ברוב המקרים 
מוסרות הבנות את תלושי־המשכורת שלהן להורים או לבעלים. 
וחיי המפעל עצמו מוגדרים ומווסתים על־ידי מחזור החיים 
במשפחה". 

דבר אחד אינו מוטל כלל בספק: מרגע שמדיניות ה״פיתוח" 
של החברות הרב־לאומיות משתלבת בתרבות הפטריארכאלית 
המסורתית, משתנים חיי הנשים בארצות העולם השלישי ללא 
הכר, 

מזרח אסיה: "בנוח המזרח" 


זריזות-ידיה של האמה המזדהית הי ת ה לשם דבר בעולם כולן. ידיה 
קטטת, והיא עובדת במהירות רבה תוך הקפדת על כל פרט ופרט... 
מי כמוה ניחון בכישורים טבעיים מבטן ומלידה, ומי כמוה מסוגל 
לתרום לעבודה יעילה ליד קו הייצור וההרכבה? 

מתוך דף למשקיע מטעם ממשלת מאלזיה. 

מכרתי למפעל חמש שנות נעורים. אגי זקוקה לשבועישבועיים 
מנוחה. העבודה משתקת את מותי. אבל אין לי כל אפשרות לצאת 
בלא לאבד את מקום העבודה או להפסיד בסף רב. יש במפעל כל כך 
הרבה תקנות , עד שאת מדמיעה שאינך יכולה לעשות אפילו צעד 
אחד קטן. ואני נתתי להם חמש שנים מחיי! 

עובדת קרייצור בטאיזואן. 


מספר הנשים העובדות באיזורי עיבוד לשם ייצוא במזרח אסיה 
מוערך כיום בכחצי מיליון. נשים רבות מועסקות בייצור המיועד 
לייצוא גם מחוץ לאיזורים המתוחמים. בדרום קוריאה מהוות 
נשים בגיל 16 עד 25 שליש מכוח העבודה התעשייתי. 15 רבות 
מ״נערות מפעל" אלה באו מאיזורים כפריים, בעקבות שמועות 
שהגיעו לאזניהן מפי חברות או אחיות בוגרות שמצאו שם עבודה 
בקדהייצור. מפעלים שאינם מוצאים מספיק מועמדות בערים 
הגדולות, פונים מיוזמתמ׳הם אל איזורי הכפר, ולעתים אף 
מגייסים את עזרתם של שלטונות הכפר, או של ההורים, 
בחיפושיהם אחר עובדות צעירות. בטאיוואן מקיימות החברות 
הגדולות יחסים הדוקים עם מנהלי חטיבות־הביניים של 

במפעל השעונים של חברת "ריקד, בפיליפינים. 




ץק 00 191131 □ 1 ) 1111111:0 


בתי־הספר התיכוניים, המספקים אוטובוסים מלאי צעירות 
למפעלים הרעבים לידיים עובדות. 16 עבוד רוב העובדות זוהי 
בדרך כלל היכרות ראשונה עם חיי־עבודה. לעתים מדובר בנשים 
שהן העובדות השכירות הראשונות בתולדות משפחותיהן. 

יש נשים המתגוררות בקרבת המפעל והיכולות לשוב מדי ערב 
הביתה. ואולם מרביתן נאלצות למצוא לעצמן מגורים בשכירות 
בסמוך למקום העבודה החדש. מספר הדירות להשכרה אינו רב, 
בדרך כלל, ודמי השכירות גבוהים, יחסית למשכורת. במאלזיה, 
לדוגמא, מצאה החוקרת ריישל גרוסמן מן המכון למחקר ולחינוך 
לעבודה פועלות של מפעל אמריקאי אשר התגוררו בתנאי 
צפיפות, ארבע עד שממה בחדר, אם בפנסיון ואם בצריפים 
שהוקמו בחיפזון בסמוך למפעלים החדשים. יש והמפעלים 
עצמם מציעים לעובדות מגורים - אלא שאין כל דמיון בינם לבין 
המגורים בנוסח פנימיות אוניברסיטאיות שתצלומיהן מופיעים 
בעלוני־הפירסום של המפעלים. חדרי המגורים קטנים וצפופים, 
והם מופעלים בשיטת "המיטה החמה": כשעובדת קמה משנתה 
והולכת לעבודה, נתפסת מיטתה על־ידי עובדת אחרת, שזה אך 
שבה מן העבודה. בחדרים מעין אלה נרות לעתים עד ל־ 20 נשים. 
בתאילאנד מצאו נציגים של ועד השירות של הקווייקרים 
האמריקאיים חדרי מגורים מזוהמים, עם מיטות מאולתרות 
משברי דלתות ומלוחות־פח חלודים. 

מרבית העובדות מקבלות משכורות המספיקות בקושי לכיסוי 
הוצאות הקיום, בין אם הן מועסקות על־ידי חברות רב־לאומיות 
גדולות ובין אם על־ידי מפעל מקומי, מנהלי החברות טוענים כי 
השכר שהם משלמים הוא גבוה, בהתחשב ברמת־החיים הנמוכה, 
ואולם שכר המינימום המשולם ברוב ארצות מזרח אסיה אינו 
מספיק לכיסוי הוצאות המחייה הבסיסיות. בפיליפינים, 
לדוגמא, מקבלת עובדת מתחילה במפעל אלקטרוניקה אמריקאי 
בין 34 ל־ 46 דולאר לחודש, בשעה שההוצאה החודשית 
הבסיסית לנפש מסתכמת ב* 37 דולאר. באינדונזיה משתכרת 
עובדת מתחילה, בממוצע, 7 דולאר פחות מן ההוצאה החודשית 

המינימאלית לנפש. 7 ו וצריך לזכור שהמדובר בהוצאה מזערית 
ביותר: תזונה המבוססת על אורז, מעש דגים מיובשים ומים, 
ומגורים בחדר קטן, המשותף לארבע נפשות או יותר. 

בניגוד לטענותיהם של מנהלי החברות הגדולות, מרבית הנשים 
אינן מנצלות את משכורותיהן לרכישת אופני־מנוע או 
פריטי־מותרות אישיים. בקבוק קוקה קולה, המופיע מעל גבי 
לוחות הפרסומת הרבים, עולה כדי מחצית שכרה היומי של 
עובדת ממוצעת. עם כל זאת מהוות המשכורות של הצעירות 
תוספת חשובה להכנסה החודשית של משפחותיהן. מחקר 
שנערך ב* 970 ו בקרב פועלות תעשייה בהונג קונג העלה כי 88 
אחוזים מכלל הנחקרות מסרו למעלה ממחצית משכורתן לידי 
הוריהן. במאלזיה מעבירות העובדות במפעלי האלקטרוניקה בין 
25 ל־ 60 אחוזים ממשכורתן לידי משפחותיהן. 18 לאור זאת אין 
זה מפתיע שמשפחות כפריות ומשפחות עירוניות עניות לוחצות 
על בנותיהן הצעירות לדחות את מועד נישואיהן ולעבוד 
תקופת־מה במפעלים החדשים, כדי לסייע להורים. 

סיכונים בריאותיים 

המשכורות הנמוכות מהוות רק חלק מן הסיפור. מרבית הנשים 
עובדות בתנאים העלולים לערער את בריאותן או להזיק 
לעצביהן בתוך שנים ספורות - ולעתים עוד לפני שהצליחו להגיע 
למשכורת המספיקה לקיום צנוע. 

נבחן תחילה את תעשיית האלקטרוניקה, הנחשבת בדרך כלל 
לתעשייה המצטיינת ברמת הנקיון והבטיחות. בתוך המבנים 
המודרניים, הנמוכים והמוארכים, ישובות הנשים שורות־שורות, 
לבושות במדי החברה הנקיים או בחולצות טי, ועובדות בשקט, 
כל אחת ליד תחנת העבודה שלה. האויר ממוזג - אם כי לא 
משיקולי נוחיות של העובדות אלא משיקולי אחזקה של 
הרכיבים העדינים אותם הן מרכיבות. ומן הרמקולים בוקעת 
מוסיקת פופ בקול מחריש אזניים, המונע כל אפשרות של שיחות 

בין הנשים. אך למרות החזות הנקייה והמודרנית, תופסת 
תעשיית האלקטרוניקה מקום גבוה ברשימת תעשיות המסכנות 
את בריאות עובדיהן, שהוכנה על־ידי המכון הממשלתי לבטיחות 
ולגיהות בעבודה בארצות־הבדית. מיכלים פתוחים של חומצות 
וחומרי־דילול מסרטנים, הפולטים גאזים רעילים, הינם תופעה 
נפוצה במפעלי אלקטרוניקה. סקר שנערך בהונג קונג על־ידי 
מרפאה המטפלת בעובדים העושים שימוש בכימיקאלים מצא 
ש־ 48 אחוזים מן העובדים סבלו מכאבי־ראש תמידיים, 39 
אחוזים סבלו לעתים קרובות מסחרחורות, ו־ 39 אחוזים סבלו 
לעתים קרובות מדלקות בגרון. 19 

האנתרופולוגית לינדה גייל אריגו שהתה בטאיוואן בעת 
ששתים־עשרה נשים מתו כתוצאה משאיפת גאזיס מרעילים 
במפעל של "פילקו־פורד". אחת הצעירות, בת שמונה־עשרה, 
הספיקה לעבוד במפעל רק שלושה שבועות. "מנהלי החברה 
טענו שהיא סבלה ממחלה תורשתית מסתורית. כאשר החלו 
דולפים החוצה פרטים אודות מקרי המוות נתנה החברה להוריה 
2,500 דולאר - פחות ממחצית עלות הטיפול הרפואי שקיבלה 
במהלך גסיסתה האיטית". 

באחד משלבי ההרכבה צריכות העובדות לטבול את המעגלים 
המודפסים במיכלי חומצה פתוחים. לדברי איירין ג׳ונסון וקארול 
בראג, נציגות ועד השירות של הקווייקרים האמריקאיים, שסיירו 
במפעל של חברת "נשיונאל סמיקמדאקטורס" [שלה מפעל גם 
בישראל, במגדל העמק: המתרגם], לובשות הנשים המבצעות את 
ההטבלה כפפות גומי ומגפיים, אלא שלעתים אין מצבם של אלה 
תקין, וכל דליפה בהם גורמת לכוויה. לעתים גורמות הכוויות 
לאובדן של אצבעות שלמות. 

חברות האלקטרוניקה דורשות מעובדותיהן ראייה מושלמת 
ואולם לאחר מספר שנות עבודה נזקקות מרביתן למשקפיים. 
במהלך עבודת ההלחמה צריכות הנשים למקד מבטן דרך 
עדשותיו של מיקרוסקופ, במשך שבע עד תשע שעות, כשהן 
מחברות חוטי זהב דקיקים לשבבים של סיליקון. מחקר שנערך 

בדרום קוריאה העלה שמרבית עובדי תעשיית האלקטרוניקה 
פיתחו בעיות עיניים לאתר שנת עבודה אחת בלבד: 88 אחוזים 
מהם סבלו מדלקת עיניים, 47 אחוזים הפכו קצרי רואי, ד 9% ן 
פיתחו אסטיגמטיות. 20 המעסיקים מתייחסים לבעיות רפואיות 
אלה באדישות: "הבחורות האלה רגילות לעבוד עם 
המיקרוסקופים. לא מצאנו אצלן בעיות עיניים כלשהן. אבל אני 
עצמי באמת מקבל סחרחורת כשאני רק מציץ דרך המכשירים 
האלה", אמר מנהל מפעל של חברת "היולט־פאקארד" 
במאלזיה. 21 

התנאים בתעשיית הטקסטיל וההלבשה גרועים הרבה יותר, 
ומזכירים את סדנאות היזע של המאה ה־ 19 . בעלי המפעלים, 
שהם בדרך כלל קבלני־משנה של רשתות־שיווק ענקיות 
מארצות־הברית או מאירופה, דוגמת "ג׳יי סי פני" ד״סירס 
רובאק", מגלים התעניינות מועטה בבריאותן של העובדות. 
התנאים הגרועים ביותר, אולי, הם אלה השוררים בדרום קוריאה, 
שתעשיית הטקסטיל שימשה אחד מעמודי התווך של "הנס 
הכלכלי" שהתרחש בה. הפועלים דחוסים בתוך אולמות 
מוארים־למחצה, שהטמפראטורה בתוכם מניעה בקיץ ליותר 
מ־ 40 מעלות. האויר רווי אבק־טקסטיל ומוך, העלולים לגרוס 
למחלת ריאות. האדר נם ספוג לחות, שהיא אמנם חיונית 
לשימור החוטים - אך גורמת לעובדים שיגרון ודלקת־פרקים. 

על תנאי העבודה במפעל טכסטיל דרום־קוריאני אנו יכולות 
ללמוד מיומנה של מין צ׳ונג סוק, מפעילת מכונת־תפירה, שיום 
העבודה הרגיל שלה התמשך מ* 7 בבוקר עד 30 :ו ו בלילה. היומן 
התפרסם בשבועון מקומי שהפצתו נאסרה מאוחר יותר על׳ידי 
השלטונות: 


כשהנערות המתלמדות מנער( ת את הבגדים משאבות החוטים, 
מתמלא חללי החדר אבק, וקשה מאוד לנשום. אלה תנאי העבודה 
שלנו. במשך הזמן התפתחו אצל רבות מתלות שונות, בגון שחסת, 
דלקת הסימפונות (ברונכיטיס) ומחלות עיניים... כשאנו מסתכלות 
על הפנים החיוורות, המקומטות והלאיבריאות שלנו, ועל עורנו, 

המזכיר תרד מיובש, אנו מתעצכותעד מאוד... איתי יודעת אם יש מי 
היודע שהדם שלנו מחלחל אל תוך החוטים והתפרים, מלווה אנחות 
צער. 


"זמניות קבועות" 

העובדות נתונות באי־וודאות מתמדת. הן מועסקות בדרך כלל 
על בסיס זמני, וכל העת תלויה ועומדת מעליהן חרב הפיטורין. 
לחופשת מחלה, חופשת תג וחופשות רגילות אין כמעט זכר. 
אשה הנוסעת לבקר את משפחתה בכפר מרוחק מסתכנת באובדן 
מקום עבודתה אם היא משתהה שם יותר מיומיים־שלושה. רבות 
מתקבלות לתקופת נסיון או התלמדות הנמשכת כששה חודשים. 
במהלך תקופה זו הן מקבלות רק שלושה־רבעים של משכורת 
רגילה, חברות רבות נוהגות לפטר את עובדותיהן ימים ספורים 
לפני תום תקופת הנסיון, כדי לחסוך בתשלום משכורת. 
העובדות מודעות היטב לנוהג זה, והן קוראות לעצמן, בהתאם, 
"זמניות קבועות". 

בטאיוואן, הונג קונג ומאלזיה מהוות הפרמיות חלק ניכר מן 
השכר, והדבר מאפשר לחברות להתאים את הוצאותיהן על שכר 
עבודה לשינויים בתחזיות הייצור ובתחזיות הרווח. איחור של 
מספר דקות לעבודה משמש עילה לביטול הפרמיה המגיעה 
לעובדת. 22 נשים המסרבות לעבוד במשמרת לילה מוצאות עצמן 
ללא פרמיה - או שהן מפוטרות. 

לחצים נפשיים וחרדה מאפיינים את חיי העבודה של הנשים, 
ותורמים לשיעור הגבוה של בעיות בריאות. רוב המפעלים 
עובדים במשמרות, והנשים נדרשות להחליף משמרת אחת 
לשבוע או לשבועיים. שעות העבודה המשתנות משבשות 
לחלוטין את הרגלי השינה והתזמה, ונורמות למחלות עצבים 
ולהפרעות קיבה. הפסקות הצהריים הקצרות מספיקות בקושי 
לעמידה בתור בחדר־האוכל, ההליכה לחדר־השירותים נחשבת 
לזכות־יתר: במקומות מסויימים נדרשות נשים הרוצות ללכת 


29 


ץק 00 191131 □ 1 ) 1111111:0 


לחדר־השירותים להצביע תחילה, כדי לקבל אישור ממנהל 
העבודה. המתנה של חצי שעה ויותר לאישור שמה הינה תופעה 
נפוצה ביותר. בתקופות של לחץ בעבודה, כאשר מועד אספקת 
התוצרת מתקרב, נדרשות הנשים לעבוד שעות נוספות - לעתים 
אף למעלה מיממה תמימה. במקרים רבים מספקת ההנהלה 
לעובדות כדורי מרץ ואף זריקות אמפטאמין(חומר ממריץ), כדי 
שלא תרדמנה ותוכלנה לעבוד שעות ארוכות. חלק מן הנשים 
מתמכרות לחומרים ממריצים אלה. 23 

הטרדות מיניות הן תופעה נלווית נוספת לעבודה במפעלים, 
במיוחד עבוד אותן נשים העובדות במשמרת הלילה. באיזור 
הסחר החופשי באטאאן שבפיליפינים נוהגים מנהלי העבודה 
להיטפל אל העובדות באורח קבע. עובדת במפעל המקומי של 
החברה האמריקאית "מאטל" סיפרה כי חברותיה קוראות 
למפעל ״מוטל״ (באנגלית - מלון דרכים, מלון ללילה אחד, מושג 
נלווה ליחסי־מין חולפים): "לפעמים אומרים לנו: תשכבי איתי 
או שאת מפוטרת. במצב כזה קשה לדעת כיצד לנהוג, כי אנחנו 
לא יכולות להרשות לעצמנו להפסיד את מקום העבודה". 24 

כאשר חולף לו הרושם הראשוני של זוהר ויוקרה, מתחילות 
הנשים לתמוה מדוע הכניסו את עצמן למצב שכזה. ההנהלות 
מודעות לתופעות של אי־שביעות רצון, והן פיתחו אמצעים 
שונים של שליטה ניהולית כדי לשכך את התלונות ולמנוע בעד 
הנשים מלהתארגן. ככל שהחברה גדולה יותר, כך שיטותיה 
מתוחכמות יותר. 

במתקניה של חברת "פיירצ׳יילד קאמרה אנד אינסטרומנט" 
בדרום קוריאה ובהונג קונג עורכים סטודנטים למינהל עסקים של 
האוניברסיטאות המקומיות ניסויים בשיטות הניהול המדעיות 
החדשניות ביותר, אחד ממנהלי החברה, שהיה מעוניין למנוע את 
הצטרפותן של העובדות לאיגוד הכללי של פועלי האלקטרוניקה, 
הקים "ועדת התייעצות פאריטטית" (ועדה בה יש ייצוג שווה 
לעובדים ולהנהלה), שמטרתה להציג כל טענה כבעייה אישית 
של עובדת זו או אחרת - וכך למנוע התארגנות. 25 החברה הציעה 

גם בילוי ונופש לעובדות, במגמה למנוע תביעות להעלאת שכר, 
מנהל אחד המפעלים האמריקאיים במאלזיה מתגאה בכך 
ש״תפכנו את הבילוי לשיטה של ממש - עם שיעורי תפירה, 
תחרויות זימרה ואירועי ספורט". 26 

החברות הרב־לאומיות משתדלות גם לעודד תחרות בין הנשים 
לבין עצמן, לא רק כעובדות בקרהייצור אלא גם כאובייקטים 
מיניים, וזאת באמצעות החדרתם של מושגי נשיות וצרכנות 
מערביים. המפעלים עורכים תחרויות יופי, ואחת לשנה 
מתקיימת באיזור הסחר החופשי תחרות כללית לבחירת "מלכת 
היופי של אמור הסחר החופשי". תחרויות נפוצות אחרות הן 
תחרות "מלכת בנד־הים" ו״נחשו של מי הרגליים האלה". ביום 
תשלום המשכורת מזמינות החברות לשערי המפעל סוחרים של 
תכשירי־יופי ותכשיטים, המציעים לעובדות את המוצרים 
אודותם למדו בשיעורי הקוסמטיקה המוצעים להם 
חינם־אין־כסף על־ידי ההנהלה. 

בארצות בהן היו חיי הנשים עד כה ממוקדים סביב המשפחה 
ומשק הבית, טבעי הדבר שיציאה לעבודה במפעל תביא עימה 
שינויים מרחיקי־לכת. העבודה מאפשרת לנשים מידה של 
עצמאות, כסף־כיס וחופש משליטת ההורים. ריישל גרוסמן 
מציינת כי במאלזיה ״הנשים באות לעבוד בשביל הכסף, כמובן - 
אך גם בשביל החופש. הן מדברות על החופש לצאת מאוחר 
בלילה, לצאת עם חבר, ללבוש מכנסי ג׳ינס, נעלי־עקב 
ולהתאפר... הן נהנות מאוד מכך שהן רחוקות מעיניהם הבולשות 
של ההורים והאחים". 27 

ואולם המחיר שהנערות נדרשות לשלם תמורת חופש זה הוא 
לעתים גבוה מדי. העצמאות, הלבוש המערבי ואורת־החיים 
החדש מפריעים להן להשתלב מחדש במסגרת החברתית 
הקודמת - לאחר שאין עוד בכוחן להמשיך ולעבוד בקו־הייצור, 
או לאחר שמפסרים אותן. לעתים הן נם נדחות על־ידי בני 
משפחותיהן. "נערות המפעל", ובמיוחד אלה המתגוררות הרחק 
מן המשפחה, במגורים של המפעל או בחדרים שכורים, נחשבות 

"מופקדות" מבחינה מינית. ברבות מארצות מזרח אסיה מתקיים 
כיום ויכוח ציבורי לוהט בשאלת מעמדן המוסרי של נשים 
עובדות. זהו וויכוח שנוטלים בו חלק פוליטיקאים, מנהיגי קהילה 
וארגוני נשים כאחד. 

נשים העובדות במפעלים נחשבות לעתים בעיני גברים 
כבלתי־ראויות לנישואין. למרות הלחץ המופעל על נשים 
להינשא מוקדם ככל האפשר, מוצאות אלה שבילו את מיטב 
שנותיהן בעבודה במפעלים כי קשה להן למצוא בני־זוג. אשה בת 
27 או 28 שעדיין לא נישאה נחשבת לפגומה, ואם, בנוסף על כך, 
עבדה במפעל, התג המודבק לה שלילי עוד יותר. התחרות בין 
העובדות על גברים המתאימים לנישואין עזה ביותר. לדברי 
האנתרופולוגית למדה גייל אריגו, עובדות המפעלים סובלות 
מבעייה מחריפה והולכת של בידוד חברתי. הן מצויות במצב של 
תלישות, כאשר הקשר שלהן אל התפקידים המסורתיים הולך 
ומתרופף, בעוד שמעמדן החדש אינו בטוח וארוך־טווח כלל 
וכלל. 


גערות "מארחות" 

הקמת מפעלים של החברות הרב־לאומיות הגדולות במזרח אסיה 
גררה עימה עלייה בעסקי התיירות וצמיחה של "תעשיית 
האירוח״ - שם בעל צליל מכובד שמאחוריו מסתתרת, למעשה, 
תעשיית זנות עניפה, המעסיקה אלפי נשים. מודעת פירסום של 
סוכנות התיירות "רוזי" בתאילאנד, מבשרת ללקוחותיה: 

תאילאנד הינה עולם של תופעות קיצוניות למכביר, !האפשרויות בה 
הן בלתיימוגבלות. בל דבר הוא בנדר האפשרי בארץ אקזוטית זו. 

בייחוד באשר מדובר בבחורות. אבל תיירים דכים מתקשים בבל 
הנראה למצוא את המקומות הנבונים להנאה מתענוגות עלומים אלה. 

"דמי" מצאה את הפתרון. לראשונה כהי ס יש? דיה אתה יבול להזמין 
לעצמך טיסה לתאילאנד, כשהמחיר בולל את התענוגות 
האירוטיים... 16 

נואה, תאילאנדית בת 20 , פנתה לזנות כדי להשלים את 
משכורתה הדלה. היא מסבירה: "אני עובדת במפעל לייצור 
סוללות ומקבלת פחות מ־ 1,5 דולאר ליום. זה לא מספיק לי לכל 
ההוצאות. איך יכול סכום כזה להספיק לאוכל, נסיעות והוצאות 
אחרות? ואני בחורה חסכנית מטבעי. הייתי חייבת למצוא עבודה 
בלילה, כדי שאוכל לשלוח להורים שלי כסף". 29 זונות רבות הן 
עובדות מפעל שפוטרו מעבודתן, או נערות כפריות שהניעו 
העירה בתקווה למצוא עבודה במפעלים, אך פניותיהן הושבו 
ריקם. 

בפיליפינים מהווה תעשיית התיירות חלק מתוכנית הפיתוח 
הממשלתית, התיירות מהווה את המקור הרביעי בגודלו של 
מטבע חוץ. אחת הסיבות להצלחת תעשיית התיירות 
הפיליפינית היא עסקי ה״אירוח", המושכים גברים רבים, בעיקר 
מיפאן, באופן רשמי מדברים בפיליפינים על 100,000 "מארחות" 
- נשים שקיבלו רשיון ממשלתי לעבוד בבתי־עסק מורשים, כגון 
בארים או בתי־קפה. ואולם על אלה יש להוסיף את זונות הרחוב, 
את הזונות העובדות בבתי־זונות ואת נערות הטלפון, שאינן 
מצויירות ברשיון ממשלתי. 

סוכני נסיעות ביפאן ובפיליפינים מציעים ללקוחותיהם 
הגברים חבילות־תיור למאנילה הכוללות הכל - החל ממלון וסיור 
במרכזי־קניות ועד לליווי צמוד של "מארחות", הנבחרות במהלך 
סיור לילי בבארים ובמועדוני־לילה, תייר יכול לרכוש לעצמו, 
תמורת 60 דולאר, אשה ללילה. האשה עצמה מקבלת עשירית 
מן הסכום, וזאת לאחר שבעל מועדון־הלילה ומדריך התיירים 
לקחו לעצמם את החלק הארי. כמה מן המלונות הטובים ביותר 
במאנילה, שנבנו ב־ 1976 לקראת ועידה בינלאומית של הבנק 
העולמי ושל קרן המטבע הבינלאומית, מתפרנסים כעת 
מהשכרת חדריהם לזונות וללקוחותיהן. 30 

גם בדרום־קוריאה מהווה התיירות תעשייה גדולה, עם הכנסה 
שנתית של כ־ 270 מיליון דולאר. הצלחה מסחרית זו מבוססת 
בעיקרה על עסקי הזנות. למרות קיומו של חוק האוסר "מעשים 

מנוונים׳/ מעניק משרד הפנים הדרום־קוריאני אונות תעודות 
זיהוי, המאפשרות להן להיכנס אל אמורי התיירות ולעבוד בהם. 
סוכנויות תיירות ביפאן מפרסמות את דרום קוריאה כ״גן עדן 
לגברים׳/ ומציעות חבילות־תיור הכוללות ביקורים במסיבות עם 
"קיאסנג" (זונות), מסעדות עם "קיאסנג" ובתים עם "קיאסנג". 
תייר יכול לרכוש לעצמו, תמורת 75 דולאר ללילה, 
דרום־קוריאנית האמורה לספק לו את כל העינוגים. "גן עדן גברי" 
זה מנסה למשוך גם את שכבת• המנהלים של החברות 
הרב־לאומיות, את אנשי הצבא האמריקאיים המשרתים באמור 
ואת אנשי הממשל הבאים בשליחות מדינתם. החברות 
הרב׳לאומיות והבנקים ביצעו השקעות גדולות במלונות, 
בסוכנויות התיור ובמערכות התחבורה המשרתות את תיירות 
ה״קיאסנג". , 3 

מכסיקו, השכנת שמעבר 

לנבול 


תלכל לאכול מן העונה ונם לש מל ד עליה... הקם את בית 7 
באדעזת־הבדית - לשלם לעז נד י 7 ןהמכ׳שיקאים) 6.64 דללאד ליזם. 

מתוך פרסומת בשבועון כלכלי היוצא לאור באל פאסו, טקסס, ארצות־הברית. 


עבור תיירים אמריקאיים ואחרים, מכסיקו היא ארץ החופשות 
הזולות, המאכלים החריפים וכובעי הסומבררג עבור אנשי 
עסקים אמריקאיים, מכסיקו היא ארץ הפועלים והפועלות 
הזולים. חוות־הענק של מדינות הדרום בארצות־הברית התבססו 
מזה שנים על עבודתם של מהגרים מכסיקאיים בלתי״חוקיים, 
הגונבים את הגבול בחיפוש אחר מקומות עבודה. 

ב־ 1942 חתמו ממשלות ארצות־הבדית ומכסיקו הסכם 
שהסדיר את העסקתם של פועלים מכסיקאיים על׳ידי מעסיקים 
אמריקאיים. ב־ 1964 הגיע ההסכם לקיצו, ולמעלה מ־ססס, 200 
פועלים חקלאיים מכסיקאיים נותרו מובטלים. בערים 
מכסיקאיות הסמוכות לנבול, כמו מכסיקאלי וסיודאד חוארז, 
הגיע שיעור האבטלה בקרב הפועלים ל־ 50% . ממשלת מכסיקו, 
שחיפשה בקדחתנות פתרונות לבעיית האבטלה, מיהרה להיענות 
להזמנתה של ארצות־הברית לשלוח נציגים לביקור במפעלים 
אמריקאיים חדשים שהוקמו בהונג קונג ובטאיוואן. שר המסחר 
והתעשייה של מכסיקו, בכבודו ובעצמו, יצא לביקור. אנשי 
עסקים אמריקאיים הציעו לו להקים באיזור הגבול שבין שתי 
המדינות איזור סחר חופשי שיענה על ציפיותיהם של שני 
הצדדים: האמריקאים יקבלו כוח״עבודה זול, והמכסיקאים - 

למעלה: עובדת במפעל אלקטרוניקה באל־סלבאדור. 
למטה: תופרת בטיקאל דה מקסיקו, טיחואנה, מקסיקו. 

אפשרויות תעסוקה חדשות. 32 הפקידים המכסיקאים הניחו - 
בטעות, כפי שהתברר מאוחר יותר - כי העיסקה תכלול גם 
העברה של טכנולוגיה וידע אמריקאיים לידיהם. כך באה לעולם 
בשנת 1965 "תכנית התיעוש של אמור הגבול" ז 1£ )ז 80 ) 
.(וח 3 ז 0£ ־ 1 ? מ 10 ז 31123 ת 81 ט 1 >ת 1 התכנית כללה הקמתם של 
מפעלים תאומים - האחד בצד המכסיקאי, השני בצד 
האמריקאי. תהליכי הייצור עתירי־העבודה מוקמו במפעל שבצד 
המכסיקאי, בעוד שתהליכי התיכנון, העיצוב, הניהול והשיווק 
מוקמו במפעל שבצד האמריקאי. 

ממשלת מכסיקו העניקה לחברות זרות תמריצים כספיים 
חסרי תקדים: למשקיעים הובטח כי יוכלו להחזיק בידיהם את 
מלוא הבעלות על מפעליהם, שעל רווחיהם יוטלו מסים נמוכים 
ביותר - כמה ממדינות מכסיקו אף ביטלו את המסים לחלוטין - 
וכי יקבלו את הקרקע הדרושה להקמת המפעל בתנאים 
מועדפים. באורח בלתי רשמי נאמר למנהלי החברות הזרות כי 
יוכלו לנהל את עסקיהם באורח חופשי לחלוטין, ללא כל 
התערבות מצד הממשלה המקומית. 

ממשלת מכסיקו התייחסה ל״תכנית התיעוש של איזור 
הגבול" כאל פתרון זמני למצב של משבר. ואולם ב־ 972 ו, שבע 
שנים לאחר תחילת הפעלתה של התוכנית, החליטה הממשלה 
להרחיב את תחולתה הרבה מעבר לרצועת 12.5 המילין שלאורך 
הגבול: התוכנית הוחלה עתה על כל שטחה של מכסיקו. כך 
פתחה מכסיקו את שעריה לתנועה קולוניאלית חדשה, שבניגוד 
לקודמותיה לא היתה עוד מעוניינת בחומרי־גלם, כי אם 
בבני־אדם - כוח־העבודה המקומי. 3 , 

הנשים תן מכסיקאיות, בעלי־הביח ־ 
אמריקאיים 

"תכנית התיעוש של איזור הגבול" היתה, מתחילתה, הסדר 
בלתי־שוויוני, שכן מכסיקו קיבלה מעט מאוד בתמורה למה 

שהציעה. בעיית האבטלה ההמונית לא באה על פתרונה, שכן 
המעסיקים הזרים, במקום להעסיק את הגברים מחוסרי־העבודה, 
העדיפו להציע עבודה לנשותיהן - ששכרן היה נמוך יותר. כשם 
שעשו במזרח אסיה, כך ביקשו החברות הרב־לאומיות הגדולות 
למשוך גם למפעליהן במכסיקו המוני עובדות צעירות. משרד 
ייעוץ כלכלי אמריקאי, ״ארתור ד. ליטל״, ערך ב־ 1966 מחקר 
שהתווה בפני אנשי־עסקים אמריקאיים מדיניות תעסוקה חדשה: 
"ניתן להגדיל את כוודהעבודה הנוכחי של כ־ 25,000 פי כמה 
מונים, באמצעות שימוש נרחב יותר בכוודעבודה נשי (כיום 
מהוות נשים רק כחמישית מכלל העובדים), וזאת באמצעות 
הסבתן של נשים העובדות בחקלאות או במסחר לעבודה 
תעשייתית, ובאמצעות משיכתו של נשים ממחוזותיה המרכזיים 
של מכסיקו". 34 

שמונה שנים מאוחר יותר, ב* 1974 , פעלו כבר באיזור הגבול 
כ־ 500 מפעלים תאומים שהעסיקו כ־ 80,000 בני־אדם, ש־ 85% 
מתוכם היו נשים. רובן היו צעירות בנות 16 עד 25 שהגיעו לאיזור 
מכפרים ומעיירות קטנות. משפחות מכסיקאיות שלמות עקרו 
צפונה, בתקווה שבנותיהן תוכלנה למצוא שם תעסוקה. הצעירות 
המכסיקאיות יועדו לעבודות קו־ייצור, מסיבות דומות לאלה 
שפעלו לגבי הצעירות במזרח אסיה: אפשר היה לשלם להן פחות, 
הן בגלל מעמדן הנחות בחברה והן בגלל שמשכורותיהן נחשבו 
כתוספת בלבד לזו של הגברים, ולא כמשכורת בפני עצמה. 
הנשים המכסיקאיות עובדות, בממוצע, 48 שעות בשבוע, ושכר 
המינימום שלהן עומד על 455 פזוס ליום - כ* 0.77 דולאר לשעה. 
(בעקבות הפיחות של הפזו המכסיקאי בשנים האחרונות, ירד 
ערך שכר־העבודה באופן ניכר). 

אבל השכר הנמוך אינו הסיבה היחידה להעסקתן של נשות 
מכסיקו על־ידי החברות הרב־לאומיות. הסטריאוטיפים 
החברתיים והתרבותיים אודות "הבנות" הצייתניות והשקטות 
מילאו גם הם תפקיד בהחלטה. חוברת הדרכה המיועדת 
לאנשי־עסקים אמריקאיים השוקלים השקעה במכסיקו מציינת 

כי "הנשים מורגלות מגיל ינקות בגילוי כבוד ובציות לסמכות, 
ובייחוד לגברים. הנשים ממלאות ברצון אחר הוראות, מסתגלות 
בקלות לשינויים ומציגות דרישות מועטות...". לדברי מנהל 
מפעל אלקטרוניקה בעיר סיודאד חוארז, השליטה בגברים 
המקומיים הינה משימה קשה הרבה יותר: "הגבר במכסיקו הוא 
עדיין הגבר, והעבודה אצלנו אינה תורמת הרבה לדימוי הגברי 
שלו. בעיניהם זהו בעצם רעיון מוזר של תרבות אחרת. הם היו 
מעדיפים להיות מנהלי המפעל". 15 

כיום פועלים באיזור הגבול יותר מ־ 600 מפעלים תאומים, והם 
מספקים למעלה ממחצית מכלל המוצרים המורכבים מחוץ 
לארצות־הברית, והמיובאים אליה בחסות חוקי מכס נוחים. 
עתידם של המפעלים התאומים נראה כיום ודוד ביותר, וזאת 
לנוכח המשבר הכלכלי החמור הפוקד את מכסיקו לאחרונה, 
ולאחר הירידה החדה שחלה בהכנסות מייצוא נפט. 

לעומת זאת, עתידן של 135,000 הנשים העובדות במפעלים, 
ושל מאות האלפים הנוספות שייכנסו לשוק העבודה בעתיד 
הקרוב, אינו כה ורוד. הבנק הלאומי של מכסיקו חוזה כי עד 
לשנת 1990 יגיע מספר העובדות במפעלים התאומים לחצי 
מיליון. החברות הזרות מתעלמות באופן עקבי מחוקי 
שכר־מינימום וביטוח לאומי. לעתים קרובות הן מאלצות את 
הנשים לחתום על חוזי עבודה זמניים, המונעים כל אפשרות של 
צבירת זכויות ותק והעלאות שכר. כמו בפיליפינים, גם במכסיקו 
דורשים המעסיקים מן הנשים לעתים קרובות אישור רפואי לכך 
שאינן בהריון, כדי להמנע מתשלום דמי לידה. 

עובדות מפעלי האלקטרוניקה, המהוות כ־ 60% מכלל 
העובדות במפעלים התאומים, חשופות דרך קבע לכימיקאלים 
רעילים. בריאותן אינה זוכה לתשומת־לב כלשהי, שכן ההנחה 
היא שעבודתן במפעל איננה אלא בבחינת פסק־זמן קצר 
מעבודתן במשק־הבית. "זה לא כל כך מדאיג אותנו, עניין 
הבריאות", אומר מנהל מפעל בסיודאד חוארז, "הנשים באות 
לעבוד לתקופה קצרה, ואינן מספיקות לחלות". 36 ואולם אצל 

העובדות במפעלי ההלבשה, המהווים כשליש מכלל המפעלים 
התאומים, נפוצות מחלות כגון אסטמה, דלקת־עיניים, 
ברונכיטיס, כאבי גב ודלקת ריאות, העבודה בתנאי לחץ נורמת 
גם לבעיות קיבה, לנדודי שינה ולאי־סדירות במחזור החודשי. 
בעיות בשלפוחית השתן גם הן נפוצות ביותר - בגלל שהנשים 
אינן רשאיות ללכת לשירותים או לשתות מים באופן חופשי. 

כיום, כשני עשורים לאחר היכנסו לתוקף של הסכם "תכנית 
התיעוש של איזור הנבול", רווחת במכסיקו ההכרה כי ציפיותיה 
הראשוניות של הממשלה כלל לא התממשו. האבטלה בקרב 
גברים באמור הגבול מגיעה כיום לשיעור של 67 אחוזים. 
ההעברה של טכנולוגיה לתעשייה המכסיקאית, ושל מיומנויות 
מקצועיות לעובדים המכסיקאיים, כמעט ולא התרחשה: היכולת 
לתפור 1,000 שרוולים ליום מניבה אמנם הרבה חולצות - אך לא 
הרבה מעבר לכך. והטכנולוגיה עתירת־ההון נשארת בתחומיה של 
ארצות־הברית, וכאילו כדי להוסיף עלבון על פשע, מתברר כי 
העובדות מוציאות כ־ 70% ממשכורתן על רכישות במרכזי־קניות 
בערים שמעבר לגבול, בארצות־הברית, וכך יוצאת הכלכלה 
המכסיקאית נפסדת עוד יותר. 7 נ מכל אלה עולה כי מה שהחל 
כפתרון קצר־טווח למשבר כלכלי זמני, הפך עתה להיות הסדר 
של קבע, התורם להעמקת התלות הכלכלית של מכסיקו, תוך 
יצירתן של בעיות כלכליות חדשות. 

הנשים טובות למטבח ולמיטה 

בחברה המאמינה כי מקומה של האשה הוא "במטבח ובמיטה׳/ 
העסקתן של נשים במפעלים התאומים גרמה לזיעזוע של 
הסטטוס קוו הבין־מיני. כיון ששיעור האבטלה בקרב הגברים כה 
גבוה, הופכות הנשים, במקרים רבים, למפרנסות העיקריות 
במשפחה. למעשה, מספר נדל והולך של נשים מכסיקאיות ־ בין 
20% ל־ 30% מן הנשים העובדות - עומדות כיום בראש 
משפחותיהן. מגמה זו בולטת במיוחד בקרב עובדות תעשיית 

ההלבשה, שגילו הממוצע גבוה מזה של עובדות קדהייצור 
במפעלי האלקטרוניקה, וחלק ניכר מהן הן אימהות לילדים. 18 

מריה איזלה טווס, העובדת באחד המפעלים התאומים מזה 
כעשר שנים, מאמינה שהעבודה "נתנה לנו, נשים שהברירות 
שעמדו בפנינו היו מעטות, הזדמנות לתעסוקה מכובדת. המפעל 
משחרר אותנו מן הצורך לעבוד בנקיון בבתי משפחות 
אמריקאיות - או להתפרנס מעבודות בלתי־מכובדות", 19 
ממשלת מכסיקו, כמוה כחברות הרב־לאומיות, טוענת שהעבודה 
במפעלים תורמת לשיחרור הנשים בכך שהיא מעניקה להן מקור 
הכנסה ועצמאות. מושל צ׳יהואהוא, מדינה במכסיקו השוכנת 
לאורך הגבול עם ארצות־הברית ואשר מפעלים זרים רבים 
ממוקמים בה, אומר ש״המפעלים התאומים תרמו לשיחרור 
האשה יותר מכל דבר אחר". 40 בסיודאד חוארז, בה ממוקמים 
למעלה ממאה מפעלים תאומים, אכן מנסים עסקים רבים - 
בנקים, בארים, חנויות הלבשה ודיסקוטקים - להתאים את 
עצמם לדרישות של עובדות המפעלים. 

ואולם כוח קנייה איננו, בהכרח, גם כוח חברתי. הגברים, בנסיון 
לשמר את עליונותם, החלו בגל של תגובות־נגד. הטינה והעוינות 
של הגברים מוצאת ביטוי בהצמדת תג שלילי לעובדות 
המפעלים. הן מוצגות כיום כנשים חסרות־מוסר הממיטות הרס 
על מוסד המשפחה. האנתרופולוגית פטריסיה פרנאנדז קלי, 
שעבדה במפעל תאום למוצרי הלבשה, מדווחת כי העתונות 
הצהובה של איזור הגבול מרבה לפרסם כתבות מרעישות אודות 
שערוריות המתרחשות, כביכול, בין כתלי המפעלים: יחסי־מין 
בעת העבודה, מגיפות של מחלות מין, ולדות שנמצאו נטושים 
בחדרי שירותים, ועוד. אחת העובדות אמרה לה: "אני מאוד 
מודאגת, כי מרגע שאת אומרת שאת עובדת במפעל מתחילים 
האנשים לשנות את יחסם אליך. אולי הם חושבים שאם הגעת 
לכך שאת צריכה לעבוד אז כנראה שאת זונה". פרנאנדז קלי 
סבורה כי תיוגן השלילי של העובדות משמש להגברת 
משמעת־העבודה שלהן: "צריך להביא בחשבון את החינוך 

שנשים אלה מקבלות בחברה המכסיקאית, שהיא קתולית עד 
מאוד. עצם החשש מן "השם הרע" המתלווה לעבודה מספיק כדי 
לגרום לנשים לנהוג באופן מכובד משי - וזה תואם בדיוק את 
מטרותיה של ההנהלה". 

הסחר הבינלאומי ננשיס 

הממשלות בארצות העולם השלישי משמשות לעתים, מרצונן, 
שותפות פעילות בניצולן של נשים עובדות. אמנם, רווח כספי אין 
להן מכך, שכן ההטבות המופלגות המוצעות למשקיעים 
מותירות בקופת המדינה סכומים זעומים ביותר. ואולם במקום 
זאת מקבלות הממשלות המארחות סיוע כלכלי וצבאי מממשלת 
ארצות־הברית ומממשלות אירופיות. הן גם מקבלות הלוואות 
מבנקים בינלאומיים ומגורמים פינאנסיים אחרים. הקמתם של 
המפעלים הזרים גם מעשירה באופן ישיר פקידי־ממשלה רבים, 
המתמחים ב״זירוז התהליכים הביורוקראטיים" תמורת "דמי 
שירות", או תמורת שוחד גלוי. ומנהלים מקומיים שזכו לקבל 
את השכלתם הגבוהה במכללות אמריקאיות או אירופיות זוכים 
במשרות ניהול מכובדות ויוקרתיות. 

ממשלות מארחות, המתחרות ביניהן במשיכת המשקיעים 
הזרים, מפרסמות ללא כל בושה את יתרונות "הנשים שלהן". 
השגרירות המלכותית של תאילאנד בארצות־הברית שולחת 
לאנשי עסקים אמריקאיים עלון־פירסום המבטיח להם כי 
"בתאילאנד היחסים בין מעסיק ומועסק הם כמו היחסים בין 
משגיח ומושגת. קל לזכות בנאמנות העובדות ונם לשמור עליה, 
כל עוד מתייחסים אליהן באדיבות ובטוב־לב". 

ממשלות רבות מוכנות להרחיק לכת במאמציהן לקיים הלכה 
למעשה את מה שמובטח בעלוני־הפירסום. צייתנותן של הנשים 
מושגת במקרים רבים באמצעי דיכוי מגוונים. בפיליפינים, 
לדוגמא, כולל החוק לשעת חירום פרק מיוחד המפרט את כללי 

עובדות אלקטרוניקה בהאיטי. 

ההתנהגות בעבודה. הנשיא המודח של הפיליפינים, פרדיננד 
מרקוס, רצה לשים בדרך זו קץ לגל השביתות וההתאנדויות 
שפקד לפני מספר שנים את ארצו. כללי העבודה לשעת חירום 
אסרו על שביתות ב״תעשיות חיוניות״ - הגדרה שכללה בתוכה 
את אמורי העיבוד המכוון לייצוא. הם נם איפשרו למפעלים 
לפטר כל עובד ״המאיים על חיי המעסיק או על רכושו״ - תקנה 
ששימשה לעתים קרובות לאיסור פעילותם של איגודים 
מקצועיים. 

כל נסמן להתארגנות ולהתאגדות, ולו גם המתון והשקט 
ביותר, עלול לגרור עימו דיכוי משטרתי אכזרי, 

בגואטמלה, ב־ 1975 , חיברו עובדות במפעל אמריקאי לייצור 
מכנסי ומעילי ג׳ינס רשימת תלונות והגישוה להנהלה. הרשימה 
כללה קללות מצד המנהלים, שכר הנמוך משכר המינימום 
הממשלתי, אי־תשלום עבור שעות נוספות ו״איומים ברצח". 
בעל המפעל האמריקאי מיהר לפנות לשלטונות המקומיים 
בתלונה ש״פעילים קומוניסטים" מטרידים אותו. למחרת בבוקר, 
משהתייצבו הנשים בשערי המפעל בשעה הרגילה, מצאו עצמן 
מוקפות שוטרים צבאיים מזמינים מכף רגל ועד ראש. המארגנות 
"הקומוניסטיות" אותרו וזוהו, ופוטרו בו במקום, 

ברפובליקה הדומיגיקאנית, ב־ 978 ן, פוטרו מעבודתן באיזור 
הסחר החופשי לה דומאנה, נשים שניסו לארגן את חברותיהן, 
לאחר שפוטרו נעצרו על־ידי המשטרה. אנשי איגודים מקצועיים 
אמריקאיים תיארו את איזור לה רומאנה כ״מחנה עבדים 
מודרני". עובדות שאינן ממלאות את מכסת הייצור היומית 
נאלצות להישאר במפעל לאחר גמר יום העבודה הרגיל, עד שהן 
מגיעות למכסה. בסוף יום העבודה, בעת היציאה מן המפעל, 
מפשיטים לפעמים את הנשים כדי לבדוק על גופן אם נטלו עימן 
דבר־מה לביתן. במהלך נסיון ההתאגדות ב־ 1978 שלחה 
הממשלה למקום שוטרים חמושים בנשק אוטומאטי. "גאלף אנד 
וסטרן", החברה הרב־לאומית הגדולה ביותר הפועלת ברפובליקה 
הדומיניקאנית, אינה מסתפקת בכוחות השיטור המקומיים: היא 

הקימה לעצמה "מועדון אופנוענים׳/ שחבריו מטרידים 
באורודקבע כל מי שנחשד כפעיל באיגוד המקצועי. 

באינצ׳ון, בדרום־קוריאה, הצליחו עובדות בחברת הטקסטיל 
"דונג־איל/ המייצרת בדים וחוטים לשוק האמריקאי, להגיע 
לראשות הסניף המקומי של האיגוד המקצועי. שש שנים מאוחד 
יותר שלחה ההתאחדות הארצית של איגודים מקצועיים, 
שראשיה גברים והיא פועלת בחסות הממשלה, "פלוגות מחץ" 
לדיכוי האיגוד הנשי. הבריונים, חמושים באלות פלדה ובדליים 
מלאי צואה, פרצו למשרדי האיגוד, ניפצו את הרהיטים ומרחו 
את הצואה על פניהן של פעילות האיגוד. 

ניצול כוודהעבודה ומול 

אם להתבטא בלשון בוטה, הרי שמערכת היחסים בין ממשלות 
בעולם השלישי לחברות הרב־לאומיות דומה לזו שבין סרסור 
ללקוחותיו. הממשלות מפרסמות את נשותיהן, מוסרות אותן 
ללקוחות ומשגיחות על המשמעת בשורותיהן. אלא שבסחר 
הבינלאומי בנשים שותפים מספר גורמים נוספים: ממשלות 
מערביות, הבנק העולמי, קרן המטבע הבינלאומית, והארגון 
לפיתוח תעשייתי של האדם - אוניד״ו. 

אתיד״ו מעודד ויוזם הקמתם של איזורי סחר חופשי מאז 
1970 , עת החל מסייע בצדדים השונים של פיתוח תיעוש המכוון 
לייצוא. ב־ 976 ו ייסד אוניד״ו התאחדות בינלאומית של איזורי 
סחר חופשי, שמטרתה המפורשת היא לפתוח את ארצות העולם 
השלישי בפני החברות הרב־לאומיות הגדולות. 45 

הבנק העולמי, ארנון פינאנסי בינלאומי הנתון בשליטתה של 
ארצות־הברית, נטל גם הוא חלק פעיל בעיצוב קדהייצור 
העולמי. הבנק מציג את עצמו כגוף א־פוליטי, ואולם דדח פנימי 
וסודי של הבנק שהודלף לעתונות בסוף 1980 מגלה מציאות 
אחרת: "מעורבות הבנק בתוכנית פיתוח התעשייה (בפיליפינים) 
עלולה לחשוף אותו לביקורת ציבורית כמשרתן של החברות 

הרב־לאומיות, וכמקדם את האינטרסים הכלכליים של 
האימפריאליזם האמריקאי". 41 הלוואות שהבנק נותן לארצות 
העולם השלישי מותנות בדרך־כלל בקבלת תכתיביו הכלכליים, 
וביניהם ביטול המכס על ייבוא, המגן על מוצרים מקומיים אך 
מפריע לפעילות החברות הרב־לאומיות, שיחרור המשקיעים 
הזרים מתשלום מסים וכינונם של איזורי סחר חופשי. אחת 
מ״הצלחותיר׳ הבולטות של הבנק היא תעשיית ההלבשה של 
סרי לנקה, שהוקמה בעזרת הלוואה של 20 מיליון דולאר מהבנק 
העולמי, ומציעה לצעירות העובדות במפעליה את השכר הנמוך 
ביותר בעולם: 5 דולאר תמורת שבוע עבודה בן ששה ימים. 

הבנק העולמי אינו מגלה רגישות רבה מדי לאופיין הדכאני של 
רבות מן הממשלות בהן הוא תומך. למעשה מגלה הבנק העדפה 
ברורה כלפי ממשלות ימניות הפועלות נגד העובדים. הפיליפינים 
מהווים דוגמא טובה לכך. במהלך שלוש השנים שקדמו להכרזה 
על משטר החירום שם העביר הבנק העולמי לממשלת מדקוס 
סיוע בסך 320 מיליון דולאר. ואולם מרגע שהממשלה החלה, 
ב־ 1972 , בצעדי הדיכוי, שכללו איסור מוחלט על שביתות 
ושליטה ממשלתית על האיגודים המקצועיים, ועד ל־ ן 98 ו, 
הזרים הבנק לממשלת מרקוס הלוואות בסך כולל של 2,4 
מיליארד דולאר. פקידי הבנק הביעו שביעות רצון ממשטר 
החירום, שלדבריהם העניק למרקוס "שליטה כמעט מוחלטת 
בתחום הפיתוח הכלכלי", שליטה שהובילה ל״שיפור משמעותי 
בניהול המשק הפינאנסי והכלכלי". 43 

גלוריה סקוט, העומדת בראש התכנית "נשים ופיתוח כלכלי" 
של הבנק העולמי, יצאה להגן על התפקיד שהבנק ממלא בחיי 
נשות העולם השלישי: "תפקידנו לסייע במיגור העוני. אין אנו 
אחראים לכך שהחברות הרב־לאומיות מציעות שכר כל כך נמוך 
לעובדות שלהם". לדעתה, "האחריות מוטלת על הממשלות״ - 
כאילו אין כל קשר בין עוני ובין שכר נמוך. בפועל שותף הבנק 
באחריות באופן ישיר: ב״דו״ח הפיתוח העולמי לשנת 1979 ״ 
קורא הבנק במפורש להנהיג בארצות העניות מדיניות שכר 


47 


/יק 00 1 ^ 1911 □ 1 ) 1111111:0 


מרסנת. 

קרן המטבע הבינלאומית, מוסד־תאום לבנק העולמי, משמשת 
כסוכנות האשראי הבינלאומית הראשית. שריל פייר, מומחית 
לענייני קרן המטבע הבינלאומית והבנק העולמי, מסבירה כי "כל 
מקורות האשראי בעולם הקפיטאליסטי המפותח, בין אם בנקים 
פרטיים, ממשלות או מוסדות בינלאומיים כדוגמת הבנק העולמי, 
יעמדו מאוחדים בסירובם להעניק אשראי למדינה המתעקשת 
שלא לקבל את ׳עצתה׳ של קרן המטבע הבינלאומית". תכנית 
"הייצוב הכלכלי" הסטנדארטית של קרן המטבע הבינלאומית 
כוללת צעדים כגון פיקוח על השכר, ביטול הפיקוח על 
המחירים, ביטול סובסידיות למוצרים חיוניים כגון מזון, העלאת 
מסים וביטולם של מכסי־ייבוא הפוגעים באינטרסים של 
המשקיעים הזרים. אחת ה״הצלחות" הבולטות של "תכנית 
הייצוב" המומלצת על*ידי הקרן היא חיסולה של תעשיית 
הטקסטיל המקומית באינדונזיה, בשנות ה־ 44 .60 

הסיוע של הדוד סאם 

הגורם רב־ההשפעה ביותר בטיפוח הניצול של נשות העולם 
השלישי הוא ממשלת ארצות־הברית. תעשיית הטקסטיל 
הדרום*קוריאנית, שנודעה לשימצה בגלל תנאי העבודה 
המחפירים השוררים בה, הוקמה הודות לסיוע בהיקף של 400 
מיליון דולאר שהוגש על־ידי ממשלת ארצות־הברית. מאלזיה 
הפכה גן עדן של שכר נמוך עבור תעשיית האלקטרוניקה בסיוע 
הסוכנות של ממשלת ארצות־הברית לפיתוח בינלאומי. טאיוואן 
הפכה ל" חלון הראווה של העולם החופשי" ולנמל־מבטחים עבור 
החברות הרב־לאומיות לאחר שלושה עשורים רצופים של סיוע 
ממשלתי אמריקאי, שהיה כלכלי וצבאי כאחד. 

ארגונים לא־ממשלתייס שונים בארצות־הברית פועלים 
בשיתוף גלוי עם הסוכנות לפיתוח בינלאומי של הממשלה, או 
בשיתוף חסוי עם הסי.איי.איי., סוכנות הביון האמריקאית, 

במאבק נגד גורמי אופוזיציה בעולם השלישי, כך, לדוגמא, 
"המכון האסיאני״אמריקאי למען איגודים מקצועיים חופשיים", 
השייך להתאחדות הגדולה של איגודים מקצועיים 
בארצות־הברית, האיי.אף.אל.־סי.איי.או., הפועל למראית־עין 
לקידומם של איגודים מקצועיים "חופשיים" (דהיינו, 
פרדקפיטאליסטיים), מנסה למעשה למנוע התאגדויות עצמיות 
של עובדים, המכון מגלה פעלתנות רבה בפיליפינים ומשתף 
פעולה עם התאחדות האיגודים המקצועיים של דרום־קוריאה - 
אשר פעיליה, כזכור, הם שתקפו את מנהיגות איגוד עובדות 
הטקסטיל. בארצות אמריקה הלאסינית פועל "המכון האמריקאי 
לפיתוח איגודים חופשיים", שמטרותיו דומות לאלה של המכון 
האסיאני־אמריקאי. 45 

לדברי לני סיגל, מנהל המרכז ללימודי ארצות האוקיינוס 
השקט, המעורבות הבוטה ביותר של ארצות־הברית באה לידי 
ביטוי ב״סיוע הצבאי הניתן באופן עקבי לממשלות בארצות 
העולם השלישי שהן קפיטאליסטיות ודכאניות ופועלות נגד 
עצמאות כלכלית". תאילאנד נשלטת על־ידי כת צבאית מאז 
1976 . לי קואן יו, הדיקטטור של סינגפור, עלה לשלטון ב־ 1959 , 
לאחר שדיכא סטודנטים, פעילי איגודים מקצועיים, אנשי שמאל 
ואנשי תקשורת. באינדונזיה עלה סוהרטו לשלטון ב* 1965 
בעקבות הפיכה עקובה מדם, שהטילה פיקוח חמוד על התאגדות 
עובדים, כולל איסור שביתות. במאלזיה הטילה הממשלה 
הגבלות מרחיקות־לכת על התאגדות עובדים, והאיגודים 
המקצועיים המצליחים בכל זאת להתקיים הם חלשים 
ובלתי־יעילים. הדיקטטורה של מרקוס בפיליפינים נודעה 
לשימצה בהפרות רצופות של זכויות האדם. ב* 1977 הגיע הסיוע 
שהושיטה ממשלת ארצות־הברית לממשלות של חמשת 
הארצות הללו לסך של חצי מיליארד דולאר. 46 

ממשלות שאינן יוצאות להגן על האינטרסים של החברות 
הרב־לאומיות עלולות למצוא עצמן ניצבות אל מול נסיונות 
שקופים להפילן. הפיכות צבאיות בתמיכת ארצוודהברית הביאו 

להחלפתם של נשיאים שדגלו בשינוי חברתי בשליטים צבאיים 
התומכים באינטרסים אמריקאיים - כך בגואטמלה ב־ 1954 וכך 
בצ׳ילה ב־ 1973 . 

דובר של משרד החוץ האמריקאי שרואיין על־ידי המחברות 
עמד על כך שאם אכן מציעות החברות הרב־לאומיות תנאי 
עבודה עלובים - דבר שהוא עצמו מטיל בו ספק - אין לבוא 
אליהן בטענות: "בארצות שונות יש פשוט אמות־מידה 
תרבותיות שונות". הוא טען גם ש״החברות הגדולות מגלות כיום 
מידה גדולה יותר של אחריות חברתית מאשר לפני עשר שנים... 
ניתן להניח שהן נוהגות בעובדיהן בדרך הטובה ביותר האפשרית 
מבחינתן". ואולם, משהזכרנו דוגמאות בלתי־נעימות לאין ספור, 
נסוג בו מעט: "טוב, תראו, במקום בו פועלים בגי־אדם תמיד 
תהיינה בעיות". אמי סימונס, פקידה במחלקת הנשים של 
הסוכנות לפיתוח בינלאומי של ממשלת ארצות־הברית, גילתה 
אמנם מודעות לביקורת המוטחת בחברות הרב־לאומיות ברחבי 
העולם השלישי, אולם הזהירה שלא להיתפס לדיעה שמדובר 
בניצול, כי "צריך להביא בחשבון את האפשרויות החלופיות 
הפתוחות בפני הנשים". 

נשות העולם השלישי מתארגנות 

לנשות העולם השלישי אין ברירות תעסוקתיות רבות. אולם אין 
פירוש הדבר שהן אינן רוצות או מסוגלות לשנות את תנאי 
התעסוקה במקומות העבודה הקיימים. למרות הדיכוי בידי 
הממשלות המקומיות, ולמרות האיום החוזר משנה של החברות 
הרבילאומיות "לארוז את המזוודות" ולעבור לארצות אחרות, 
התחילו עובדות במקומות רבים להתארגן ולדרוש שכר גבוה 
יותר ותנאי עבודה טובים יותר. להלן סקירה קצרה של מספר 
התארגנויות במקומות שונים בעולם השלישי במהלך העשור 
האחרון: 

• נואבו לארדו, מכסיקו, 1973 : אלפיים עובדות במפעל 

"טראנזיטרון אלקטרוניקס" שבתו מעבודה לאות הזדהות עם 
מספר עובדות שפוטרו ללא הצדקה. יומיים מאוחר יותר 
התקיימה עצרת בהשתתפות 8,000 שובתות, שבחרו הנהגה 
חדשה ופעלתנית יותר לאיגוד המקצועי. 

• מכסיקאלי, מכסיקו, 1974 : אלפיים עובדות שפוטרו 
מ״מכסטל", חברת־בת של החברה הרב־לאומית הגדולה 
"מאטל", הציבו משמרות ליד שערי המפעל, במטרה למנוע מן 
החברה לעבור לאיזור אחר, שם כוח העבודה זול יותר. בסופו של 
דבר היתה ידה של החברה על העליונה - אולם רק לאחר סידרה 
ממושכת של עימותים. 

• טאיוואן, 1975 : 5,000 עובדות במפעל "ג׳נראל 
אינסטרומנטס׳/ המעסיק הזר הגדול ביותר באי, פתחו בשביתה 
במחאה על החלטת המפעל לקצץ בתשלום הפרמיות. אלפיים 
עובדות הסתערו על משרדי הנהלת כוח־אדם של החברה. 
סגן־נשיא החברה, אמריקאי, איים להעביר את המפעל לארץ 
אחרת. כתוצאה מכך הכריזה ממשלת האי על משטר תרום. 
מנהיגות השביתה נסוגו בהן לנוכח האיום בעונש מוות, והעובדות 
שבו לעבודה. 

• באנגקוק, תאילאנד, 1976 : שבעים עובדות צעירות 
השתלטו על מפעל הלבשה בבעלות משקיעים יפאניים, ומנעו 
את הכניסה אליו בפני המנהלים. הן המשיכו בייצור בגדי ג׳ינס 
וכובעים המיועדים לייצוא, כשהן משלמות לעצמן שכר הגבוה 
ב־ 150 אחוזים מזה שקיבלו מן ההנהלה. 

• סיאול, דרום־קיריאה, 1977 : עובדות במפעל "טאה היזפ " , 
קבלן־משנה של החברה הרב־לאומית "מאטל", הכריזו על 
שביתה במחאה על שכר נמוך ותנאי עבודה ירודים. המשטרה 
דיכאה את !־שביתה והעובדות לא קיבלו העלאת־שכד כלשהי. 
אולם פעילי כנסייה בארצות־הברית הצליחו להעביר החלטה 
בכינוס בעלי מניות של חברת־האם, שקראה להנהלה לשפר את 
תנאי ההעסקה במפעלים שמעבר לים. 

• דרוכרקוריאה, 1979 : מאתיים עובדות צעירות במפעל 

טקסטיל ופיאות נוכריות קיימו משמרת מחאה ושביתת־רעב, 
במחאה על איום ההנהלה לסגור את המפעל. ביום החמישי 
לשביתה הגיעו למפעל 1,000 שוטרים המאומנים בפיזור הפגנות. 
השוטרים, מזויינים באלות ובמגיני־פלדה, פרצו למבנה בו 
התבצרו השובתות וגררו אותן החוצה. במהלך ההתכתשות 
נהרגה עובדת בת 21 , קים קיונג סוק. הידיעה על מותה הציתה 
גל של התפרעויות ברחבי המדינה. רבים סבורים כי גל מחאה זה 
הוא שהביא להפלתו משל הרודן פארק צ׳ונג הי. 

• סיודאד חוארז, מכסיקו, 1980 : אלף עובדות השתלטו על 
מפעל של חברת "אמריקן הוספיטל סופליי קורפוריישך, לאחר 

שמאה ושמונים בריונים פלשו למפעל והיכו את מנהיגות האיגוד 

# 

המקצועי. הנשים, שרובן ככולן היו בשנות העשרה והעשרים, 
דרשו תנאי עבודה משופרים, תשלום עבור חופשה והכרה באיגוד 
המקצועי שלהן. 

• איזור הייצור המכוון לייצוא באטאאן, פיליפינים, 1981 : 
שלושת־אלפים חברות באיגוד המקצועי של עובדי החברה 
הרב־לאומית "מאטל" פתתו בשביתה במחאה על החלטת 
החברה להפר את ההסכם בדבר שכר־עבודה התחלתי. שביתה זו, 
שהיתה החמישית במספר במהלך שנה וחצי, היתה נם הגדולה 
שבהן. השובתות גורשו מן האיזור בכות. הן המשיכו בשביתתן, 
למרות צווי חזרה לעבודה שהוצאו על־ידי משרד העבודה של 
ממשלת הפיליפינים, ולמרות איומי פיטורין של החברה עצמה. 

• זאקאטקאס, מכסיקו, 1981 : נשים שהועסקו במפעל 
ההלבשה האמריקאי "קרסנט־פורס" ניהלו מאבק ממושך 
בתביעה להעלאה בשכר ולהכרה באיגוד המקצועי שלהן. החברה 
הגיבה בפיטורין של מנהיגות המאבק ובאיומים לפטר גם עובדות 
מן השורה, ואולם העובדות המשיכו במאבקן, כשהן זוכות 
לתמיכתם של איגודים מקצועיים אחרים ברחבי מכסיקו, כמו גם 
באהדתם של תושבי העיר. 

• איזור הייצור המכוון לייצוא באטאאן, פיליפינים, 1982 : 
עשרת־אלפיס עובדות פתחו בשביתה לאות הזדהות עם 200 

עובדות במפעל לסיבים סינטטיים של החברה היפאנית הגדולה 
"מיטסובישי", אשר מחו על החלטת המפעל להגדיל מארבעה 
לשישה את מספר הנולים שעל כל עובדת להפעיל. העובדות 
השתכרו בין 2.20 ל־ 3.70 דולאר ליום. המשטרה החלה מטרידה 
את השובתות, כשהיא מספקת הגנה לעובדות שהובאו כדי 
לשבור את השביתה. הידיעות בדבר הדיכוי פשטו בכל רחבי 
איזור הייצור המכוון לייצוא, ביומה השלישי של השביתה 
הצליחו העובדות להשבית את העבודה בעשרים ושלושה 
מפעלים, ואילצו את הממשלה להסכים להיפגש עימן. התוצאה: 
הקטנת מכסות העבודה וביטול התלונות שהוגשו נגד שובתות 
כלואות. חודשיים לאחר מכן הודיע הנשיא דאז, פרדינגד 
מארקוס, על ביטול התוכניות להקמת ששה איזורים חדשים 
לייצור המכוון לייצוא. 47 

"חוצות אוצוח־הבדת" 


ליצרנים רבים אין משאבים מספיקים להקמת מפעלים מעבר 
לים. אלא שלא תמיד הם נדרשים לצעד מעין זה. הרצון להגדיל 
רווחים, המניע רבים מן המעסיקים לפנות לארצות חוץ, דוחף 
רבים אחרים לנצל את העובדים במפעלים שבארצות־הברית 
גופא. בתעשיית ההלבשה צצות כיום מתפרות שתנאי־העבודה 
בהן מזכירים את "סדנאות היזע" של המאה וד 19 , עת מהגרים 
אירופאיים עבדו 12 ואף 16 שעות ביום, תמורת פרוטות. 
תעשיית האלקטרוניקה האמריקאית, ובמיוחד תעשיית 
המוליכים־למחצה, הקימה את קווי־ההרכבה שלה במקומות 
שונים ברחבי ארצות־הברית, לפי שיקולים של שכר־עבודה 
ומיסוי. עובדות אמריקאיות ואירופאיות משתכרות, אמנם, יותר 
מחברותיהן בעולם השלישי, ותנאי־העבודה שלהן גם הם טובים 
יותר, אך גם כך מדובר בתעסוקות שאינן מאפשרות פרנסה של 
ממש. קדהייצור העולמי לא רק מתחיל בעולם הראשון - הוא גם 
נגמר בו. 

עבדות תעשייתית בנוסח המאה ה־ 20 

בלוס אנג׳לס, ניו יורק ובוסטון, ובכל מקום אחר בו קיימת 
תעשיית הלבשה, צצו בשנים האחרונות מאות מתפרות ללא 
רשיון, שתנאי התעסוקה בהן הם מתחת לרמה המקובלת, נתונים 
מדוייקים קשים להשגה, בגלל עצם העובדה שהן פועלות באופן 
לא חוקי, בשולי המשק, וזאת כדי להימנע מתשלום ביטוח 

אבטלה, שעות נוספות ושכר מינימום, וכדי לחמוק מן החוקים 
האוסרים על העסקת ילדים. פעיל אחד האיגודים המקצועיים 
בלוס אנג׳לס מדווח כי ״יש אנשים העובדים 16 ואפילו 18 שעות 
ביום. או שהם עובדים שבעה ימים בשבוע, בלי לקבל תשלום 
עבור שעות נוספות. אחת הנשים איתן שוחחתי עובדת 60 
בשבוע ומקבלת בתמורה 50 דולאר". 

כשם שהמתפרות צצות במהירות, כך הן גם נעלמות במהירות, 
וזאת בגלל התחרות החריפה השוררת בענף. כל מי שבכיסו כמה 
אלפי דולארים יכול לפתוח מתפרה בעלת תריסר מכונורדתפירה, 
במבנה שכור זול, כשהוא מעסיק את תושבות השכונה או 
העיירה. בעלי המתפרות מתחרים ביניהם על קבלת הזמנות 
מקבלני־המשנה - אלה המקבלים מידי בעלי המפעלים הגדולים 
ערימות של בדים גזורים הזקוקים לתפירת־גימור. בעלי 
המתפרות, כמוהם כתופרות עצמן, אינם נהנים הכנסה גבוהה. 
הרווח הגדול נשאר בכיסיהם של בעלי המפעלים ושל הקבלנים. 
בעל מתפרה בדרום שכונת ברונקס בעיר ניו יורק אומר: "האם 
הקבלנים משלמים טובי את צוחקת עלי. הם אלה שנותנים לי 
את הבד הגזור והם אלה שאומרים לי מה התשלום שאקבל. אז 
מה אני כבר יכול לעשות י אני משלם לבחורות 1.25 דולאר 
לשמלה. אני עצמי מקבל 2.60 דולאר. ומזה אני צריך לשלם גם 
שכר דירה, דמי־שכירות של המכונות וחשמל", 

המפסידות הגדולות ביותר במשחק הן כמובן ה״בחודות", 
תשעים אחוזים מעובדות המתפרות בארצות׳הברית הן נשים, 
ורובן ככולן מהגרות מן האיים הקריביים, ממרכז אמריקה 
ומאסיה, נשות העולם השלישי הן ה״מציאה" מספר אחת של 
בעלי קווי־הייצור, בין אם בארצותיהן־הן ובין אם בארצות אליהן 
היגרו. 

לעובדות אין ברירות רבות. רבות מהן עומדות בראש משפחות 
חד־הוריות, והן חייבות בפרנסה קבועה. לעתים קרובות מדובר 
באמהות צעירות, המביאות את תינוקותיהן עימן למקום 
העבודה. חלק מהן אינן מסוגלות למצוא תעסוקה טובה יותר, 

ותשלומי הסעד אינם מספיקים להן לקיום. כך הן מוצאות עצמן 
במתפרות, שם איש אינו מדווח על הכנסתן. יש גם נשים 
המגיעות למתפרות כדי להשלים דמי פנסיה עלובים. 

חלק ניכר מעובדות המתפרות אינן מופיעות ברישומים של 
משרד הפנים האמריקאי. מדובר בנשים שנכנסו לארצות־הבוית 
באופן בלתי־חוקי, ואין להן מסמכי הגירה רשמיים כלשהם. נשים 
אלה חשופות לניצול יותר מכל השאר, שכן הן אינן יכולות לפנות 
למקום עבודה רגיל, בו יידרשו להציג תעודות, מעסיקים 
המבקשים למנוע מעובדותיהן התאגדות ומאבק על הטבת 
תנאים, משתמשים לעתים קרובות באיום של גירוש מן הארץ. 
דוגמא לכך יכול לשמש המקרה של קבוצת נשים מרובע קווינס 
בניו יורק: במשך שבועות עבדו הנשים משבע בבוקר ועד 
אחת־עשרה בלילה, תוך הבטחה שיקבלו 15 דולאר ליום. כאשר 
קיבלו את ההמחאות של בעל המתפרה, התברר כי אין להן כיסוי 
בבנק. הנשים פנו לאיגוד פועלות ההלבשה, אולם כשניסה האיגוד 
לפעול למענן אמר המעסיק כי הוא מוכן לשלם לנשים רק אם 
תראנה לו את ה״נרין קארד", הכרטיס הירוק המאפשר 
לתושבי־חוץ לעבוד בארצות־הברית. האיום השיג את מטרתו: 
הנשים נסוגו בהן ונותרו ללא כל תשלום עבור עבודתן. 

כדי לקבל עבודה במתפרות אין צורך בנסיון או בידע מקצועי 
כלשהו. הפוסעת לאורך רחוב 149 בדלום רובע ברונקס שבניו 
יורק נתקלת, בזה אחר זה, בשלטים המודיעים, בספרדית, כי 
"מחפשים תופרות". שלטים רבים מוסיפים כי "התשלום טוב". 
מתפרת "דאמאק" היא דוגמא אחת מני רבות. מועסקות בה 
שלוש־עשרה נשים פורטוריקאיות, הרכונות שעות ארוכות מעל 
מכונות תפירה בחדר שתאורתו לקוייה והחסר כל אמצעי כיבוי. 
המתפרה ממוקמת בקומה השלישית של מבנה ישן, שריצפותיו 
ומדרגותיו עשויים עץ, והוא פגיע ביותר לשריפה. ואין זה מצב 
יוצא־דופן. לואיס ברתולד, פעיל באיגוד פועלות ההלבשה באיזור 
דרום ברונקס, אומר כי ״באחד הבניינים ברחוב 161 נרשמו 40 
חריגות מתקנות התברואה והבטיחות, בבניין פועלות ארבע 

מתפרות. לא אופתע כלל אם תפרוץ שם שריפה בנוסח 
'טרייאננל׳". (בשנת 1911 נספו 46 ו עובדות בשריפה שפרצה 
במפעל ההלבשה "טרייאנגל" בעיר ניו יורק. חלונות הבניין 
ודלתותיו היו נעולים, והנשים נותרו לכודות בתוך הבניין הבוער. 
רבות נהמו בקופצן מן הקומה השמינית, שם שכן המפעל). 

הניצול אינו מוגבל לתחום המתפרה בלבד. העבודה בבית גם 
היא ענף תעסוקתי הפורח לאחרונה. העבודה בבית מאפשרת 
לקבלנים הגדולים לצמצם עוד יותר את הוצאותיהם על 
שכר־עבודה. נשים העובדות בביתן מקבלות מן הקבלן ערימות 
של בדים גזורים, מקבלות שכר נמוך עוד יותר מזה של עובדות 
המתפרות, ובנוסף על כך גם נאלצות לשאת בהוצאות תקורה 
שונות, החל מחשמל וכלה בהוצאות תיקון המכונות, רבות מן 
הנשים נאלצות להסתייע בילדיהם הקטנים כדי לעמוד במועדי 
ההספקה להם התחייבו. האספקה במועד הינה רק חלק אחד של 
הסיפור. החלק השני, והקשה עוד יותר, הוא קבלת התשלום 
עבור העבודה. מספרת מהגרת מהאיטי, הגרה ועובדת בעיר 
מיאמי שבפלורידה: "עבדתי כל הזמן, יום ולילה, שבעה ימים 
בשבוע. אבל הבוס שלי היה נוכל. פעם נתן לי ערימה של 000 , ן 
חתיכות. כשגמרתי את העבודה והבאתי אליו את החומר, אמר 
שבערימה שנתן לי היו 2,000 חתיכות. הוא אמד שלא ישלם לי 
עד שלא אגמור לתפור את כל החתיכות החסרות". 

העבודה בבית נפוצה עד מאוד, ואף אופנאי־העילית מתבססים 
עליה. יתכן ואף שמלותיה של ננסי רייגן תפורות על־ידי נשים 
העובדות בביתן. מעצב האופנה שלה, אדולפו, מספק עבודות 
ל״רות פשיונס", קבלן הפועל בשכונת קווינס בניו יורק. קבלן זה 
מחלק עבודות לנשים העובדות בביתן. ב־ 1982 ננזף המפעל 
על־ידי משרד התובע הכללי של מדינת ניו יורק, בגין הפרה 
שיטתית של החוק האוסר העסקת נשים בביתן. 43 

רבים מטילים את אשמת תנאי־העבודה העלובים על הנשים 
עצמן. אלא שתנאים אלה לא הובאו על׳ידי המהגרות 
במזוודותיהן. מחקר שערך הקונגרס הצפון־אמריקאי לענייני 

אמריקה הלאטינית מצא בי "מדובר בתנאי עבודה המאפייגים 
ענפי תעשייה בהם מועסקות מהגרות - בין אם חוקיות ובין אם 
לאוו". 49 

הממשל האמריקאי לא פעל רבות נגד התופעה. ואילו 
האיגודים המקצועיים לא הצליחו עד כה במאמציהם לארגן את 
עובדות המתפרות, האיגוד האמריקאי של פועלות ההלבשה החל 
רק לאחרונה במבצע שמטרתו להשיג מעמד חוקי לעובדות 
שהיגרו לארצות־הברית באורח בלתי־חוקי. האיגוד היה רוצה 
לקלוט אותן בשורותיו. מלאכת האיגוד איננה קלה, שכן מדובר 
משים החוששות לאבד את פרנסתן ומתקשות להתבטא 
באנגלית. על כך יש להוסיף שרובן מועסקות במפעלים נסתרים 
מעיףכל. ואולם מעת לעת מסתכנות הנשים ופועלות בגלוי 
לשיפור חייהן. ב־ 975 ו, לדוגמא, שבתו 125 נשים סיניות שהיו 
מועסקות במתפרת "יונג סאי" בסן פרנסיסקו. מטרת השביתה, 
שהיתה הארוכה ביותר בתולדות המיעוט הסיני־אמריקאי, היתה 
לזכות באישור להצטרף לאיגוד פועלות ההלבשה. שנתיים לאחר 
מכן, ב־ 1977 , ערכו 250 עובדות במתפרת "ואנד וו" בברוקלין 
שבעיר ניו יורק שביתה בת ששה חודשים. בשורות השובתות היו 
שבעים וחמש נשים שהגיעו לארצות־הברית באורח בלתי־חוקי, 
ואשר בעצם השתתפותן בשביתה סיכנו את המשך שהותן. 50 

עמק הסיליקון 

בעיני תעשיית האלקטרוניקה, נשים - הן אירופיות 
וצפון־אמריקאיות, הן אסייתיות, אפריקאיות ולאטימות - אמן 
אלא כוח עבודה זול. בעמק הסיליקון המפורסם שבמדינת 
קליפורניה שבארצות־הברית, 75% מן העובדים בקווי־ההרכבה 
הן נשים. אותו דבר נכון נם לגבי תעשיות האלקטרוניקה 
השוכנות לאורך כביש 128 שבקרבת העיר בוסטון, וגם לגבי 
תעשיות האלקטרוניקה במדינת קרוליינה הצפונית - מדינה 
שאימצה תקנות נגד פעילות האיגודים המקצועיים, והמועדפת, 

בשל כך, על־ידי התעשיינים. במפעלים הממוקמים בחופה 
המערבי של ארצות־הברית, איזור שקלט הגירה מארצות אסיה 
ואמריקה הלטינית, מהווים קווי־הייצור מעין דגם מוקטן של 
קדהייצור העולמי: על המיקרוסקופים רכונות נשים פיליפיניות, 
תאילאנדיות, וייאטנאמיות, סמואיות ומכסיקאיות. ההנהלה 
נוהגת לנצל את העובדה שנשים אלה אינן דוברות את השפה 
האנגלית ואינן מכירות את חוקיה של ארצות־הבדית. לעתים 
מפרידה ההנהלה בין העובדות בנות לאומים שונים כך 
שהעובדות המכסיקאיות, לדוגמא, מוצבות כולן יחד, ובנפרד מן 
הוייאטנאמיות - וכל זאת במטרה למנוע התאגדות בין־לאומית 
של כלל העובדות. 

השכר שמקבלות עובדות קדוזייצור בארצות־הברית, למרות 
היותו גבוה בהרבה מזה שמקבלות עובדות בארצות העולם 
השלישי, נמנה על הנמוכים ביותר בתעשייה האמריקאית, 
עובדות בעלות וותק של שנתיים או שלוש משתכרות 6 דולאר 
לשעה. כיון שאפשרויות הקידום מצומצמות ביותר, יוצא שרק 
מעטות מניעות לתפקידי טכנאים, בהם נע השכר בין 6.5 ל־ 9 
דולאר לשעה. רק 19% מן הטכנאים ו־ 9% ממנהלי העבודה הן 
נשים. 51 

שיעור המחלות בתעשיית האלקטרוניקה הוא אחד הגבוהים 
בין כל ענפי התעשייה. העובדות חשופות באופן סדיר לתמיסות 
העלולות להשפיע לרעה על המחזור החודשי ועל הפוריות, להזיק 
לכבד ולכליות, לגרום לסרטן ולרגישות־יתר כימית - תופעה 
המלווה באלרגיות כרוניות לחומרים כימיים שונים, החל 
מדלק־מכוניות ועד לספריי־שיער. הרשות הממשלתית לבטיחות 
ולגיהות בעבודה, האמורה לדאוג לתנאי הבטיחות והבריאות של 
העובדים האמריקאיים, לא פירסמה תקן מחייב לגבי החומרים 
הכימיים המצויים בשימוש בתעשיית האלקטרוניקה. 

מידת הקביעות בעבודה שואפת לאפס. מייקל אייזנשר, 
מפעילי איגוד עובדי האלקטרוניקה, הרדיו והמכונות בעמק 
הסיליקון, חוזה ירידה בהזדמנויות התעסוקה לנשים בתעשייות 

החדשות: "כולם חושבים שעתיד התעסוקה טמון בתעשיות 
עתירות־טכנולוגיה. אלא שממן האחרון קורה דווקא חהיפך: 
שוק העבודה הולך ומצטמק, וכיום כמעט ואין מגייסים עוד 
עובדים חדשים. המצב הכלכלי הכללי הוא כמובן אחת הסיבות, 
ואולם גורם חשוב נוסף הוא העובדה שכל התפתחות בטכנולוגיה 
החדשה מביאה עימה מידה גדולה יותר של אוטומאציה, 
שפירושה פחות מקומות עבודה". חברת "ג׳נדאל אלקטריק", 
שהיא הבעלים של "אינטרסל", יצרן גדול של מוליכים־למחצה, 
מתכננת להחליף עד לסוף שנות השמונים כמחצית מכלל עובדיה 
ברובוטים. אייזנשר מתאר את הדרך בה נפטרות החברות מן 
העובדות בלא שתשלמנה להן פיצויי־פיטורין או תגמול אבטלה: 
הנשים מועברות לתפקידים חדשים בלא שתקבלנה הכשרה או 
הדרכה כלשהי, ואז הן מפוטרות בנימוק שתפוקתן איטית מדי, 
או שאינה עומדת בדרגת איכות מינימאלית. 

בארצות־הברית אין ולו מפעל אחד למוליכים־למחצה שפועליו 
מאוגדים. חברות האלקטרוניקה שולחות את מנהליהן להשתתף 
בסמינרים מיוחדים מטעם האיגוד האמריקאי של תעשיות 
האלקטרוניקה, כדי ללמוד את השיטות המעודכנות ביותר 
למלחמה באיגודים המקצועיים. במאמציהן לשכנע את העובדים 
שהם אינם זקוקים לאיגוד מקצועי, מוכנות החברות לבזבז כסף 
רב - מסיבות בירה ופיצה, הגרלות של טיסות־נופש בהאוואי, או 
מיני פרסים שונים, אך יש גם שיטות בוטות יותר. כאשר נשיא 
חברת "נשיונאל סמיקונדאקטורס" [שהקימה מפעל גם במגדל 
העמק: המתרגם] ביקש להודיע לעובדיו על החלטתו להקפיא 
את שכרם, הוא עשה זאת בדרך של נאום בפני המנהלים הבכירים 
ומנהלי־העבודה של החברה. הנאום הוקלט בוידיאו - והמנהלים 
נראים בו מריעים ממושכות לנשיא בתום הודעתו על הקיצוץ. 
סרט הוידיאו הוקרן במשך שלושה ימים רצופים, עשרים וארבע 
שעות ביממה, במזנון של העובדים והעובדות. בדרך זו ביקש 
לשכנע את העובדים והעובדות שעליהם "להדק את החגורה". 

"אטארי", חברת משחקי הוידיאו והמחשבים האישיים ששמה 

הפך מלה נרדפת לטכנולוגיה מתקדמת, הודיעה בפברואר 1983 
על החלטתה להעביר את קווי־הייצור שלה מעמק הסיליקון 
שבקליפורניה אל מעבר לים, להונג קמג ולטאיוואן, שם מקבלים 
העובדים והעובדות שכר של 0.90 עד 1.20 דולאר לשעה. באותה 
עת היו כבר ל״אטארי" מפעלי הרכבה בסינגאפור, פוארטו ריקו 
ואירלנד. האיגודים המקצועיים האמריקאיים ראו בכך מקרה 
נוסף של חברה המנסה להימנע מהתאגדות של עובדיה, והגישו 
תלונה למועצה הלאומית ליחסי עבודה. העובדים והעובדות, 
שעמדו להיוותר ללא פרנסה, החלו מצטרפים עתה לאיגוד 
המקצועי בהמוניהם. "אטארי" הגיבה במסע החתמה של עובדים 
על עצומה נגד האיגוד המקצועי, בעריכת מסיבות מפוארות 
אליהן הוזמנו העובדים, ובכינוס של עצרות "הסברה". עם כל 
זאת לא נמנעה, בסופו של דבר, מנקיטה בצעד שתיבננה מראש - 
סגירת המפעל בארצות־הברית. 52 

איגוד עובדי האלקטרוניקה החליט להתמודד עם תעשיית 
המוליכים־למחצה, ונציגיו פעילים בעמק הסיליקון מזה כעשר 
שנים. לפני כשלוש שנים החלו בנסיון לאגד את עובדי חברת 
"נשיונאל סמיקונדאקטורס" ואת עובדי "סיגנטיקס", חברת בת 
של "פיליפס". "השפה איננה מהווה בעייה", אומר אייזנשר; 
"אנחנו מספקים לעובדים חומר הסברה בשתיים או שלוש שפות 
שונות, והפעילים שלנו נפגשים עם קהילות המהגרים השונות - 
הפיליפינים, הקוריאנים, הווייטנאמים וכן עם קבוצות ותיקות 
יותר, כמו הלאטיגדאמריקאים והסיגים". האיגוד קשר קשרים 
גם עם איגוד מקצועי גדול בפיליפינים, שהיה באופוזיציה 
לשלטונו של פרדיננד מרקוס. "הדילוג מארץ לארץ לא יציל את 
החברות הרב־לאומיות מן המשבר הכלכלי העולמי", אומר 
אייזנשר. "כל הסיפור הזה פשוט לא מצליח". 

החשובה ־דיבת להיות 

נלל־עולמיה 

נשים ברחבי העולם הופכות כיום כוח־עבודה פוטנציאלי של 
החברות הרב־לאומיות, כל עוד פועלות חברות אלה לפי עקרון 
הרווח, אין ולו אשה עובדת אחת היכולה להרגיש ביטחון במקום 
העבודה שלה. העברות מפעלים מארץ לארץ מתרחשות עתה 
בתוך העולם השלישי עצמו. סרי לאנקה, שפתחה לפני מספר 
שנים איזור ייצור המיועד לייצוא, הפכה עד מהרה מוקד משיכה 
לחברות הנמלטות מפני האיגודים המקצועיים בפיליפינים 
ובקוריאה הדרומית. 

צ׳אריטו פלאנאס, נשיאה לשעבר של לשכת המסחר 
הפיליפינית, ומראשי האופוזיציה לנשיא המודח פרדיננד מרקוס, 
אומרת שהנשים אמן מודעות, בדרך כלל, לכך שהן מנוצלות. 
"כיון שאנו נמצאים מזה שנים תחת שליטה של מעצמה זרה, 
אותן נשים המועסקות על״ידי חברות זרות חשות רגשי עליונות 
כלפי נשים העובדות במפעלים פיליפמיים... אבל יש כיום נשים 
המודעות למצבן ומתחילות להתארגן ולפעול לשיפור תנאי 
החיים שלהן. מספרן גדל והולך. זוהי רק שאלה של זמן. קשה 
לעצור את תנועת המטוטלת ההיסטורית". 

כמה ממעצבי המדיניות של החברות הרב־לאומיזת החלו 
מודים כי הקמת מפעלים מעבר לים איננה עוד פתרון לכל דבר. 
אחד העורכים של כתב׳העת "סמיקונדאקטור אינטרנשיונאל" 
כתב ש״אם תגבר אי־היציבות ברחבי העולם, ובעיקר באותם 
אמורים בהם הקימו חברות אמריקאיות מפעלים, יהיה זה 
בבחינת אסון לתעשיית המוליכים־למחצה האמריקאית. מדיניות 


63 


ץ<ן 00 1 ^ 1911 □ 1 ) 1111111:0 



פועלת ערבייה במפעל הגרביונים "גיבור" בקרית־שמונה 

החוץ התקיפה של הממשל החדש בארצות־הברית תגרום, קרוב 
לוודאי, לקיטוב ולאי־שקט ברחבי העולם. ניתן לצפות לכך 
שכמה מן המדינות אשר עד כה קיבלו את החברות האמריקאיות 
בזרועות פתוחות, יציבו מעתה בפניהן תנאים קשים"." 53 הפתרון 
המוצע על־ידי ראשי החברות הוא הגברת האוטומאציה 
במפעלים - דבר שיבטיח הן הוצאות עבודה נמוכות והן יציבות 
כלכלית־ פוליטית. 

האוטומאציה מהווה איום על העובדים והעובדות, שכן היא 
מבשרת אבטלה והיעדר כל יכולת השפעה על מדיניות הפיתוח 
בעתיד. כיום מרכיבות נשים בתעשיית האלקטרוניקה את 
הרכיבים של המכונות והרובוטים אשר בעוד שנים מועטות בלבד 
יותירו אותן עצמן ללא תעסוקה. ובהגיע אותו יום ימצאו הנשים 
את עצמן מחוץ לעמדות הניהול והבקרה החדשות: את המשרות 
הללו יאיישו גברים - שרובם ככולם יהיו לבנים. 

במצב של משבר כלכלי כלל־עולמי, באשר נשים מתקשות 
להשיג גם עבודות ששכרן מועט, קל לחברות הגדולות לגרום 
לפיצול בקרב העובדות. אומרת הסוציולוגית סינטיה אנלו: 
"מספרים לנו שאנו מתחרות זו בזו. לנשים במפעל הלבשה 
במדינת טנסי מספרים שהעובדות המכסיקאיות מתחרות בהן, 
ואילו לנשים בפיליפינים מספרים שנשות סרי לאנקה עומדות 
להתחרות בהן. מדובר בתחרות בה העובדות הן המפסידות: 
השכר הולך ויורד בכל מקום, ותנאי הבריאות והבטיחות 
מתערערים. ביטחון במקום העבודה הוא בבחינת משאת־נפש 
שאינה מושגת לעולם. הפירוש המעשי היחיד של "תחרות 
בינלאומית" הוא לחץ גובר והולך על הנשים העובדות". 

"חוט אחד קושר אח כולנו האחת לרעותה" 

קרהייצור העולמי הפך זה מזמן לתופעה כלכלית מרכזית בחיינו. 
החברות הרב־לאומיות אינן מתכננות עוד במונחים של מדינות 
נפרדות, אלא בקנה־מידה עולמי. נשים המעוניינות להשיג מידה 

של שליטה על חיי־העבודה שלהן חייבות להביא עובדה זאת 
בחשבון. שחדלי המילטון, אחת מפעילות פרוייקט הנשים 
הלאומי של ועד השירות של הקווייקרים האמריקאיים, אומרת: 
"החברות הרב־לאומיות קבעו לעצמן מדיניות של ניצול 
כוח־העבודה הנשי. אם התנועה הפמיניסטית רוצה שהמסר שלה 
יובן ושיהיה בעל משמעות לנשים ברחבי* העולם, היא חייבת 
למצוא דרכים להתנגד לעוצמה הבינלאומית של החברות 
הגדולות". 

שיטת התנגדות אחת היא מאבק מאורגן נגד תופעות 
ספציפיות של ניצול מצד החברות הרב־לאומיות. דוגמא מוצלחת 
לכך הינה החרם הבינלאומי שהוטל על מוצרי החברה השוויצרית 
הגדולה "נסטלה", במחאה על מזון התינוקות ששיווקה בארצות 
העולם השלישי, ואשר הוכח כמסוכן. ואולם חרם כללי של 
מוצרים המיוצרים או משווקים בארצות העולם השלישי אינו 
מעשי, ועלול להזיק בעיקר לעובדים עצמם. 

שיטה חשובה נוספת ודנה חילופי מידע בין פעילות בעולם 
השלישי לבין עצמן, תוך שיתוף פעילות מן העולם המתועש; 
לעתים קל יותר להשיג מידע אודות הסיכונים הכרוכים בשימוש 
בחומד־גלם זה או אחר בארצות־האם של החברות הגדולות. 
חילופי־מידע שכאלה הינם תנאי ראשון לפעולה מאורגנת רחבה 
יותר. 

המשימה הקשה ביותר במאבק נגד החברות הרב־לאומיות 
הינה יצירת קשר ישיר בין העובדות בארצות העולם השונות. 
נסיעות בינלאומיות הינן עניין יקר, ורק מעטות הן הנשים שיש 
בידן משאבים כספיים המספיקים לנסיעות או לניהול שיחות 
טלפון בינלאומיות - או אף לחילופי מידע בדואר. למרות זאת יש 
כבר כיום קשרים המתרקמים והולכים, כדוגמת הקשר בין איגוד 
עובדי האלקטרוניקה בארצות־הברית והאיגוד המקצועי ק.מ.יו. 
בפיליפינים. פרוייקט הנשים הלאומי של הקווייקרים 
האמריקאיים אירגן ב־ 1978 קונגרס בינלאומי שדן בנושא הנשים 
והחברות הרב״לאומיות. לקונגרס הגיעו נשים מרחבי העולם 

השלישי ומארצות־הברית. אחת מתוצאות אותו קונגרס היה 
פרוייקט "הנשים והחברות הרב־לאומיות", המעודד קשרים בין 
נשים בעולם השלישי ובין עמיתותיהן באירופה ובארצות־הברית. 

עד אשר קשרים אלה יתחזקו וישתרשו ועד אשר יהיו חזקים 
מספיק כדי להוות אתגר לחברות הרב־לאומיות ולממשלות 
התומכות בהן, תחלופנה, ככל הנראה, שנים רבות. ואולם עם כל 
יום החולף נעשה גורלן של נשים בכל רחבי העולם דומה. כפי 
שאמרה צ׳ונג סוק הדרום־קוריאנית, "חיי כולנו קשים. חוט אחד 
קושר את כולנו האחת לרעותה". 

נשים ישראליות נקרהייצוד 

מה להונג קונג, הפיליפינים וטאיואן - ולישראל? 

התשובה פשוטה: ישראל המה חלק בלתי־נפרד מקדהייצור 
העולמי, והיא מציעה לחברות הרב־לאומיות הסבות רבות - 
כולל כוח עבודה נשי כנוע וזול. 

עידוד השקעות זרות 

הממשלה מעודדת בעלי־עסקים זרים לבוא ולהשקיע בישראל, 
כשהיא מציעה להם תמריצים פינאנסיים כגון מענקים, הלוואות 
ברבית נמוכה של סכומים המגיעים עד ל־ 75% מכלל ההשקעה 
בנכסים קבועים, השתתפות בשיעור של 50% מן העלות של 
פרוייקטים של מחקר ופיתוח המכוונים לייצוא, הלוואות ברבית 
נמוכה להון חוזר עבור ייצור המיועד לייצוא, השתתפות במימון 
הכשרת כוח העבודה, השכרה במחיר נמוך של מבני־תעשייה 
ממשלתיים, או משכנתאות נוחות לרכישה של מבנים. הממשלה 
מעניקה למשקיעים זרים גם פטור מתשלום מס הכנסה על 
רווחים במשך שבע שנים, הקלות מס המיועדות להגן על 
המשקיעים מפני פגעי אינפלציה ופיחות, פטור מתשלום מכס 
ומס קנייה על טובין המיובאים לשם שימוש בייצור מוצרים 
המיועדים לייצוא, ופטור מתשלום מס רכוש על רכוש המצוי 
בשימוש.' 

ישראל השתלבה בקו־הייצור העולמי עוד בעשור השני 
לקיומה, בסוף שנות החמישים ובתחילת שנות הששים. באותה 

תקופה ביקשו קובעי המדיניות למצוא פתרון מהיר לאבטלה 
ששררה בריכוזי העולים החדשים - ובעיקר בקרב העולים 
המזרחים שיושבו בעיירות־הפיתוח. הפתרון שנמצא היה עידודם 
של משקיעים מקומיים וזרים להקים מפעלים, בעיקר בענפי 
הטקסטיל והמזון - תעשיות עתירות־עבודה המתבססות מאז 
ומתמיד על עובדים לא־מקצועיים. הכנסת אישרה חוק לעידוד 
השקעות הון, שהעניק לאנשי־עסקים זרים הטבות מרחיקות 
לכת. המשקיעים שנמשכו לארץ באותן שנים לא נמנו בדרך־כלל 
על החברות הרב־לאומיות הגדולות; רובם ככולם היו יצרנים 
יהודים שהיו מוכנים לשלב "ציונות" עם עסקים. כך הוקמו 
מפעלי הטקסטיל הגדולים הראשונים, כגון "פולגת", "נבור", 
"כיתך ד״בגד עור", כמו גם מפעלי המזון הגדולים של התעשייה 
הפרטית וההסתדרותית. 2 כך גם הונח היסוד לתפיסה, שמאז 
הלכה והשתרשה, לפיה אחד המשאבים שישראל יכולה להציע 
למשקיעים זרים הוא - כוח עבודה זול. 

מדיניות עידוד דומה אומצה בשנות השבעים והשמונים - 
הפעם כדי למשוך לארץ חברות רב־לאומיות בתחום התעשיות 
עתירות־הידע, דוגמת תעשיית האלקטרוניקה. תעשיות אלה 
אמורות להעמיד את המשק הישראלי בשורה הראשונה של 
הפיתוח הכלכלי העולמי. הממשלה מציעה למשקיעים הזרים, 
בנוסף על ההטבות הכספיות, משאב שלא היה בקיים בשנות 
החמישים, ובוודאי שלא בהיקפו הנוכחי: כוח אדם הנדסי ומדעי 
ברמה גבוהה, ומעבדות מחקר משוכללות. זהו, כמובן, הצד 
היותר מוכר של התעשיות החדשות, זה אשר הממשלה 
ואמצעי־התקשורת מרבים להציגו בנאווה. אלא שלצד משאב 
חדש זה מציעה הממשלה גם משאב אחר, אשר ה״פיתוח" שלו 
החל עוד בשמת החמישים: כוח עבודה בלתי־מקצועי זול, מסע 
גיוס המשקיעים הנוכחי הביא לארץ חברות מן הגדולות ביותר 
בעולם, ובראשן חברות רב׳לאומיות שמרפזן בארצות הברית: 
"איי.בי.אם.", "דיגיטל", "מוטורולה", "ג׳נראל דיינאמיקס", 
"קונטרול דטה", "אינטל", "נשימאל סמיקונדאקטורס" ו״וישיי 

אינטרטקנולוג׳י". לצדם של אלה, והודות לשיתוף פעולה איתם, 
הכולל גם שיתוף בבעלות או בהסכמי ידע ושיווק, התפתחו נם 
חברות ישראליות, כגון "תדיראן", "אלביט", "אלסינט", 
"סאיטקס" ואחרות. 

בספטמבר 1985 הפכה ישראל מוקד השקעה מושך במיוחד 
עבור חברות אמריקאיות. ישראל חתמה אז על הסכם להקמת 
איזור סחר חופשי עם ארצות־הברית. הסכם זה הפך אותה, 
בדומה לארצות רבות בעולם השלישי, יעד כדאי למשקיעים 
אמריקאיים, בכך שהעניק להם יתרונות נוספים: 

"בטווח הקרוב עשויות ההברות האמריקאיות להפיק תועלת 
רבה יותר מהסכם איזור הסחר החופשי מאשר ישראל... 

...ההסכם יגביר את יכולת המשיבה של ישראל, בבסיס מעבר 
לים שיאפשר חדירה לשווקי אירופה. ישראל חתומה מזה עשר 
שנים על הסכם סחר חופשי עם השוק המשותף, עובדה שגרמה 
ליצרנים אמריקאיים רבים להקים מפעלים בארץ יסיתיכונית 
קטנה זו, בדי להמנע מן המסים שהיו מוטלים על מוצריהן לו 
יוצרו ושווקו לאירופה ישירות מארצותיהברית. עתה אפשר יהיה 
לשווק גם לארצותיהברית מוצרים המיוצרים בישראל. 

באורח דומה מאפשרת ישראל גישה נוחה יותר לשווקים 
האפריקאיים. היא גם מציעה הזדמנויות מיוחדות בתחום 
המחקר והפיתוח התעשייתי, וכן תמריצים כספיים ביד נדיבת ". 3 

בנוסף על ההטבות הכספיות, הפטור ממסים והגישה הנוחה 
לשווקי אירופה ואפריקה, מציעה ישראל למשקיעים בה פיתוי 
נוסף: "כוח עבודה מיומן ששכרו נמוך, יחסית". 4 

בפרסומיה בלועזית, המכוונים למשקיעים זרים, מפרטת רשות 
ההשקעות של הממשלה את משמעותו המדוייקת של "השכר 
הנמוך יחסית״. מנתונים המתייחסים לשנת 1982 עולה, לדוגמא, 
כי התשלום לשעת עבודה של פועל ייצור ישראלי( 4.67 דולאר) 
היה נמוך יותר מאשר במערב־אירופה ובארצות־הברית ( 9 ־ 10 
דולאר, בדרך־כלל) וביפאן( 5.82 דולאר); רק בארצות דרום־מזרח 
אסיה היה השכר נמוך יותר(כ־ 1.5 דולאר לשעה). 5 נתונים אלה 

כללו את התשלומים הנלווים, כגון ביטוח לאומי, ביטוח 
רפואי, דמי מחלה, חופשה בתשלום וחופשת לידה, שהיו 
גבוהים בישראל מאשר בכמה מן הארצות האחרות (ראו 
טבלה עליונה בעמוד ממול); ואולם כפי שנראה בהמשך יש 
בישראל עובדים ועובדות שאינם נהנים מתשלומים אלה. 
רשות ההשקעות הממשלתית מפרטת בפני המשקיעים 
הזרים גם את השכר לפי ענפים (ראו טבלה תחתונה בעמוד 
ממול). כך אנו למדים כי בשנת 980 ו היה שכרם של פועלי 
הטקסטיל הישראליים נמוך באופן ניכר מזה של עמיתיהם 
בארצות־הברית, אירופה המערבית ויפאן. התמורה שקיבלה 
פועלת ישראלית עבור שעת עבודה ב־ 980 ו היתה 2.9 
דולאר, בשעה שפועלת טקסטיל אמריקאית קיבלה 6.40 
דולאר, פועלת גרמניה 9.70 דולאר ופועלת יפאנית - 4.20 
דולאר. לתשלומים אלה יש להוסיף תנאים סוציאליים, 
אשר בישראל היוו שיעור גבוה הרבה יותר - 40% — 45% 
מהשכר ברוטו (ראו טבלה עליונה ממול) - מאשר ביפאן 
( 17% ), מעט גבוה יותר מאשר בארצות־הברית ( 39% ), אך 
נמוך באופן ניכר מאשר בגרמניה ( 73% ). התשלום בענף 
האלקטרוניקה היה גבוה יותר, ועמד על 5.30 דולאר לשעה, 
אלא שגם שכר זה היה נמוך בהשוואה לשכר המקביל לו 
בארצות אחרות: בארצות־הברית הוא עמד על 9.60 דולאר, 
ובגרמניה על 11.80 דולאר. רק באחת מבין כל הארצות 
המתועשות המצויינות באותו פירסום היה התשלום נמוך 
מזה שבישראל - יפאן( 5.20 דולאר). 6 
חשוב לציין כי לא כל עובדיה של ישראל זולים באותה 
המידה: לפי הפירסום הממשלתי הנ״ל, מהנדס חשמל 
בתל־אביב, לדוגמא, משתכר למעלה מאלפיים דולאר 
לחודש (כולל תנאים סוציאליים) - שכר גבוה מזה של 
מהנדסים בלונדון, מילאנו, מאדדיד, טוקיו וסינגאפוד. רק 
בניו יורק, סן פראנסיסקו ואמסטרדאם מקבלים מהנדסים 
שכר גבוה יותר. 7 האם יש בשכר זה כדי למשוך חברות זרות 
לבוא ולהשקיע בישראלי התשובה חיובית, שכן, לצד 
המהנדסים המשתכרים כמו מהנדסי העולם 

הראשון, יכולה ישראל להציע גם עובדי ייצור ששכרם קרוב לזה 
של עובדי העולם השלישי. באותה טבלך; המציגה את שכרם של 
המהנדסים מוצג גם שכרם של פועלי טקסטיל בתל׳אביב: 275 
דולאר לחודש (כולל תנאים סוציאליים). במלים אחרות: שכרם 
של המהנדסים גבוה פי 7.5 מזה של פועלי הטקסטיל. באף אחת 
מן הארצות האחרות המצוייגות בטבלה אין הפער מגיע למימדים 
כאלה: בניו יורק שכר המהנדס גבוה פי 3.6 מזה של פועל 
הטקסטיל, באמסטרדאם - פי 2.8 , בטוקיו - פי 2.4 ובסינגאפור 
- פי 8 .6.2 ועל כך יש להוסיף כי פועלי ייצור בתל־אביב 
משתכרים יותר מאשר עמיתיהם בעיירות־הפיתוח - בהן 
ממוקמים, למעשה, מרבית מפעלי הטקסטיל הגדולים, 9 או 
בכפרים הערביים והדרוזיים, בהן ממוקמות רבות מן המתפרות. 

העולם השלישי הפנים־ישראלי 

מתוך רצון לשמור על אחידות הספר, נציג בפרק זה תמונה של 
המצב השורר בישראל באותם שני הענפים בהם עוסקים שאר 
הפרקים: טקסטיל והלבשה, וחשמל ואלקטרוניקה (הלשכה 
המרכזית לסטטיסטיקה מקבצת את ענף האלקטרוניקה יחד עם 
ענף החשמל, וכך ננהג גס אנו כאן). ואולם על הקוראות 
והקוראים להיות מודעים לכך שמצב דומה - הן מבחינת 
המעורבות של חברות רב־לאומיות והן מבחינת מעמדן של 
הנשים העובדות - שורר גם בענפים אחרים, כגון ענף המזון וענף 
המלונאות. 

בקדהייצור של תעשיות הטקסטיל, ההלבשה, החשמל 
והאלקטרוניקה בישראל - כמו בהונג קונג, הפיליפינים וטאיואן - 
כוח העבודה מורכב בעיקרו מנשים. כמו בארצות העולם 
השלישי, גם כאן רבות מן הנשים הן צעירות ובעלות השכלה 
נמוכה - אם כי פחות צעירות ויותר משכילות מעמיתותיהן 
באסיה. הרוב המכריע של עובדות קדהייצור הישראליות נמנות 
על העולם השלישי הפנים־ישראלי: בחשמל ואלקטרוניקה מדובר 
בעיקר בנשים מזרחיות, ובטקסטיל והלבשה בנשים מזרחיות 
וערביות. 

מימדי כוח העבודה בתעשיית הטקסטיל וההלבשה, 
ובתעשיית החשמל והאלקטרוניקה, הם בעלי משקל ביחס לכות 
העבודה הישראלי: מתוך כלל המועסקים בישראל ב־ 983 ן, 
העסיקה תעשיית הטקסטיל וההלבשה 3.4 אחוזים( 48,450 איש 
ואשה), ותעשיית האלקטרוניקה והחשמל - 2.3 אחוזים( 33,550 
איש ואשה). 10 תעשיית הטקסטיל וההלבשה הינה המעסיק 
התעשייתי הראשון בגודלו," ואילו תעשיית החשמל 
והאלקטרוניקה, שהיא צעירה יחסית, נחשבת לענף מפתח, 
האמור למשוך את המשק הישראלי כולו אל עתיד בו תעשיות 
עתירות־ידע תעמודנה במרכז הפעילות הכלכלית. 

מאפיין נוסף של תעשיית הטקסטיל וההלבשה הוא שהיא 

למעלה: במפעל טקסטיל בעיירת־פיתוח. 
למטה: תופרות ערביות במפעל "סברמה" ברמת־גן. 

הושתתה עוד משנות החמישים על כוח עבודה מזרחי, ולאחרונה 
גם על כוח עבודה ערבי. בשנות החמישים והששים הוקמו מפעלי 
הטקסטיל הגדולים בעיירות־הפיתוח, ובשנות השבעים 
והשמונים - המתפרות בכפרים מוסלמיים, נוצריים ודרוזיים. 
מפעלי האלקטרוניקה, לעומת זאת, הוקמו בערים הגדולות או 
בסמוך להן, במקומות בהם קיים מאגר של כוח־עבודה הנדסי 
וניהולי. העובדים והעובדות בקרהייצור מובאים אליהם - לעתים 
בהסעה ~ משכונות ומעיירות־פיתוח, מקומות בהם יש מאגר של 
כוח עבודה בלתי מקצועי. ואולם לאחרונה החלו מפעלים שונים 
להעביר את קווי־הייצור אל מקורות כוח העבודה הזול - כדוגמת 
"וישיי ישראל", שהקימה מפעל בדימונה, ו״נשיונאל 
סמיקונדאקטורס", שהקימה מפעל במגדל־העמק. 

בענף הטקסטיל וההלבשה מהוות הנשים רוב: 55.5% מכלל 
המועסקים. שמונים וששה אחוזים מכלל הנשים הן יהודיות, 
והשאר - ערביות. מספר הנשים המועסקות בענף גדול מזה של 
הגברים, הן אצל היהודים והן אצל הערבים. ענף הטקסטיל 
וההלבשה מהווה מקור תעסוקה חשוב לנשים הערביות: 15% 
מכלל המועסקות הערביות עובדות בענף זה. 2 ! 

בענף האלקטרוניקה והחשמל גדול מספרם של הגברים מזה 
של הנשים. כשלושים אחוזים מכלל המועסקים הן נשים, ורובן 
המכריע יהודיות. שיעור הערביות אינו מניע לאחוז אחד. הענף 
בכללותו הוא יהודי: גברים ערבים מהווים בו פחות משני 
אחוזים,* , 

הנשים העובדות בענף האלקטרוניקה והחשמל הן צעירות 
יחסית: הן צעירות יותר מן הגברים העובדים בענף, וגם מן 
הנשים העובדות בענף הטקסטיל וההלבשה. שני־שליש מכלל 
המועסקות באלקטרוניקה וחשמל הן נשים בנות פחות מ־ 35 
שנה; בקרב הגברים העובדים בענף זה, השיעור המקביל נמוך 
יותר - רק מעט למעלה ממחצית, לעומת זאת, בטקסטיל 
והלבשה מגיע שיעור הנשים הצעירות לפחות ממחצית; השאר 
הן מבוגרות, כולל נשים מעל גיל פנסיה. 4 , ההבדל בגילאים איננו 

מפתיע: אלקטרוניקה הינה תעשייה חדשה יותר, וחלק 
מעבודודהייצור בה מחייב ראייה טובה ודיוק רב בעבודת הידיים; 
תעשיית הטקסטיל ותיקה יותר, והעבודה בה דורשת פחות 
דיוק; על כן גבוה שם שיעור המבוגרות, כולל נשים שהחלו את 
העבודה בקרהייצור בהיותן צעירות, הפסיקו כדי לגדל את 
הילדים, וחזרו לעבודה כשילדיהן בגרו. 

תמונת ההרכב הדימוגראפי של קו־הייצור מתבהרת עוד יותר 
כאשר בוחנים את השכלתם של העובדים והעובדות. בתעשיית 
הטקסטיל וההלבשה חלק גדול מן המועסקים - נשים וגברים 
כאחד - הם בעלי השכלה שאינה עולה על חינוך חובה: שלושים 
ושמונה אחוזים מן הנשים (וארבעים אחוזים מן הגברים) למדו 
עד שמונה כיתות, וחמישים ושניים אחוזים מהן (וארבעים 
וארבעה אחוזים מן הגברים) למדו בין 9 ל־ 12 כיתות. שיעור בעלי 
ההשכלה העל*תיכונית בקרב הגברים ( 16% ) גבוה מעט מזה של 
הנשים ( 10% ). בענף החשמל והאלקטרוניקה, לעומת זאת, קרוב 
למחצית מן הגברים המועסקים בענף סיימו 12 שנות לימוד 
ומעלה, לעומת 22% מן הנשים. שיעור הנשים שסיימו 12 שנות 
לימוד או פחות - 79% - גבוה באורח ניכר מזה של הגברים - 
5 .55% , כפי שכבר אמרנו, ענף הטקסטיל וההלבשה מושתת 
ברובו על עבודה בלתי־מקצועית זולה, ומכאן השיעור הגבוה של 
בעלי השכלה נמוכה בשני המינים כאחד. ענף החשמל 
והאלקטרוניקה, לעומתו, מבוסס על שילוב של עבודה מקצועית 
ושל עבודה בלתי׳מקצועית: מכאן השיעור הגבוה של גברים 
משכילים, המהווים את עיקר כוח העבודה המקצועי, לעומת 
השיעור הגבוה של נשים בעלות השכלה מוגבלת, המהוות את 
עיקר כוח העבודה הבלתי־מקצועי. 

החלוקה המינית בין העבודה בייצור ובין העבודה ברמות 
התכנון, הפיתוח והניהול בולטת עוד יותר משבוחנים את בעלי 
ההשכלה הגבוהה. בשני הענפים הנדונים כאן מועסקים בסך הכל 
7,255 בעלי השכלה של 16 שנות לימוד ויותר. בשני הענפים, 
רובם המכריע - 80% - הם גברים. 16 

ההבדלים ברמות ההשכלה קיימים לא רק בין גברים לנשים, 

אלא גם בקרב הנשים עצמן, בין בנות העדות והלאומים השונים. 
בתעשיית הטקסטיל וההלבשה, העובדות הערביות הן בעלות 
השכלה נמוכה מעט מזו של העובדות היהודיות, והעובדות 
המזרחיות הן בעלות השכלה נמוכה מעט מזו של העובדות 
האשכנזיות. הדבר מרמז על כך שהעובדות המזרחיות והערכיות 
מועסקות במשרות בעלות השכר הנמוך ביותר בענף. המצב בענף 
האלקטרוניקה והחשמל דומה - ככל העולה מן הנתונים אודות 
הערביות המעטות העובדות בג 7 ' 

ההבדלים הבין־מיניים והבין־עדתיים מגיעים לביטוי בולט 
במיוחד בענף האלקטרוניקה והחשמל, בשכבה של בעלי 
ההשכלה הגבוהה. בקרב היהודים המצויים בשכבה זו, שיעור 
הגברים גבוה פי 6.3 מזה של הנשים. אלא שהבדלים בשיעור 
דומה קיימים גם בתוך כל מין, בין בני העדות השונות: 3,750 
מכלל הגברים בשכבה זו הם אשכנזים, בעוד שמספר המזרחים 
הוא 860 בלבד. בקרב הנשים בעלות השכלה גבוהה, 640 הן 
אשכנזיות, ורק 95 הן מזרחיות. 18 

גם מיקומם של המפעלים תואם במידה רבה את החלוקה בין 
עולם ראשון ועולם שלישי פנימיים. נתחיל בתעשיית הטקסטיל 
וההלבשה. תעשייה זו מבוססת על מספר קטן, יחסית, של 
מפעלים גדולים הממוקמים, בדרך־כלל, בעיירות־פיתוח. בצד זה 
קיימים בענף מספר גדול של בתי־מלאכה ומתפרות, שבכל אחת 
מהן מועסק מספר משתנה של נשים ~ החל משתיים־שלוש ועד 
לעשרות. המתפרות ממוקמות ברובן בערים הגדולות, ובעיקר 
בתל־אביב, אך רבות מהן מצויות כיום בכפרים ערביים ודרוזיים. 
בעלי המתפדות - בארץ כבחוץ־לארץ - משמשים כקבלני־משנה 
של בעלי המפעלים הגדולים. 

באשר לאלקטרוניקה, המפעלים הראשונים בענף הוקמו במרכז 
הארץ. כיום מוקמות שלוחות שלהם גם בעיירות־פיתוח: 
ל״אלביט", "אלסינט" ו״קולסו", לדוגמא, שהן חברות חיפאיות, 
יש כיום מפעלים גס (לפי הסדר) בנצרת עילית, בכרמיאל 
ובטירת־הכרמל - מקומות בהם ניתן למצוא כוח עבודה זמין 
וזול. 

למעלה: פועלת ערבייה במפעל "סברינוד׳ ברמת־נן. 

למטה: רבקה אלבתרי מלחימה חוטים בלוח־בקדה במפעל "טלרד". 







ץ<ן 00 191131 □ 1 ) 1111111:0 


"השבר הנמוך יחסית" 

להלן נמחיש את תנאי העבודה של הנשים הישראליות 
המועסקות בקרהייצור של תעשיות הטקסטיל, ההלבשה 
החשמל והאלקטרוניקה. ההמחשה תתבסס על שיחות וראיונות 
עם אנשי איגודים מקצועיים, עם מנהלי כוח אדם במפעלים ועם 
פועלות. כמה מן הראימות נערכו לצורך כתיבת פרק זה, ואילו 
אחרים נלקחו מתוך סקר שנעשה לפני שבע שנים על־ידי קבוצת 
נשים שבדקה את תנאי התעסוקה של נשים בתעשיית 
הטקסטיל וההלבשה באיזור הצפון. 9 ' על שני אלה הוספנו 
מובאות מתוך כתבות שהופיעו בעתונות. 

בענף הטקסטיל וההלבשה, הנושא השב ועולה בשיחות - בין 
אם עם מעסיקים ובין עם הפועלות עצמן - הוא השכר הנמוך. 
כשנשאל האחראי על ענף המתפרות בהתאחדות בעלי המלאכה 
והתעשייה הזעירה באם יש יתרונות כלשהם בהעסקת נשים, 
היתה תשובתו חד־משמעית: "כמובן, היתרון הוא השכר. אני לא 
מכיר גבר שיעבוד תמורת [ 100 דולאר] לחודש. אבל אני מכיר 
הרבה צעירות שעובדות אפילו בפחות מזה". 20 

בבחינה מדוקדקת יותר מתברר כי מעבר לשכר הנמוך המאפיין 
את הענף בכללותו, קיימים גם הבדלים גדולים בתוכו - בין 
השכר המשולם בעיירורדהפיתוח ובין זה המשולם בערים 
הגדולות, כמו גם בין השכר המשולם לפועלות יהודיות ובין 
השכר שמקבלות פועלות ערביות ודרחיות. הבדלים אלה עלו 
באופן מודגש בעת השיתה עם אתי, ברטה ורבקה, שלוש תופרות 
העובדות באחת המתפרות הקטנות בלב תל־אביב: "ערביות 
מקבלות תמיד פחות כסף מהיהודיות, בכל מקום שעבדתי - 
׳פרדייז׳ [ביח״ר למזרונים] דאלסטיקס׳ [ביח״ר ללבני נשים] 
עבדנו ביחד עם ערביות, והן תמיד הרוויחו פחות, בלי שום תירוץ 
מיוחד. גם קבלניות־משנה ערביות מקבלות פחות עבור כל 
יחידה׳ , .' 2 

דבריהן מוצאים תימוכין בממצאים של מחקר שנערך ב־ 1985 

בקרב מדגם של פועלים ופועלות בענפי המזון, הטקסטיל 
והמלמאות באיזור המרכז ובעיירות־פיתוח בצפון. למרות 
שממצאי המחקר מתייחסים לשלושת הענפים, במשולב, הרי 
שהנטייה עליה הם מצביעים קיימת גם בבל אחד מהם בנפרד. 
יהושע הנדלס מדווח כי "השכר הממוצע של האוכלוסייה 
וזערבירדישראלית מגיע ל־ 87% מהשכר של היהודים". לפי שעת 
עבודה היה שכר הערבים נמוך עוד יותר: 83% משכרם של 
היהודים. 22 השכר הנמוך ביותר הוא זה של הנשים הערביות: "הן 
השכר הממוצע והן השכר לשעת עבודה הושפע בעיקר 
מהשפעות צולבות של המין והלאום". 23 

אם כן, הנשים הערביות - הן אלה העובדות במפעלים שבערים 
הגדולות והן אלה המועסקות במתפרות שבכפרים, משתכרות 
פחות מאחיותיהן היהודיות. מה ההסבר לכך? חלק מן ההסבר 
טמון בשיטת ה״ראיסים": רבות מהמעלות הערביות המועסקות 
במפעלי טקסטיל במגזר היהודי מובאות לעבודה על ידי 
"ראיסים׳/ המקבלים את התשלום עבור עבודת הפועלות 
ומשלמים להן לאתר שהם מפרישים חלק לעצמם, או - במקרים 
בהם המפעל משלם ישירות למעלות - מסכמים עם המפעל כי 
השכר המשולם יהיה נמוך מהנורמה המקובלת במשק, ושההפרש 
יגיע אליהם, ללא ידיעתן של הפועלות. 24 הדבר נכון גם במקרים 
בהן העובדות הן חברות הסתדרות: בכפר טייבה, לדוגמא, נמצא 
כי "למרות שהפועלות מאורגנות באיגודים מקצועיים של 
ההסתדרות ושבמקומות העבודה הן מקבלות תלושי משכורת 
רשמיים, הרי הן עדיין משלמות אחוז מסוים ממשכורתן 
לראיס", 25 שלושה גורמים משתפים פעולה ונהנים מעבודת נשים 
ערביות: המשפחה, אשר בזכות שכר נשותיה מגדילה את 
הכנסתה ומעלה את רמת החיים, 26 ה״ראיס״ והמפעל - המקבל 
כוח עבודה זמין ונוח: "הניצול של הפועלות התאפשר לא רק 
בגלל ההיצע הרב של כוח העבודה הנשי, אלא גם בגלל שיתוף 
הפעולה בין ה׳ראיסים׳ לבין המעסיקים במיגזד היהודי. 
האחרונים הסכימו להסדרי עבודה, שהיו נוחים להם, והבטיחו 

ל׳ראיסים׳ הכנסות גבוהות על חשבון הפועלות׳/" 

שיטת דומה מופעלת גם בתוך הכפרים עצמם, במתפרות אשר 
משמשות קבלניות־משנה לתשלובות ארציות כמו "פולגת", 
"בגד עור" ו״תיפרון", המתפרות מצויות בבעלות של יזמים 
מקומיים, המגייסים את בנות החמולה לעבודה כתופרות. הבנות 
הן בגיל תיכון ומעלה, והעבודה במתפרה משמשת להן תעסוקה 
עד לנישואין. למרות שרבות מן העובדות מאוגדות במסגרת 
ההסתדרות, שכרן הוא לעתים נמוך ביותר - הוא יכול להסתכם 
ב־ 200 שקל לחודש ( 33 ן דולאר) עבור 47 שעות עבודה בשבוע, 
ואף בפחות מכך ( 1987 ). גדי הרצוג, מזכיר אגודת ההלבשה 
והעור במועצת פועלי חיפה, הסביר את הסיבה לכך: "כינסנו את 
מזכירי מועצות הפועלים בכפרים. היו שאמרו לנו ׳בכלל לא 
אכפת לנו אם יקבלו 3 שקל בלבד ליום - העיקר שהבנות יצאו 
מהבית, העיקר שיביאו עוד מתפרה לכפר, העיקר שיהיה תיעוש 
של הכפר הערבי׳. הם מנצלים את המצב שהבנות רוצות לצאת, 
ושבכפר רוצים מפעל, ועובדים על שכר נמוך ביותר. בעלי 
המפעלים מאיימים עליהם שאם לא [יסתפקו בשכר הנמוך] הם 
ילכו לשטחים, שם השכר נמוך עוד יותר"." 

לא רק בכפרים הערביים השכר נמוך. שלושת הפועלות 
שראיינו סיפרו כי תופרות בעיירות־פיתוח מקבלות רק מחצית 
או שני־שלישים מן השכר המשולם לעובדות במתפרות פרטיות 
באיזור תל־אביב. במחקר שנערך בקרב עובדי צווארון כחול 
בישראל בענפי הטקסטיל, המזון והמלונאות נמצא כי "השכר 
הממוצע לחודש למשרת שכיר באיזור הצפון היווה כ־ 72% 
מהשכר הממוצע במפעלים באיזור המרכז". 29 הפועלות 
העירוניות מכירות היטב את הנעשה בעיירות׳הפיתזח, שכן רובן 
באו מעיירות ומשכונות. אומרת אתי: "כמעט שאין כאן צעירות 
אשכנזיות, בין המבוגרות יש אשכנזיות, אבל לא יותר מדי... 
כולנו באנו לכאן ממשפחות עולים, ממעברות. כולנו גדלנו 
במשפחות עניות. לא תמצאי תופרות קונפקציה ממשפחה עם 
כסף". (אך היא הוסיפה כי בתפירה ביתית, בה תופרים לפי 

הזמנה אישית, מספר האשכנזיות גדול יותר). 30 

מה השכר במפעלים? במפעל של "מסקס" בקרית־מלאכי, 
המייצר בגדי־ים והמעסיק כ־ 35 ן נשים - רובן תושבות העיירה - 
עמד השכר בנובמבר 1985 על 300,000 עד 380,000 שקלים 
ישנים( 250-200 דולאר) לחודש.' 3 (המשכורת הממוצעת באותה 
עת עמדה על 806,300 שקלים ישנים). במפעל של "סברינה" 
ברמת־החייל, המייצר גרביים ומעסיק 120 עובדים, רובם צעירות 
ערביות או יהודיות הקרובות לגיל הפנסיה, היו המשכורות 
באוגוסט 1985 נמוכות ביותר. הפועלות במחלקת הגיהוץ 
השתכרו כ־ססס, 300 שקלים ישנים ( 200 דולאר) לחודש (השכר 
הממוצע במשק היה אז 769,800 שקלים ישנים). השכר במחלקת 
האריזה היה נמוך מזה: "שמונה־עשרה שנה במפעל ולא הגעתי 
לשני מיליון לירות ( 133 דולאר). זה לא בושה?" פועלת יהודיה 
שעבדה במחלקה הכללית, שם עוסקות הנשים בעבודת הגימור, 
סיפרה כי היא עובדת במפעל שש־עשרה שנים: "תודה לאל אני 
כבר יוצאת לפנסיה בפסח. אחרי שלוש־עשרה שנות עבודה אני 
מקבלת סוף־סוף משכורת חודשית. עד אז - יומית. ככה זה 
לעבוד ב׳סברינה׳. כל הזמן מבקשים תנאים, כסף, אבל אין שום 
דבר, לא עוזר כלום. הלוקש האחרון היה מאתיים וחמישים 
מיליון לירות( 166 דולאר). אני עוד מדברת בלירות. זה לוקש עם 
ארבע שעות נוספות כל יום". 32 

השכר הגבוה ביותר משולם במתפרות פרטיות בתל־אביב. 
אתי, רבקה וברטה דיווחו כי הכנסתן החודשית (במתפרה בה הן 
מועסקות העובדות אינן מאוגדות) באוגוסט 1986 הגיעה ל־ 650 
עד 700 שקלים חדשים (כ* 433 עד 466 דולאר לחודש; השכר 
הממוצע באותו חודש היה 1,039 שקלים חדשים). שכר זה גבוה 
מן המשולם במתפרות שעובדותיהן מאוגדות. התשלום הוא לפי 
שעה( 2.28 דולאר), בתוספת נסיעות. זהו שכר טוב, יחסית לענף. 
במת פרו ת שעזבדותיהן מאוגדות קיבלו ה תופ רו ת שקל עד שקל 
וחצי פחות לשעה (דהיינו, שכר של 1.33 עד 1.66 דולאר 
לשעה). 33 

במפעלי טקסטיל והלבשה קיים פער במשכורות בין גברים 
לנשים. הגברים, כמובן, משתכרים יותר. האפלייה נעשית באופן 
חוקי, בדרך של מתן הגדרות שונות לעבודות דומות. דוגמא 
טיפוסית הוצגה על ידי אסתר כהן, פעילה באיגוד הטקסטיל 
והשירותים. במהלך סיור שערכה באחת המטוויות ביחד עם 
עליזה תמיר, יושבת־ראש המחלקה לעובדת השכירה 
בהסתדרות, נתקלה במכונה שגברים עובדים מצדה האחד ואילו 
נשים עובדות מצידה השני. "הבחורות מכניסות גלילים עם 
חוטים, ובצד השני עומדים בחורים ומוציאים את הגלילים 
ומכניסים אותם לשקים". מששאלו אסתר כהן ועליזה תמיר את 
מנהל המטוויה אודות השכר, התבדר כי הגברים מקבלים שכד 
גבוה מזה של הנשים. השתיים הציעו שהגברים והנשים יתחלפו 
בתפקידים, כך שהנשים תקבלנה יותר מן הגברים. "זה לא ילך", 
השיב המנהל, "לנשים יש זריזות ספציפית בידיים" [ולכן גברים 
אינם יכולים להחליפן בעבודה). "אז אמרנו לו: ׳אהה, על זריזות 
ספציפית צריך לשלם גם.״ י 34 

יש לציין כי קיימת ספרות ענפה המצביעה על הבדלי שכר בין 
גברים לנשים בענפים השונים. כאן נזכיר רק את המחקר שנערך 
בקרב עובדי הצווארון הכחול בענפי המזון, הטקסטיל 
והמלונאות, אשר צוטט לעיל; מחקר זה מצא פער של 29% בין 
שכרם של נשים וגברים לשעת עבודה. 55 יתר על כן, המחקר מצא 
כי מתוך ארבעת המשתנים שנבדקו - מין, איזור גיאוגרפי, לאום 
וגיל, "המשתנה העיקרי המשפיע הן על השכר הכולל לחודש והן 
על השכר לשעת עבודה הוא המין".* 5 

במפעלי האלקטרוניקה הפרטיים השכר הוא בדרך־כלל חסוי. 
העובדים והעובדות נדרשים לחתום על חוזה אישי עם המעסיק, 
בו הם מתחייבים, בין השאר, שלא לגלות את גובה שכרם. נוהל 
זה קיים הן במפעלים בבעלות ישראלית, הפועלים לפי דגם 
אמריקאי, והן במפעלים בבעלות זרה. כאשר נשאל יואל נאמן, 
ראש אגף משאבי אנוש ומינהל של "קולסו", מפעל בבעלות 
אמריקאית, הממוקם בחיפה, על שכר פועלות הייצור במפעלו, 

השיב שהנושא אינו לפירסום. יחד עם זאת הסכים לגלות כי 
שיטת השכר במפעלו שונה מזו הנהוגה במקומות אחרים, שבהם 
"שכר יסוד", הכולל שכר לפי שעות עבודה של משרה מלאה 
ותוספות ותק, הוא הבסיס לחישוב תנאים סוציאליים כמו פיצויי 
פיטורין ופנסיה; במפעלו ״השכר הכולל״ - שהוא שכר יסוד 
בצירוף כל התוספות המשתלמות לעובד, כגון תוספת יוקר - 
הינו הבסיס לחישובים הנ״ל. לדבריו עלות הפועלת למפעל 
מורכבת מן המשכורת ומתוספת של 50% המוקצית לתשלום 
מסים והטבות סוציאליות שונות. המפעל בו הוא עובד מעסיק 
כ־ 170 נשים - מהן 122 פועלות העובדות באגף מיוחד, שהייצור 
בו הוא עתיר־עבודה, ו* 20 מרכיבות. (יתר המועסקות מתפלגות 
כלהלן: 8 מבקרות איכות, 19 מזכירות ופקידות, 3 מהנדסות, רו 
מנהלת מחלקה). שכר המרכיבות גבוה בכ־ 30% מזה של 
הפועלות באגף עתיר־העבודה. 17 

קובי ציטר, ראש מחלקת משאבי אנוש ב״אלסינט", שבבעלות 
ישראלית, גילה מידה גדולה יותר של נכונות לשוחח על נושא 
השכר. במפעלו מועסקות 271 נשים (מתון סך כולל של 1,240 
מועסקים), ש* 9 ח מתוכן הן פועלות ייצור(יתר הנשים מתפלגות 
כלהלן: 72 עובדות מנהלה, 24 טכנאיות, 51 מהנדסות 
ואקדמאיות, ו־ 5 מנהלות בדרג תיכון ובכיר). כאשר נשאל מדוע 
מועסקות דווקא נשים בתפקידי ייצור, ענה: "בתחומי הייצור 
מחפשים, למרבית התפקידים, נשים... העבודה דורשת מיומנות 
נמוכה... אין שום ספק שבגלל המיומנות הנמוכה אנחנו משלמים, 
יחסית, משכורות נמוכות. ואז, באופן הגיוני, התוצאה הסופית 
היא שהגברים, שצריכים לפרנס משפחה ודורשים משכורת יותר 
גבוהה, לא ילכו למקצועות מסוג זה. נשים, שמחפשות עבודה 
כהכנסה נוספת למשפחה, תלכנה לדברים האלה". הוא הוסיף כי 
במפעלו המשכורת הממוצעת בייצור נעה בין 600 ל־ 800 שקל 
לחודש ( 500-375 דולאר; השכר הממוצע עמד באותה עת על 
1,200 שקל לחודש). "במשך הזמן נוצרת מעין תווית -הג׳וב הזה 
הוא לנשים ולא לגברים". מפעלו מציע לפועלות מתחילות 

600-500 שקלים ברוטו( 312 עד 375 דולאר), ולפי דבריו, השכר 
עולה עם הוותק, 38 יש לציין כי שכר זה גבוה מן השכר המשולם 
במפעלי טקסטיל. 

מקור נוסף למידע על שכר פועלות אלקטרוניקה המו 
ההסתדרות. רפאל דואני, מזכיר הסתדרות פועלי המתכת, 
החשמל והאלקטרוניקה במועצת פועלי חולון, העריך את שכרן 
של פועלות ייצור מתחילות (דצמבר 1986 ) ב־ס 45 ~ס 50 שקל 
לחודש, בממוצע. 39 במהלך השיחה עם רפאל דואני הצטרף אלינו 
אליעזר פדידה, מזכיר ועד העובדים במפעל "תדיראף׳ בחולון. 
כאשר נשאל כמה מקבלות פועלות ייצור - מרכיבות מתחילות - 
הופתע מעצם ההתעניינות בפועלות ייצור: "למה פועלת ייצור? 
למה את לא שואלת על שרטטת, או מהנדסת?" בהמשך אמר כי 
שכרן של המתחילות נע בין 400 ל־ 450 שקלים לחודש נטו. 40 

יצחק מסיקה, מי שהיה מזכיר הסתדרות פועלי המתכת, 
החשמל והאלקטרוניקה במועצת פועלי חיפה במשך למעלה 
מעשרים שנה, נשאל אף הוא אודות שכרן של פועלות ייצור 
במפעלי אלקטרוניקה. תשובתו: "המשכורות נמוכות. לנשים יש 
את ההרגשה של סטאטוס - במקום שכר. בגלל הסטאטוס הן 
מוכנות לוותר על משכורת יותר גבוהה". לדבריו המשכורת 
עומדת על 500 שקל( 333 דולאר בדצמבר 1986 ) "ואפילו פחות. 
זה קיפוח של ממש". כשנשאל מדוע השכר נמוך, אמר: "לדעתי 
זה עניו של אידיאולוגיה. המעסיקים אומרים ׳בסך הכל הן 
מחברות שני חוטים, ואפשר לפטר אחת ולהחליף אותה בשניה. 
מהנדס יותר קשה למצוא׳. הם רואים אותן כלא שוות יותר 
מזה". כאשר העליתי את הקשיים בהם נתקלה חברת "וישיי" 
בחיפושיה אחר פועלות המוכנות לעבוד תמורת 300 שקל 
לחודש ( 200 דולאר) ענה: ״השאלה היא למה מעיזים להציע 300 
שקל לחודש. התשובה היא כי בטוחים שלא מגיע לנשים 
יותר". 41 

מקור אחר למידע אודות משכורות הוא, כמובן, העובדות 
עצמן. כפי שכבר צויין, במפעלי אלקטרוניקה פרטיים נושא 

השכר הוא בדרך־כלל חסוי. ואולם בשיחות פרטיות, כאשר 
הנשים מצויות בינן לבין עצמן, הוא מועלה בחופשיות. שוחחנו 
עם שלוש נשים העובדות במפעלי אלקטרוניקה באיזור המרכז: 
דינה, ברכה ולאה. לכל אחת מהן כעשר שנות נסיון במפעלי 
אלקטרוניקה שונים. דינה היא פועלת ייצור "פשוטה": היא 
מסתכלת דרך שני מיקרוסקופים ומבצעת מספר קטן של 
פעולות, החוזרות על עצמן שוב ושוב. אחרי שתים־עשרה שנות 
נסיון היא משתכרת, לדבריה, כ־ 500 שקל ברוטו( 333 דולאר) 
עבור 40 שעות עבודה שבועיות (נובמבר 1986 ). בדרך־כלל היא 
עובדת שש שעות נוספות ביום שישי, ואז מגיע שכרה ל' 450 
שקל נטו( 300 דולאר). היא מוסיפה: "זה לא כמו במפעלים של 
ההסתדרות - כאן לא מקבלים תוספת ותק". ברכה היא מרכיבה, 
ויש לה עשר שנות נסיזן. משכורתה - 700 שקל ברוטו ( 467 
דולאר} עבור שבוע עבודה בן ארבעים שעות. לדבריה מקבלות 
מרכיבות מתחילות 600-500 שקלים לחודש. השלישית 
בחבורה, לאה, היא "טכנאית". היא עובדת במחלקת הפיתוח, 
ולא באולם הייצור. תפקידה הוא להרכיב מוצרים חדשים תוך 
הסתייעות בשירטוטים. זוהי עבודה מגוונת ומעניינת, לדבריה, 
לאה עובדת במשרה חלקית - תופעה יוצאת דופן בענף. עבור 25 
שעות שבועיות היא מקבלת 360 שקל ברוטו לחודש ( 240 
דולאר) (נובמבר 1986 ). לדבריה, מרכיבות רגילות במפעלה 
משתכרות כ־ 700 שקל לחודש ( 460 דולאר) עבור 40 שעות 
שבועיות. מנתונים אלה ניתן ללמוד כי המיומנות המיוחדת של 
לאה אינה מוצאת ביטוי הולם בשכר. 42 

בדומה למפעלי טקסטיל והלבשה, גם מפעלי האלקטרוניקה 
מציעים שכר גבוה יותר לגברים המבצעים עבודה דומה לזו של 
הפועלות. האפלייה מתבצעת בדרך של הפרדה תעסוקתית - 
תפקידים מסויימים שמורים לנשים ואתרים לגברים - וכן בדרך 
של מתן הגדרות שונות לעבודות דומות. התופעה תוארה עוד 
לפני כעשר שנים על ידי הסוציולוגית דפנה יזרעאלי: "במפעל 
האלקטרוניקה שבו עבדתי... היתה אבחנה בין שתי קטיגוריות 

של עובדים בלתי־מקצועיים, ׳עובדים בלתי־מקצועיים - עבודות 
פשוטות/ רעובדים בלתי־מקצ ועיים / האחרונים קיבלו שכר גבוה 
יותר וגם הפרמיה שלהם היתה גבוהה יותר ( 33% לעומת 25% 
שקיבלו!־ראשונים). כל הנשים שנשכרו לעבודה סווגו בקטיגוריה 
הראשונה, וכל הגברים - בשנייה. כאשד שאלתי פעם מנהל, איך 
ייתכן שאין אפילו גבר אחד במערך הייצור, הסביר לי שלגברים 
אין הסבלנות, הדייקנות וחריצות־הכפיים הדרושים בעבודה זו. 
אם כן, הקשיתי, מדוע משלמים לנשים פחות מאשר לגברים? על 
כך לא קיבלתי תשובה". 43 כיום הקטיגוריה "עבודות פשוטות" 
כבר לא קיימת, אך במקומה באה אחרת המאפשרת - על־ פי 
הסכמי העבודה - להפלות נשים לרעה: "עבודות קלות שאינן 
מצריכות מאמץ מיוחד". 44 

התמונה העולה מתוך שיחות עם פועלות כיום אינה שונה 
בעיקרה. ברכה סיפרה כי אין כמעט גברים בעבודת ההרכבה, 
הגברים עושים ״מכניקה״ - עבודות הברגה, "פעם גם נשים היו 
עושות את זה׳/ אמרה ברכה; "פעם הייתי עושה את כל שלבי 
העבודה. המרכיבות יודעות את עבודת ה׳מכניקה/ אבל הגברים 
ב׳מכניקה׳ לא מסוגלים לעשות את העבודה שלנו". "מדוע לא?" 
"כי עבודה שלנו דורשת יותר עדינות׳/ ענתה, 45 ברכה לא ידעה 
לענות באם הגברים העובדים ב״מכניקה" משתכרים יותר מן 
הנשים העובדות בהרכבה. 

שאלנו את יצחק מסיקה אם גברים העובדים בייצור משתכרים 
יותר מהנשים. הוא ענה ללא היסוס: ״בוודאי שכן - הגברים 
מקבלים יותר". האם היו הגברים מוכנים לעבוד בתפקידים 
המבוצעים על ידי נשים? "אני חושב שלא׳/ אמר, "כי הם רואים 
שנשים עושות את זה". ומה אם המעסיקים היו מציגים את 
העבודה כעבודה גברית? "אז הגברים היו מקבלים יותר כסף. הם 
לא היו מוותרים! הנשים פחות ערות למה שקורה בעבודה". 46 

במטוויה בעיירת־פיתוח. 

וכאשר העובדות מסרבות לסבסד את הייצוא 


מה קורה כאשר משקיע זר אינו מצליח לגייס עובדות 
לקדההיצור שלו, בגלל שהשכר שהוא מציע נמוך עד כדי כך 
שהנשים מעדיפות להיות מובטלות י התשובה פשוטה: המשקיע 
מעביר את קרהייצור שלו למקום חדש. המקום החדש יכול 
להיות, כמובן, בארץ אחרת. אך הוא גם יכול להיות ביישוב אחר 
בתוך ישראל. במקרה שכזה אף ייהנה המשקיע הזר מסיועה 
המתמשך של המדינה. זה אכן מה שעשתה חברת "וישיי־דייל", 
חברת־בת של "וישיי אינטרטקנולוג׳י" האמריקאית, בקיץ 1986 . 
"משיי" הקימה את מפעלה הישראלי הראשון בחולון, בשנת 
1969 . בקיץ 1986 הגיעה החברה להסכם עם הממשלה אודות 
הקמת מפעל חדש בדימונה שבנגב, מדוע בדימונה? לדברי 
ההנהלה ביקשה "וישיי" יישוב בו תוכל לקבל כ־ 700 עובדים, 
ששני׳שליש מהם יהיו עובדי קדייצור, והממשלה הציעה למפעל 
את עיירודהפיתוח דימונה. החברה ניגשה מיד לעבודה. בדצמבר 
1985 הוקמו המבנים הראשונים, הציוד להקמת קדהייצור הועבר 
- בשלמותו - מבסיס־האם של החברה בארצוודהברית, והחברה 
החלה בייצור המיועד לייצוא. 47 

נשיא "וישיי־דייל ישראל" ייתס את הקמת המפעל בדימונה 
להצלחה של המפעל הראשון, בחולון, וכן לשינויים שהוכנסו 
בחוק לעידוד השקעות הון (מיסוי), 49 ואולם מי שעקב אחר 
הפירסומים בעתונות לא יתקשה להשלים את התמונה: המעבר 
לדימונה נבע גם מכשלון החברה לגייס עובדות קרייצור חדשות 
למפעלה בחולון. לנוכח הבעיות בגיוס עובדות פנתה הנהלת 
החברה לעיירה בית־שמש וביקשה לגייס בה חמישים עובדות. 
רק שתי נשים נענו לפניית החברה. עובדיה כורך, מנהל לשכת 
התעסוקה של מחוז ירושלים, ייחס את ההענות הנמוכה לשכר 
הנמוך שהחברה הציעה: 300 ש״ח לחודש (אז, 200 דולאר), 
כאשר על שעות העבודה הרגילות מתווספות נם כשעתיים של 
נסיעות, מן הבית אל המפעל וממנו הביתה. 49 כאשר לא נמצאה 
עבודה זולה במרכז, פתחה החברה קדייצור במקום בו יש גם 
היצע של פועלות בלתי־מקצועיות וגם רמת שכר נמוכה יותר. 

איבון חזן בת ה־ 7 ו כייצור מרכזת טלפונים במפעל "טלרד". 





ץק 00 191131 □ 1 ) 1111111:0 


תנאים סוציאליים 

ההסכמים הקיבוציים הנחתמים בין התאחדות התעשיינים לבין 
וזהסתדרות חלים על כל מפעלי הטקסטיל וההלבשה בארץ, 
ומבטיחים לעובדות זכויות כגון חופש מחלה, השתתפות בקופת 
חולים, קרן פנסיה ותוספת יוקר. נוסף על כך חלים על המפעלים 
(ועל כל המעבידים בישראל) חוקי המדינה, הקובעים, בין היתר, 
שאסור לפטר אשה בהריון או להפלות אשה לרעה בגלל היותה 
אשה בעת קבלה לעבודה. 

מה התמונה בפועל, במפעלי הטקסטיל וההלבשה? במפעל 
"מטקס" בקרית־מלאכי, לדוגמא, יום העבודה נמשך שמונה 
שעות, ואמהות עובדות רק 7 שעות, ומקבלות את השכר המלא. 
לדברי מנהל המפעל נהנות העובדות מזכויות סוציאליות (הוא 
לא פירט) וכן מהסעה מאורגנת, שי לחנים, פרס על אי־העדרות 
מעבודה, זכות קנייה של מוצרי המפעל בהנחה של 45% - וצפייה 
בתצוגת אופנה בינלאומית (!}. 50 

התופרות אתי, רבקה וברטה, לעומת זאת, מספרות כי ידועות 
להן דוגמאות רבות של ניצול מצד המעסיקים בכל הנוגע לזכויות 
סוציאליות. לדבריהן רבות מן העובדות אינן יודעות כלל את 
זכויותיהן. "אני יודעת שישנן הקלות במס לגבי נשים עם ילדים 
מתחת לגיל 8 ו. הרבה ׳בוסים׳ לא אומרים את זה לפועלות - 
אבל מדווחים למס הכנסה, ואז את ההחזרים הם לוקחים 
לעצמם. אני יודעת את זה, כי זה קרה לי..." אתי מספרת כי 
"כשבאה עובדת למפעל לא מאורגן ורוצה תנאים סוציאליים, 
המעביד אומר לה ׳בבקשה, המשכורת הרגילה היא 650 שקל 
( 433 דולאר) לחודש - אבל אם את רוצה תנאים סוציאליים, 
המשכורת שלך תהיה 500 שקל ( 333 דולאר) לחודש׳. ואז כל 
אחת עושה לעצמה את החשבון. בדרך כלל מעביד לא מאורגן 
לא ירצה להעסיק תופרת שרוצה תנאים סוציאליים". , 5 

במתפרות בכפרים ערביים ודרוזיים משתנה טיב התנאים 
הסוציאליים ממקום למקום, לדברי גדי הרצוג, מזכיר האיגוד 

במועצת פועלי חיפה, הפועלות המועסקות במפעלים ובמתפרות 
בכפרים עוספיה ודלית אל־כרמל מקבלות את כל התבאים 
הסוציאליים הכלולים בהסכם הקיבוצי. במקומות אחרים תלוי 
המצב במידת חריצותו של המזכיר האחראי, ובמידת 
שיוזוף־הפעולה מצד בעלי המתפרות. לדבריו, הנשים עצמן אינן 
משתפות פעולה "ולא מוכנות לצאת למלחמה׳/ וזאת בגלל 
לחצה של החמולה ובגלל העובדה שמרביתן צעירות וחסרות 
מודעות בכל הנוגע לעניני עבודה. ״קשה לדבר עם אשה בת 8 ו 
על פנסיה", הוא אומר. 51 

ההסכמים הקיבוציים שנחתמים בין ההסתדרות להתאחדות 
התעשיינים חלים גם על כל מפעלי האלקטרוניקה בארץ, בין אם 
הם בבעלות זרה ובין אם הם בבעלות ישראלית. נוסף על כך, 
במפעלים בהם יש לחברת העובדים חלק בבעלות - כמו 
״תדיראף - קיימים הסכמים נפרדים עם ההסתדרות. כל 
הנתונים שבידינו מעידים על כך שבתעשיית האלקטרוניקה 
מקפידים להעניק לפועלות את כל התנאים הסוציאליים 
המעוננים בחוק ובהסכמים - בנוסף על הטבות אחרות. נראה כי 
פועלות האלקטרוניקה בישראל נהנות מתנאים סוציאליים 
טובים מאלה של פועלות הטקסטיל וההלבשה בישראל - 
וטובים בהרבה מאלה של פועלות המועסקות בארצות אסיה 
ואמריקה הלאטינית. 

המעסיקים מדגישים כי הם מקפידים במילוי כל סעיף וסעיף 
בחוק ובהסכמים הקיבוציים הנוגעים לשכר ולתנאים סוציאליים. 
לדברי ראש אגף משאבי אנוש ומינהל של "קולסד, כל הפועלות 
מועסקות על בסיס חודשי. המפעל מעניק לעובדות גם הטבה 
נוספת - 60% סיבסוד למעון־יום (המעון נמצא בקרבת 
המפעל). 53 גס ב״אלסינט״ התמונה דומה : מכבדים את כל 
החוקים וההסכמים והמועסקים מקבלים שכר על בסיס חודשי 
(מאז 1982 ). עובדת הייצור (והן בלבד) מקבלות השתתפות בסך 
40 דולאר עבור ילדיהן השוהים במעון־יום. 54 

בכל הנוגע לתנאים הסוציאליים בענף האלקטרוניקה אין 

חילוקי־דעות בין המעסיקים, אנשי ההסתדרות והפועלות עצמן, 
הכל מדברים בשבחם. רפאל דואני ממועצת פועלי חולון סיפר 
בגאווה על הסכם שנחתם בין ההסתדרות לבין "תדיראך והכולל 
הישג גדול: החזקת רכב נם לפועלות ייצור שהגיעו לדרגה 
ניהולית מסויימת. 55 גם יצחק מסיקה ממועצת פועלי חיפה אינו 
מוצא פגם במפעלי אלקטרוניקה בנושא זה: "הם הלכו בדיוק לפי 
הספר - ואפילו קצת יותר׳. 56 הפועלות שרואיינו העידו כי הן 
אכן מקבלות את כל התנאים הסוציאליים הנהוגים במשק - 
ובנוסף עליהן גם תוספות אחרות. דמה סיפרה על ארוחות 
מסובסדות ועל שי לתגים ("אבל השנה נתנו פחות מאשר בשנים 
קודמות"). ברכה סיפרה על השתתפות בתשלום למעון, על 
האפשרות לקבל הלוואה בגובה משכורת חודשית ("השנה 
הפסיקו לתת הלוואות") ועל זכותה של כל עובדת להיעדר 
מהעבודה אחת לחודש ולקבל תשלום, ללא צורך באישור 
רפואי. 57 

למעלה: תופרות במפעל טקסטיל בעיירת־פיתוח. 
למטה: קדייצור במפעל או.אר.סי. בירושלים. 

תנאי עבודה 


התנאים הפיזיים השוררים בעוף הטקסטיל וההלבשה שמים 
ממקום למקום. באשר למתפרות, בחלק מהן יש מיזודאויר 
וחדרי שירותים, ובאחרות - אין. גם מידת הצפיפות והנקיון 
משתנה ממקום למקום. התנאים הקשים ביותר הם אלה 
השוררים במתפרות ישנות: ישנן מתפרות שנבנו בשנות 
השלושים וכיום אינן אלא כוכים אפלים. 58 גם במפעלים התנאים 
אינם אחידים. אולם הייצור של מפעל "מטקס" בקרית־מלאכי 
תואר כרחב־מימדים ומואר היטב. התופרות ישובות בשורות 
ארוכות, כל אחת לפני המכונה שלה. 59 לעומת זאת, במפעל 
"סבדינוד ברמת־החייל שוררים תנאי עבודה קשים: מחלקת 
הגיהוץ תוארה כ־״האיזור הבלתי־אפשרי ביותר. באמצע אוגוסט 
עומדות ארבע ערביות סביב דוד־קיטור מהביל ומלבישות 
בתנועה צ׳אפלינית גרביים על סרט־נע של רגליים מתכתיות. גרב 
על כל רגל. היהודיות ברחו. לא מוכנות לעבוד שם בעד שום 
כסף. הערביות נשארו... ב׳כללית׳ עוסקים בגימור. כלומר 
בהלבשת עיני הגרב על קצות מחטים בתנועה סיבובית, ובהפיכת 
גרביים לצדן השני תוך שימוש בלחץ־אויר. ה׳ הופכו ת׳ עושות 
עבודת שיגרה של הלבשת הגרב ולחיצה על הדוושה, המשחררת 
עמוד־אוויר ששואב את הגרב המתהפכת וזורק אותה הצידה 
לתוך שק, אלפי פעמים ביום, עשרות אלפי פעמים בחודש, מאות 
אלפי פעמים בשנה. לפני כל אחת עומד שולחן־עץ צבוע ירוק 
חיוור עם דפנות מלפנים ובצדדים, כמעט בגובה העיניים. 
כשנכנסים לאולם מקבלים תחושה חזקה של פנים אטומות". 60 

בענף הטקסטיל וההלבשה עובדים לפי השיטה של נורמות 
ופרמיות, דהיינו, על הפועלות להספיק כמות מסויימת ביום - 
הנורמה, וכל כמות מעל הנורמה מזכה אותה בתשלום נוסף - 
הפרמייה. שיטה זו מגבירה את התפוקה - כמו גם את הלחץ על 
הפועלות. העבודה עצמה, הן במפעלים והן במתפרות, כרוכה 
בחזרה מתמדת על אותן תנועות ופעולות, קיימות גם מתפרות 

בהן העבודה מגוונת יותר - כמו המתפרה של אתי, רבקה, 
וברטה. שלושתן מעדיפות את העבודה במתפרה הקטנה בה הן 
מועסקות כיום על העבודה במפעל - המאופיינת באנונימיות, 
וכמובן, בשכר נמוך. "אני מעדיפה לעבוד במקום קטן משום שיש 
בו יחס אישי, יותר גמישות לגבי שעות העבודה ופחות רעש 
מהמכונות. הרמה של התופרות כאן יותר גבוהה, יש פחות 
סכסוכים עם מנהלי העבודה, ויש איוורור ואויר נקי יותר/ 
אומרת אתי. ורבקה מוסיפה: "במתפרות הגדולות התופרות 
יושבות בסרט, בליין. כל קו עושה משהו אחר בבגד - אחת 
שרוולים, אחת כיסים, אחת מכפלות, וכדומה". ואתי מרחיבה: 
"מה שטוב במתפרה קטנה של בגדי יוקרה, זה שכל אחת תופרת 
בגד שלם, ואז גם הבוסים יודעים מי התופרת הטובה יותר. זה לא 
מתבטא במשכורת, אבל זה מורגש ביחס׳/' 6 

בניגוד לעבודה בענף הטקסטיל וההלבשה, העבודה 
באלקטרוניקה נחשבת לעבודה נקיה - ויוקרתית. בכל המפעלים 
יש מיזוג אויר. לא בכל מפעל יש חלונות, אבל אולמות הייצור 
מאווררים היטב. התנאים הפיזיים במפעלים בישראל טובים יותר 
מאלה שבמזרח הרחוק. יואל נאמן מ״קולסד סיפר על ביקור 
שערך בהונג קונג, במפעל של חברת־האם האמריקאית שלו. הוא 
אומר: "אחרי שראיתי מה שיש בהונג קונג, אני יכול להיות גאה... 
הייתי רוצה שהפועלות שלנו יראו מה זה תנאי עבודה בהונג 
קונג... כאן אנחנו נמצאים בפארק תעשייתי מאוד יפה, יש 
פרחים, גנים, דשא... שם המפעל בקומה התשיעית של איזה 
בנין... שם יש כמה עשרות עובדות שיושבות - בלי חדר אוכל, 
בלי מכונה שבלחיצת כפתור נותנת קפה. אין להן את הארוחות 
המסודרות שיש כאן ואין להן הסעות, ולא מקבלים מתנה לפסח 
ולא מקבלים מתנה לראש השנה. ואין להן חלוקי עבודה נקיים 
ומצוחצחים כמו שיש לנו". 62 

הפועלות שראיינו אישרו בפנינו כי תנאי העבודה הפיזיים הם 
טובים. דינה מנתה את יתרונות העבודה באלקטרוניקה: 
״העבודה נקיה - וקרובה לבית. יש מזגן, והמקום מאוורר היטב. 

רעש יש, אבל אפשר לדבר. אסור לדבר - את יודעת - אבל 
מדברים". ואילו ברכה אומרת כי העבודה אמנם קלה, אבל 
הישיבה הממושכת מעייפת מאוד, ואין אפשרות לקום 
ולהסתובב אלא בהפסקות. דינה עובדת מ־ 7:30 בבוקר עד 16:45 
אחר הצהריים. יש לה שלוש הפסקות: מי 9:00 עד 9:15 , מ׳ 2:00 ז 
עד 12:30 ומ־ 14:00 ועד 14:10 . ברכה, שהיא אם לשלושה 
לילדים קטנים, עובדת מ־ 7:50 בבוקר ועד 16:30 אחר הצהריים, 
עם רבע שעה הפסקה בבוקר, רבע שעה אחר הצהריים, וחצי 
שעה לארוחת צהריים. 65 

התלונה העיקרית היא על הלחץ בעבודה. כאשר נשאלה רחל 
שטרן, אחראית על רווחת הפרט במפעל "פיברוניקס", מה 
הבעייה בה היא נדרשת לטפל בתכיפות הגבוהה ביותר, היא 
ענתה ללא היסוס: "בעיית הלחצים על העובדת. הממונה יושב 
מולך או מאחורייך, והתחושה שלך היא שכל הזמן מסתכלים 
עלייך. את צריכה לעשות חשבון כמה זמן את נמצאת 
בשירותים". 64 היא גם סיפרה כי מנהלי העבודה מפעילים לחצים 
כבדים על העובדות לעבוד שעות נוספות. בעייה מיוחדת נוצרת 
לאחר שנשים יולדות: בשנה הראשונה אחרי הלידה הן זכאיות 
לעבוד שעה אחת פחות ביום. לאחר מכן, באם הילד נמצא 
במעון, הן זכאיות לעבוד חצי שעה פחות ביום. לדידה של 
האחראית לרווחת הפרט, הקלה זו יוצרת בעיות למערכת, שכן 
האמהות הללו אינן עובדות שעות נוספות, והמעמסה נופלת על 
שכמי שאר הנשים. "הלחץ על הנשים האמהות הוא לא הוגן. 
מצד שני, יש צרכים של עבודה, ובגלל הגבלת תקנים אנחנו 
מפעילים לחץ נוראי לעבוד שעות נוספות". 65 

הפועלות עצמן מספרות שהעבודה במפעלי אלקטרוניקה 
מאופיינת על־ידי משטר עבודה קשוח ולחץ לעבוד שעות 
נוספות. דינה וברכה טוענות כי הן נתונות תחת פיקוח צמוד, וכי 
כל תלונה על עבודתן מגיעה למנהל. ברכה מתארת את המשטר 
במקום עבודתה כקשה: יש לחץ, ומנהל העבודה אינו מרפה מהן 
במשך כל שעות היום. בתקופות שיא לוחצים על הפועלות 

לעבוד שעות נוספות כדי למלא את ההזמנות: !מבקשים מהן 
להשאר עד השעה שמונה או תשע בערב, ואף לעבוד בימי שישי. 
בעיני כולן, כאחת, הדרישה לעבוד שעות נוספות איננה הזדמנות 
להרוויח יותר, אלא מעמסה בלתי נסבלת. 66 

אמוד מקצועי 


בענף הטקסטיל יש מפעלים בהם קיים ועד עובדים, ולעומתם 
אחרים בהם העובדים אינם מאורגנים כלל. יש מתפרות מאוגדות 
לצד מתפרות לא מאוגדות. התופרות שראיינו לצורך עבודה זו, 
אתי, ברטה ורבקה, עובדות במתפרה בלתי מאוגדת, והן סיפרו כי 
בעלי מתפרות רבים מסרבים לשמוע על איגוד מקצועי. ואילו 
ההסתדרות, מצידה, אינה יוזמת ביקורי ביקורת. הפועלות 
מאוחדות בדעה "שלא איכפת להם". 7 * במפעל "סברינה" אין ועד 
ואין התערבות מעשית מצד ההסתדרות. כאשר נשאלה אחת 
הפועלות הערביות במחלקה הכללית אם יש ועד עובדים במפעל, 
השיבה: "את חושבת ש[מנהל המפעל] יתן לנו לעשות ועדי 
בחורה שתדבר הוא יגיד לה, את עושה בעיות. אני לא רוצה 
אותך, לכי מפה". יש בפיה דברים קשים על ההסתדרות: "איזה 
הסתדרות רוצה לשמוע אותנו? פעם בכמה זמן באה אשה, 
שושנה. אנחנו עוצרים אותה, אומרים לה והיא ממשיכה הלאה, 
שום דבר לא יוצא ממנה". 69 נראה, אם כן, כי פועלות הטקסטיל 
חשות שההסתדרות איננה מהווה כתובת לשאיפתן לשפר את 
תנאי עבודתן. 

המתפרות בכפרים הערביים נמצאות בתחום האחריות של 
מזכירי מועצות הפועלים המקומיות. מזכיר האיגוד המקצועי 
בחיפה סיפר כי קשה לפעול בכפרים: "הבנות" מוכנות להיטיב 
את התנאים אבל לא משתפות פעולה. הן נתונות ללחצי 
המשפחה, וחסרה להן מודעות בנושאי עבורה.** 

בענף האלקטרוניקה המצב שונה במקצת. ב״תדיראך, אחת 
החברות הגדולות בענף, המצויה בבעלות משותפת של חברת 
"כור" ההסתדרותית ושל חברה אמריקאית, יש לעובדים ועד, 
והם אף שייכים לאיגוד פועלי המתכת, החשמל והאלקטרוניקה 
של ההסתדרות. כך הדבר גם במפעלים אחרים שבבעלות 
ההסתדרות. ואולם במפעלים אחרים בענף - הן כאלה שנוסדו 
על־ידי ישראלים והן כאלה שהוקמו על־ידי משקיעים זרים - אין 

במתפרה של "לודזיה" בכפר דיר חנא. 

להסתדרות דריסת־רגל, ואין גם ועדי־עובדים. הסיבה: ההנהלה 
אינה רוצה בהתארגנות של עובדים. דבר זה הודגש על ידי 
המעסיקים: "לפני שנים היה [במפעל שלנו] ייצוג נבחר ~ לא ועד 
- לפועלות הייצור. עם השנים העסק הזה התמסמס. לא היה 
להם כר פעולה - החברה טיפלה ברוב הדברים בנושאי רווחה. 
ברגע שההנהלה דואגת, והחברה מצליחה, אין לועד העובדים כר 
לפעולה". "אלו בעיות מתעוררות י" "הייתי אומר שיש מעט 
מאוד בעיות. האוכלוסיה מאד שקטה, יחסית, מעט מאוד 
דרישות". "אפילו דרישות שכר אין?" "לא, לא". 70 מנהל אחר 
גילה גישה דומה: "זכותו של כל עובד להגיע אלי לשיחה. 
באיזשהו מקום אני משמש כועד עובדים. צריך להזהר 
בסמנטיקה. אני לא מייצג את העובדים בפני ההנהלה; אני מייצג 
את ההנהלה בפני העובדים". "אז מי מייצג את העובדים?" 
"המנהלים שלהם... אם החברה מתפקדת כמו שצריך, והמנהלים 
מבצעים את תפקידם, וההנהלה עושה בדיוק מה שהיא צריכה, 
כלומר: היא זאת שנותנת את המשכורת לאנשים, היא זאת 
שנותנת הדרכה, היא זאת שנותנת להם את הרווחה, היא זאת 
שנותנת מתנות בפסח, ובראש השנה, אז [אין צורך בועד]. היה 
ועד לפני שהגעתי". "מה קרה לו?" "זה לא לפירסום", 71 

נם הפועלות יודעות לספר על ועדים שהיו - ואינם עוד. לדברי 
דינה, "פעם היה ועד והיה קשר עם ההסתדרות... סגרו את האגף 
כי הועד היה חזק. פיטרו את העובדים. מי שנשארו היו חייבים 
לקבל את תנאי ההנהלה. מפטרים כל מי שמרים יד ומדבר על 
ועד". גם לאה סיפרה על צעדים שננקטו נגד התארגנות: "פעם 
[במפעל בו עבדתי בעבר] ניסו לשנות תנאי האוכל. חקרו מי 
אירגנה את ההתנגדות - והזהירו אותה. מי שמפריע - מעיפים 
אותו". 72 

במפעל האלקטרוניקה "אלסינט" נחתם לפני עשרים וחמש 
שנים הסכם עם ההסתדרות. החותם בשם מועצת פועלי חיפה 
היה יצחק מסיקה. לדבריו, הוא גם מי שיזם אותו. ההסכם נגע 
רק לפועלות ייצור - שמספרן במפעל באותה עת היה כעשרים 

עד שלושים. נבחר רעה והועד קיים קשר רצוף עם ההסתדרות. 
במשך השנים נחלש קשר זה, והיום אין ועד ואין כל קשר הסכמי 
עם ההסתדרות. כיצד קרה הדבר ז מסיקה מסביר - ונראה כי 
הסברו תופס גם לגבי מפעלים אחרים בענף: "היות והיתה להם 
התנגדות עקרונית, בגישה האמריקאית, נגד קשר עם ׳טרייד 
יוניוף - לא רצו איגוד מקצועי,״ מה שקרה במשך הזמן - 
המפעלים האלה קיימו מערכת יחסי עבודה מתוקנת, יחסית, 
מתוקנת מאוד... מחלקת כוח האדם שלהם בעצם בלעה את 
התפקידים של ועד עובדים. הס דאגו לבן־אדם כשהוא חולה 
ודאגו לקנות לו מתנות... היה להם קשר די ישיר עם העובד... הם 
קנו ספרים, קנו מתנות, עשו הצגות לילדים. הם קיימו את כל 
הסכמי העבודה ללא שום שינוי - בדיוק לפי הספר - וקצת יותר. 
אי אפשר היה לבוא אליהם בתביעה. קשה מאד היה - ובמיוחד 
שזה נשים - עם חוסר התבלטות וחוסר תביעות מיוחדות - אז 
לא היתה בעיה - וכיון שלא היתה בעיה, בעצם ההסתדרות לא 
מצאה מקום לפעולה הלגיטימית שלה. הם [מפעלי 
האלקטרוניקה] נתנו לפי החוזה - הם נתנו גם קצת יותר 
מהחוזה... הם מנעו אפשרות של טענות על הבסיס המינימלי... 
מפני שזה נשים... לא היה אפשר לקיים את הפעולה הזאת. אני 
חושב שברקע גם יעצו לפועלות לא להיות בועד". "מה קורה 
היום ז" "העובדות באות להסתדרות, ואני פותר את הבעיה עם 
ההנהלה, הכל על בסיס אישי - כמחווה מיוחדת לי". "האם זה 
כך בכל המפעלים באזור התעשייה?" "זה פועל ב׳אלסינט׳ 
וב׳קולסז׳ - באחרים פחות". "מה דעתך על המצב הזה?" 
"המטרות [של המפעלים] מתנגשות עם הרצון של העובד 
להיטיב את התנאים שלו... המעסיק יכול תמיד להגיד, 'אני 
אעשה את זה אחר כך, או ׳זה דבר לא חשוב/ או ׳לא מוכרחים 
לצאת להבראה/ או ׳לא צריך לקנות פעמיים בגדי עבודה...׳. 
המצב היום משאיר את העובד בודד במערכה מול המעסיק שלו. 
אני לא רואה את זה כחיובי". 73 

אלקטרוניקה: תעשיית העתיד 

תעשיית האלקטרוניקה מוצגת באמצעי התקשורת כתעשיית 
העתיד. האם היא בבחינת עתיד מבטיח גם עבור הנשים 
העובדות בקרהייצור שלה? 

רבות מן העובדות מגיעות לתעשייה זו כי זה מה שמוצע כיום 
בשוק העבודה לנשים הסרות השכלה מקצועית או גבוהה. 
מספרת דינה, שהגיעה לארץ עם משפחתה בשנות וד 70 ׳: "היינו 
עולים חדשים ורצינו לעבוד. המפעל היה קרוב לבית, וקיבלו 
אותי לעבודה". גם ברכה ולאה פנו לאלקטרוניקה כי זה הענף בו 
נדרשו ידיים עובדות בעת שביקשו להכנס לשוק העבודה. שתיהן 
למדו בבית־ספר מקצועי, במגמת תפירה. שתיהן סיימו 12 שנות 
לימוד. לאה מצאה את מקום עבודתה הראשון, בגיל 18 , 
באמצעות לשכת העבודה: "הלכתי לאלקטרוניקה כי שלחו אותי 
לשם. אם אין לך תעודה של פקידה, שולחים אותך 
לאלקטרוניקה - או אפילו לבקיון... אחרי כן זה מה שידעתי. כבר 
היה לי נסיון, והמשכתי לעבוד באלקטרוניקה". נם ברכה 
התחילה לעבוד מיד לאחר סיום התיכון ("את יודעת, אצלנו 
בעדה בנות לא עושות צבא - משתחררות מטעמי דת"}. חברה 
שעבדה במפעל אלקטרוניקה שיכנעה אותה "לנסות" ־ והיא 
נשארה. 74 

תעשיית האלקטרוניקה תופסת כיום, אם כן, את מקומה של 
תעשיית הטקסטיל בשנות ה־ 50 ׳ וה* 60 ׳. היא מספקת תעסוקה 
לנשים רבות שאין להן הכשרה לכל עבודה אחרת. 

מבחינות מסויימות יש בעבודה באלקטרוניקה משום יתרון על 
תעסוקות חלופיות. בהשוואה לעבודה בנקיון - שבמקרים רבים 
הינה האפשרות החלופית העומדת בפני נשים - יש בעבודה 
באלקטרוניקה מידה גדולה יותר של יוקרה. בהשוואה לעבודה 
בטקסטיל והלבשה, או במזון, השכר, התנאים הסוציאליים 
ותנאי העבודה באלקטרוניקה טובים יותר. 

ואולם מבחינות אחרות העבודה באלקטרוניקה, כמו העבודה 

למעלה: אולם ייצור ראשי במפעל לציוד תקשורת של״תדיראך. 
למסה: אולם ייצור להרכבת מכשירים אלקטרודים במפעל"אמדוף. 

בטקסטיל או בנקיון, המה עבור פועלות הייצור בבחינת דדך ללא 
מוצא. הבעייה העיקרית של עבודה זו היא חוסר הבטחון באשר 
לעתיד. במפעלי אלקטרוניקה פרטיים לא קיים כלל מושג 
ה״קביעות". המעסיקים אומרים כי המפעל חייב לשמור על 
מידה גבוהה של גמישות: להעסיק עובדים חדשים בתקופות 
שיגשוג, ולפטרם בתקופות מיתון; שאם לא כן, יתקשו להתחרות 
ביצרנים בחו״ל, ולהחזיק מעמד לאורך זמן. למפעלים אין כל 
קושי במציאת פועלות חדשות, בעת הצורך. קובי ציטר 
מ״אלסינט" סיפר כי בתקופות לחץ מזמין המפעל פועלות 
מחברה העוסקת באספקת כוח אדם זמני. הוא הוסיף כי גם 
מפעלים אחרים נוהגים כך. 75 כדבריה של הסוציולוגית ויקטוריה 
ביצ׳י, המעסיקים פועלים מתוך הנחה כי האשה, עם תום 
התקופה בה היא נדרשת לביצוע משימתה המוגבלת, "יכולה 
להיעלם שוב אל תוך המשפחה, בלא להותיר אתריה עקבות". 76 

גם הפועלות, מצידן, סיפרו כי עד כה לא נתקלו בבל קושי 
במציאת עבודה חדשה; כל אחת מהן הפסיקה לעבוד לאחר 
לידה, ומצאה עבודה חדשה משרצתה בכך. אלא שעבודן יש 
למצב זה פנים לכאן ולכאן, בטווח הקצר מאפשר להן ענף זה 
כניסה ויציאה משוק העבודה לפי נוחיותן. ואולם לטווח ארוך יש 
בכך כדי לערער את תחושת הבטחון במקום העבודה: "יש לי 
הרגשה שתמיד יכולים להעיף אותי; אין שום דבר קבוע", אומרת 
דינה. לדעתה של לאה, חוסר וודאות זו מהווה את החסרון הגדול 
ביותר בעבודה באלקטרוניקה: "את לא יודעת מה יקרה מהיום 
למחר. כאשר יש צימצומים, מקבלים מכתב פיטורין במקום, תוך 
כדי זה שאת יושבת ועובדת. הרבה עוזבים בגלל זה". 77 

לכך מתווספת העובדה שאין כמעט אפשרויות קידום בענף, 
ואין הזדמנויות לקבל הכשרה מקצועית. חסידי הענף טוענים כי 
הוא פותח בפני הנשים בארץ אפשרויות רבות. ואולם בפועל 
האפשרויות - עבור נשים שהשכלתן אינה גבוהה - מוגבלות 
ביותר. הפועלת נשארת פועלת, והמרכיבה נשארת מרכיבה. 
פועלת ייצור יכולה להתקדם לקדייצור יותר "חכם", או להגיע 

להיות ראש קבוצה או מנהלת עבודה - אך לא מעבר לכך. 
הפועלות עצמן רואות את העבודה כחסרת אפשרויות קידום. 
אפילו לאה, שהתחילה כמרכיבה (לאחר שבועיים של הכשרה 
תוך כדי עבודה), והמוגדרת כיום כ"טכנאית", אומדת: "אין 
קידום כי אין ג׳ובים. המפעלים צריכים הרבה מרכיבות; הם לא 
צריכים שום דבר אחר". לדבריה, בכל מפעל יש רק מספר 
מצומצם של תפקידים מעניינים אליהם ניתן להגיע בלא הכשרה 
או השכלה קודמת. 78 

העבודה באלקטרוניקה, אם כן, אינה יכולה להיחשב 
כ״קדיירוד; אין היא אלא פתרון תעסוקתי זמני. זאת הסיבה לכך 
שנשים כדוגמת לאה, המעוניינות בקריירה תעסוקתית 
ארוכת־טווח, פונות ללימודי מזכירות בשעות אחר הצהריים. 
נזכור כי לאה היא אחת הנשים המעטות שהצליחה להתקדם 
בעבודה ואשר מתארת את עבודתה כמגוונת ומעניינת. מדוע, אם 
כן, היא מתכננת לעזוב ז "לא בגלל המשכורת, אלא בגלל 
התנאים - ההרגשה שבכל רגע יכולים לפטר אותי". בעבר פוטרה 
לאה ממקום עבודה כאשר נפסק הפרוייקט בו הועסקה והמפעל 
לא היה זקוק עוד לשירותיה. היא לא אוהבת את התחושה שאין 
לה שום ערך ייחודי, וכי ניתן לפטרה ברגע בז אין עוד צורך בה. 
היא מקווה שבתור מזכירה תזכה ליחס יותר טוב - ולקביעות 
בעבודה. 79 

חסרון נוסף של העבודה באלקטרוניקה הוא הגישה הפטרונית 
שהמעסיקים מגלים כלפי הפועלת. הם אינם מתייחסים אליה 
כאל ״עובדת״, אלא כאל ״אשה״ - עם כל המשתמע מזה. כאן 
ראוי לצטט את תשובתו של אחד המנהלים לשאלה מדוע 
"עבודת כפיים" באגף עתיר־עבודה נחשבת לעבודה של נשים: 
״הנשים הן יותר סבלניות. גבר מחפש קריירה - מחפש אקשן, 
מחפש ענין... קשה מאוד לצפות מגברים שישבו מ־ 7:30 בבוקר 
עד 4:45 אחר־הצהריים ויעשו את הדברים האלה, בידיים. גם לא 
מכל אשה. הוכח שעבור סוג מסויים של נשים, ברמה מסויימת 
של השכלה, אינטליגנציה מסויימת - זה משמש עיסוק לא רע... 

[העבודה גם דורשת] אופי נוח. יש לנו אגף עם משמרת ערב, 
מיס ן: 7 ן עד 23:00 בלילה. ישנן נשים שעושות את זה פשוט כדי 
לצאת מהבית ולהתאוורר... עבורן זו ממש יציאה - חלקן אפילו 
מתלבשות יפה. הן מקבלות ארוחת ערב, יש להן שתיה חמה 
ללא הגבלה, ויש מוסיקת רקע... יש להן הסעות, יש להן 
ארוחות, יש להן כל ממי צ׳ופארים; זה סוג של נשים שלא יכולות 
לעבוד בכל אלטרנטיבה אחרת. אין להן מקצוע, אין להן נסמן". 60 

אין ספק כי עבודה שכזאת נותנת לנשים "הזדמנות" לצאת 
מהבית; אך בל נשכח שמדובר בעבודה - ולא בבילוי ערב, כגון 
יציאה לקולנוע; וכן שהנשים עובדות כי הן זקוקות לכסף, ולא כי 
הן מחפשות בילוי. אין ספק שהיציאה לעבודה מהווה עבור 
האשה הנשואה גם הזדמנות לצאת מהבית ולגוון את עיסוקיה - 
דבר הנכון, כמובן, גם לגבי הגברים העובדים - אך מן הראוי שנדע 
להבחין בין מטרת הפעולה ובין תוצאת הלוואי שלה. בתארו את 
הפועלות כ"נשים" הזקוקות לבילוי, ולא כעובדות הזקוקות 
לפרנסה, ובהדגישו את ה״צ׳ופארים" שהן מקבלות, במקום את 
השכר, גילה המרואיין שלנו גישה פטרונית: העובדות, בעיניו, 
אינן פועלות - בנייאדם העובדים לפרנסתם - אלא נשים 
הזקוקות לפינוק, במלים אחרות - כאשר יוצאות הפועלות 
לעבודה, הן עוברות מן הפטרונות של הבעל לפטרונות של 
המפעל, 

מדוע אין ההסתדרות עושה יותד 

במהלך עבודתה של קבוצה שחקרה את תנאי התעסוקה של 
נשים בתעשיית הטקסטיל וההלבשה באמור הצפון, הגיעה אל 
החוקרות פנייה לעזרה של תופרת שפוטרה מעבודתה בלא 
שתקבל פיצויים. התופרת, שעבדה במתפרה לא מאח סיפרה 
כי קודם לכן פנתה להסתדרות, אלא ששם נאמר לה א גיתן 
לעזור לה, שכן פנתה רק לאחר שפוטרה, לחברו רוצת 
המחקר, לעומת זאת, לא היו שיקולים מעין אלה: ייעו 

לעובדת להגיש תביעה בבית*הדין לעבודה. מנהל המפע 
לפשרה עוד לפני המשפט - והתופרת קיבלה את פיצויי ה; 
להם היתה זכאית, 

מדוע ההסתדרות, שהיא ארגון הגג הגדול של האיגודים 
המקצועיים בארץ, אמה עושה יותר כדי לשפר את תנאי השכר 
ואת תנאי העבודה של עובדות ייצור בענפים שסקרנו? 

המלאכה, יש לומר, אינה קלה. רבות מן העובדות, שלא כמו 
התופרת שהוזכרה לעיל, אינן נוטות להתלונן, נזכור כי נדי הרצוג, 
מזכיר האיגוד המקצועי בחיפה, סיפר שלא תמיד אפשר לצפות 
לשיתוף פעולה מצד הנשים. 

אך גם כאשר הנשים משתפות פעולה - דהיינו, מתלוננות על 
הפרת זכויות - אין כל בטחון שתקבלנה הגנה מההסתדרות. 
לפעמים אין העובדות המתלוננות בפני ההסתדרות זוכות 
להתייחסות כלשהי - כמו במקרה של עובדות "סברינה" עליו 
סופר לעיל, או במקרה של העובדת המפוטרת שפנתה לקבוצת 
המחקר. ולפעמים התערבותה של ההסתדרות עלולה אף לסכן 
את הפועלת - במקום שתגונן עליה. שושנה צור, מזכירת איגוד 
עובדי הטקסטיל, ההלבשה והעור במועצת פועלי תל־אביב - 
אותה "אשה שושנה" המוזכרת על ידי העובדת במפעל "סברינה" 
בראיון העתונאי שצוטט לעיל - סיפרה למראיינת איך טיפלה 
בתלונות. משהיתה מגיעה אליה תלונה על עובד או עובדת, 
היתה ממהרת ומתייצבת אצל המעביד למחרת, כשבפיה 

התלונה. "המעביד היה נכנס איתי לאולם העבודה ואומר: ׳יש 
כאן אשה מההסתדרות, יש למישהי כאן טענות כלשהן?׳ וכמובן 
שאף עובד לא הרים את הראש, כולל מי שבא להתלונן אצלי 
בשם עצמו או בשם שאר העובדים. מאז, בכל פעם שפועל או 
פועלת באים להתלונן אני לוקחת אותו או אותה ביד והולכים 
ביחד למעביד. התוצאה של זה היא שאנשים לא מוכנים לתת 
את שם המעביד שלהם. בדרך־כלל הם מוכנים לתת שם של 
מעביד רק כשזה מניע לשלב של פיטורין, או כשיש בעיות עם 
פיצויי פיטורין". , 8 

העתונאית חנה קלדרון ראיינה גם היא את שושנה צור. מזכירת 
האיגוד הסבירה לה שאמה מסוגלת לפעול הרבה למען העובדים 
של ״סברינה״ - משום שמנהל המפעל "עושה הכל לפי 
הספרים : לא מקפח - נותן מה שמגיע, שומר על כללי שכר 
המינימום". לדבריה, לא ידעה כלל כי במפעל אין ועד־עובדים 
[בראיון שהתפרסם בעתון הסביר זאת מנהל המפעל כך: "הם לא 
צריכים ועד. בעצם יש להם ועד - אני. ואני יכול להבטיח לך 
שאגי ׳ועד טוב׳״]. מזכירת האיגוד גם לא ידעה - למרות ביקזדיה 
התכופים במפעל - שיש רק הפסקת־אוכל אחת ביום. הכתבת 
סיכמה את הראיון במילים אלה: "אחרי חצי שעה של הסברים 
מלווים משיכות־כתף של חוסר אונים ומצב כללי במשק, ומסורת 
קשה בענף הטקסטיל, ותחושה של בורג במערכת, יוצא לו 
המרצע מן השק והיא אומרת: "הערבים הרבה יותר חזקים, הם 
היו מוכנים לשבות. היהודים - לא. לכן אני לא רוצה להתסיס, כי 
אני יודעת את המצב". 82 

נראה כי אין בדברים אלה תשובה מספקת לשאלת 
חוסר־המעש של ההסתדרות. נראה שפועלים כאן מספר גורמים 
נוספים, הנוגעים להסתדרות עצמה. האחד הוא הזנחה ושיטות 
עבודה בלתי מתוחכמות מצד פעילי ההסתדרות. הגורם השני 
הינו גורם אידיאולוגי: התפיסה הרווחת באשר לדפוס הפיתוח 
הכלכלי הרצוי לחברה הישראלית, גורם זה עלה בראיון עם בני רז 
ויחיאל כסאר, פעילי האגודה לטקסטיל ולשירותים במועצת 

פועלי חיפה, לדעתם, נמנעה ההסתדרות מלפעול מכמן 
שמדיניות הממשלה היתה למשוך לארץ משקיעים זרים - ואלה 
לא היו באים לו השכר היה גבוה. הם הוסיפו כי תעשיית 
הטקסטיל וההלבשה כוונה מלכתחילה לייצוא - ושכר גבוה היה 
מייקר את המוצרים הישראליים ומקשה על התחרות בשווקי 
העולם. 83 

במילים אחרות, יתכן שההסתדרות "־ אשר, כידוע, משמשת 
בעצמה כאחד המעסיקים הגדולים בארץ - שיתפה פעולה עם 
מעצבי המדיניות הכלכלית הממשלתית, במגמה לשמור על רמת 
שכר נמוכה אשר תפתה אנשי עסקים זרים לבוא ולהשקיע 
בישראל. יתכן וכתוצאה מכך נמנעה ההסתדרות מלפעול 
בתקיפות כאיגוד מקצועי באותם ענפים התלויים לצורך 
התפתחותם בהשקעות מבחוץ. 

באשר לענף האלקטרוניקה, ראינו כי למעסיקים רבים יש 
מדיניות מוצהרת ברורה למדי: הם אינם רוצים איגוד מקצועי. 
האם יש להסתדרות מדיניות מגובשת לגבי ענף זה? יצחק 
מסיקה ענה כך: "לא, אין. דיברו על זה פעם או פעמיים כתוצאה 
ממקרה מסויים שקרה, אבל אני לא פגשתי קו כללי. הקימו פעם 
איזה ועדה שצריכה לטפל בבעיות הארגון של מפעלי 
האלקטרוניקה... הועדה לא נפגשה מעולם". כשנשאל מדוע, 
לדעתו, אין ההסתדרות עוסקת בארגון העובדים והעובדות, ענה: 
"אני חושב שזה מפני שזה קשה... רוצים, מאוד רוצים. חושבים 
שצריך... תראי - זה מחייב עבודה קשה מאוד. זה לאסוף את 
האנשים, זה ללכת אליהם, זה לשכנע אותם, זה להתנגש עם 
המעסיקים - זה לא לבוא לאיזשהו מקום ולהגיד ׳אני רוצה׳. כי 
פה יש התנגדות, והתנגדות עקרונית - ׳אני לא רוצה איגוד 
מקצועי, כי ככה יותר טוב לי. ככה אני יכול לפטר את העובד 
מתי שאני רוצה, והוא פוחד מהדבר הזה, ואם יש לו את [הפחד] 
הזה אני יכול להוציא ממנו יותר׳". 04 

שאלנו נם את יצחק גלעדי, המזכיר הכללי של הסתדרות 
פועלי המתכת, החשמל והאלקטרוניקה, האם יש להסתדרות 

מדיניות מגובשת ביחס לענף האלקטרוניקה. תשובתו היתה כי 
אכן קיימת מדיניות, והיא לעשות את כל שניתן כדי שהמפעלים 
יהיו מאורגנים - ואולם אין להסתדרות קו מגובש באשר לדרך 
לעשות זאת. גלעדי הרחיב וסיפר על המשימות של האיגוד שלו 
ועל הקשיים בהם הוא נתקל. המשימה הראשונה במעלה, 
לדבריו, היא מניעת כירסום באותם מקומות בהם הפועלים כבר 
מאורגנים: ״יש הנהלות של מפעלים מסויימים - ׳אורדף, 
׳תעשיות אביזרי תעופה׳, ׳ציקלון׳ - שרוצים להיות 
בלתי־מאורגנים ומנסים לפתות פועלים והצליחו במידה 
מסויימת... התחילו להכניס הסכמים אישיים במפעלים 
מאורגנים... ועכשיו לאס־לאט זה מכרסם. הם שיכנעו את 
המהנדסים, את הטכנאים. אפילו ב׳תדיראך שלנו, של "כור", 
התחילו עכשיו לעשות את זה. והפועלים הפשוטים עושים 
חשבון: ׳אם זה טוב למהנדסים, לאנשי מחקר, שהם אנשים 
אינטליגנטים וחכמים - הם בטח יודעים מה שהם עושים. אני 
פועל פשוט - אז אם זה טוב להם, זה טוב נם לי׳. התחילה 
התדרדרות, ועכשיו יש מפעלים שבהם כמעט חמישים אחוז 
עובדים על הסכמים אישיים... אם מחר יחליט האיגוד על 
שביתה - אין לו חיילים. חמישים אחוז לא ישמעו בקולו. היו לנו 
כמה שביתות בגלל זה, האחרונה היתה ב״אביזרי תעופה" בגדרה. 
חלק מן הפועלים שבתו, וחצי לא שבתו, וזה היה סיפור. בסוף 
הגענו להסכם שלא יכולים לקבל עוד עובדים לפי הסכמים 
אישיים אלא רק לפי הסכם קיבוצי... גם פיטרו כמה עובדים, 
אנחנו נאבקים בעניין הזה". 85 

המשימה השנייה אותה ציין גלעדי היא אירגון מפעלים להם 
אין הסכם עם ההסתדרות. הוא תיאר משימה זו כבלתי־אפשרית: 
"זה לא פשוט, כי את לא יכולה להכנס ולעשות אסיפה להסביר 
לפועלים. לא יתנו לך להכנס. הפועלים מפחדים לדבר אחד עם 
השני. בהסכם ב״סאיטקס" כתוב שאסור לך לדבר עם זה שעובד 
ליד!־.., אם אפי [אפי ארזי, מנכ״ל "סאיטקס"] ידע שאת סיפרת 
לי על השכר שלך, הוא יפטר אותך. זה משטרי" 

כאשר נשאל גלעדי מדוע לא פעלה ההסתדרות עד כה, למרות 
שהענף קיים בארץ זה עשרים שנה, ענה: "בהתחלה לא היינו 
מודעים כלל. חשבנו שזה דבר חולף". אגו בעצמנו לא התחדשנו. 
אנחנו מיושנים. אנחנו הולכים לפי הסכמים שהיו פעם־פעם... 
אנחנו לא נותנים תשובות להתפתחות הטכנולוגית החדשה 
במשק. ניסינו לארגן ולא הצלחנו. מותר להודות. קשה מאוד 
להיפגש איתס [עם הפועלים]. אין תפגשי איתם? תבואי אל 
שלוש־מאות איש, אל כל אחד לבית שלוז יש לך כל כך הרבה 
אנשים לשלוח אליהם לבתים? ואיך תקחי את הכתובות? איך 
תדעי מיהם בכלל? כשאין לך בסיס בתוך המקום, את לא יכולה 
לעשות שום דבר. המעבידים לא נותנים לנציג האיגוד המקצועי 
להמס... 

"נניח שניצור גרעין, שהם יעשו את העבודה שלנו בתוך 
המפעל, עשינו את זה פעם ב׳מוטורולה׳. קראנו להם לבית 
ההסתדרות. באו עשרים־שלושים איש; יש שם אלף וחמש־מאות 
עובדים. אמרנו: ׳חבר׳ה, בואו נארגן. אתם רוצים?' הכרנו חלק 
מהאנשים. למחרת אחד האנשים הודיע להנהלה - כולם עפו. 
פיטרו את כולם, מה יכולנו לעשות להם? עכשיו במפעל הזה 
שומעים ׳הסתדרות׳ ומפחדים. הפועלים מפחדים לדבר איתך, 
שלא יפטרו אותם". 86 

גלעדי נשאל גם לדעתו על נוהג הרווח לאחרונה - העסקת 
פועלים באמצעות חברות כוח אדם, כדוגמת "מנפאואר". 
תשובתו היתה שהדבר נוגד את עקרונות ההסתדרות, הדוגלת 
בהעסקת עובדים באמצעות לשכות עבודה. אלא שדרכי העבודה 
של הלשכות, לדבריו, מיושנות, והן אינן מסוגלות להתחרות עם 
החברות הפרטיות. יש גם תחרות פרועה בין חברות כוח האדם 
לבין עצמן, כשהגדולות שבהן - "מנפאואר" ו״או.אר.אס", 
לדוגמא - נאבקות בקטנות יותר. לדברי גלעדי, השימוש בחברות 
אלה נפוץ כיום בענף האלקטרוניקה: "׳תדיראן׳ אפילו בנתה 
לעצמה חברה משלה כדי לספק כוח אדם למפעלים שלה. 
קוראים לה ׳טל־יד׳. גם בתעשייה הקיבוצית מעסיקים פועלים 

דרך קבלני־משנה, ומשתמשים בהסכמים אישיים". 87 

התמונה הכללית המצטיירת מן השיחות עם פעילי ההסתדרות 
היא שארגון זה אינו מסוגל כיום להתמודד עם העובדות שנקבעו 
בשטח: העסקת עובדים דרך קבלני־משנה, הסכמים אישיים, 
מפעלים ששעריהם סגורים בפני נציגי האיגודים המקצועיים, 
דיכוי התארגנות בדרך של פיטורי המארגנים, וכתוצאה מכך - 
חשש מכל מגע עם ההסתדרות. אירגון העובדים כרוך במאמץ 
שההסתדרות אינה ערוכה כיום לקראתו. פעילות האיגודים 
מבוססת על תשתית שנבנתה בעבר הרחוק, ופעילי האיגודים לא 
פיתחו שיטות חדשות ושונות מאלה שאליהן הורגלו. 

בעייה נוספת המקשה על מאמצי ההסתדרות הועלתה על־ידי 
יצחק מסיקה: הבדלי הסטאטוס החברתי בין אנשי האיגודים 
המקצועיים ובין מנהלי חברות האלקטרוניקה. בעבה מנהלי 
מפעלים ופעילי ההסתדרות היו בעלי רקע חברתי דומה למדי, 
והם נפגשו כשווים מול שווים. כיום שונים פני הדברים: פעילי 
ההסתדרות הם מבוגרים יותר, ופחות משכילים, ממנהלי 
המפעלים בענף האלקטרוניקה. בבואם לנהל משא ומתן עליהם 
להתמודד עם אנשים העומדים באור זרקורי התקשורת 
והמייצגים עולם טכנולוגי האפוף הילה של תיחכום וקידמה 
מדעית. בהתמודדות זו הם חשים, ככל הנראה, כמצויים בעמדת 
נחיתות. 80 

לבסוף יש לציין כי בענף האלקטרוניקה, כמו בענף הטקסטיל, 
האיגודים המקצועיים מושפעים מאיומיהם של המעסיקים שאם 
יגלו העובדים תקיפות יתר, הם יעתיקו את המפעל למקום אחר, 
בו עמדת העובדים תהיה נוחה יותר. יצחק גלעדי תיאר את 
האיום - ואת הדילמה שהוא מציב בפני ההסתדרות: "אומר לי 
מנהל ׳מוטורולה׳: ׳תשמע, אתה ציוני. מפעל־האם הוא 
בארצוודהברית, ושם האיגוד המקצועי הוא מחוץ לתחום. ברגע 
שאני אגיד שיש פה איגוד שרוצה לארגן, הוא יסגור את העסק 
ויעביר את המפעל לונצואלה. לא איכפת לו. אם אתה ציוני 
ורוצה שתהיה עבודה לאלף וחמש־מאות איש, אל תעשה לי 


116 


/יק 00 1 ^ 1911 □ 1 ) 1111111:0 


צרות, כי אני אומר לך, ואנחנו ידידים. אני לא סתם עובד עליך. 
ברגע שהאיגוד המקצועי ייכנס, סוגרים את העסק במדינת 
ישראל׳. הוא כך אומר לי. מצד אחד אני ציוני, ומצד שני אני 
רוצה שיהיו מאורגנים. אז אני חי בדילמה. אם הפועלים היו 
רוצים - עוד אין לי את הפועלים, אז אין לי דילמה. אילו היו לי 
פועלים, והיו רוצים להתארגן, ואני אומר להם ׳חברה, זו סכנה, 
יסגרו את המפעלים, אנחנו ציונים...׳ אבל אין לי את החיילים... 
אני לא בדילמה". 

כאן נשאל גלעדי אם הוא אכן מקבל את הטיעון ה״ציוני". "זה 
שיקול", ענה. "אני ראשית כל ציוני, ואחר־כך סוציאליסט. תראי, 
נתקלנו בכמה הנהלות מפעלים שאמרו: ׳אם אתה מארגן אני 
סוגר את העסק. תדע לך - אתה מסכן את הפועלים׳. בייחוד 
בעיירות־הפיתוח, ששם אין הרבה עבודה, ואם הוא סוגר, יש לי 
שלושים איש ברחוב. אז אני לא יודע, זו באמת בעייה. השאלה 
היא אם את מאמינה שהוא יסגור או לא... אז את עושה בדיקה 
מסביב ואם באמת הוא יסגור, נרתעים - כי מחד את מזמינה 
הפגנה אצלך בחצר. כי הפועלים לא יגידו נגד בעל־הבית, למה 
הוא סגר. יגידו נגד ההסתדרות - שהיא גרמה לזה שהם מחוסרי 
עבודה..." , 8 

עובדות הרכבה במפעל "וישי" 

סיכום 


בפרק זה ניסינו לתאר את משמעות שילובה של ישראל 
בקדהייצור העולמי עבור הנשים המועסקות בו. ראינו כי החברות 
הרב־לאומיות מוצאות בפועלות הישראליות את אותן תכונות 
שהן מוצאות בנשים אסייתיות ולאטינו־אמריקאיות: כניעות 
וסבלנות, "מיומנות מיוחדת" בידיים, זמינות ונכונות לעבוד 
תמורת שכר נמוך יחסית - דהיינו, שכר ממנו לא ניתן להתפרנס, 
ונמוך מזה שגברים היו דורשים. ראינו שהפועלות הישראליות 
בענפי הטקסטיל והאלקטרוניקה, כמו אחיותיהן בעולם השלישי, 
עובדות בתנאי לחץ קשים, ושאין להן בטחון בעבודה: ניתן 
להעסיק אותן, ולפטרן, בהתאם לצרכי המפעל. 

אולם יש גם הבדלים. השכר ותנאי העבודה של הפועלות 
הישראליות טובים מאלה של עמיתותיהן בעולם השלישי, הדבר 
נכון במיוחד בענף האלקטרוניקה. עבור הישראליות, העבודה 
באלקטרוניקה איננה כרוכה בתיוג שלילי; נהפוך הוא - היא 
מוסיפה יוקרה חברתית. הפועלות בענף זה הן צעירות, אך מגוון 
הגילאים רחב יותר מאשר אצל פועלות אסיה ואמריקה 
הלאטינית. שלא כמו באותן ארצות, רוב הפועלות נשואות, 
ולהוציא את הפועלות הערביות, הן ממשיכות לעבוד אחרי 
הנישואין, כשהן מתמרנות בין דרישות המפעל ובין חובות 
המשפחה. אין בישראל מגורים מיוחדים לרווקות העובדות 
במפעלים, על כל תופעות־הלוואי השליליות המתלוות לכך. גם 
לא נתקלנו במקרים של דיכוי אלים של נסיונות התארגנות. ראינו 
מקרים בהם מעסיקים, במגמה למנוע פעילות של איגוד מקצועי, 
מעניקים לפועלים הטבות שונות ותנאי עבודה פיזיים נוחים, 
ולצד זה ראינו מעסיקים ש״פתרד את בעיית האירגון המקצועי 
בדרך של פיטורי העובדים שניסו ליזום התארגנות. מצאנו כי 
אצל פעילי ההסתדרות קיימת מודעות לבעיותיהן של הפועלות 
במפעלים - אך גם תחושה של חוסר אונים בכל הנוגע 
להתארגנות. 

באשר לענף האלקטרוניקה, הרי שבניגוד לדימוי הרווח בארץ, 
מתברר כי העבודה אינה פותחת בפני הנשים אפשרות של שמוי 
ממשי במהלך חייהן. העבודה אמנם נוחה יותר, משתלמת יותר 
ויוקרתית יותר מעבודות מקבילות - אך היא אינה מאפשרת 
קיום עצמאי, אינה פותחת הזדמנויות קידום ואינה מלווה 
בבטחון לטווח ארוך. באותה פתאומיות בה היא מזדמנת, כך היא 
יכולה גם להיעלם - בו ברגע שהמעסיקים יחליטו לפרק את 
קדהייצור או להעבירו למקום אחר, זול יותר עבורם. 

מבחינה זאת דומה התעשייה האלקטרונית לתעשיית 
הטקסטיל שהוקמה בעיירות־הפיתוח בשנות ה־ 50 ׳ ווד 60 ׳. 
הטקסטיל סיפק תעסוקה לעולים החדשים, ובזה נתן תשובה 
לבעיות התעסוקה שזעקו לפתרון מיידי. השכר היה נמוך - אבל 
לפחות היתה עבודה. אלא שעם הזמן התברר כי העובדים 
והעובדות לא זכו בקידום משמעותי: הם הפכו ספקים של עבודה 
זולה ובלתי־מקצועית, בתור שכאלה הם ממשיכים להיות 
תלויים, גם כיום, בקיומם של קווי־ייצור המתבססים על עבודה 
בלתי־מקצועית. נוצר מעגל סגור: מחד גיסא הכשרת הנשים - 
ומרבית הגברים - בשכונות, בעיירות ובכפרים אינה משתנה; 
ומאידך גיסא, המעסיקים ממשיכים להציע עבודות שאינן 
דורשות הכשרה או השכלה מיוחדת - בטענם שלעובדות 
ולעובדים שם "אין הכשרה מספקת". תעשיית האלקטרוניקה, 
כמוה כתעשיית הטקסטיל, אינה מאפשרת פריצה ממעגל זה. 

כדי להשלים את התמונה עלינו לציין מימד נוסף של 
השתתפות ישראל בקרהייצור העולמי. כיום יש גם לחברות 
ישראליות קווי־ייצור בעולם השלישי: לדוגמא, לחברת "מפרו" 
של קיבוץ הגושרים מפעל לייצור מכונת הגילוח "סופט אנד 
איזי" בהונג קונג; באותו מקום ניתן למצוא גם מפעל לייצור 
מדפסות לייזר של חברת "קדרון". 90 ומי שקמה בניו יורק 
חליפת־ים של "מטקס" יכולה לקרוא בתווית שעל החלוק את 
המלים §ח 0 ^ §[ז 10 ־ל ת! 16 ^ 4 א. 

השתתפותה של ישראל בקו־הייצור העולמי הינה, אם כן, 

תופעה מורכבת למדי. בפרק זה ניסינו לתאר מימד אחד של 
השתתפות זו; משמעותה עבור "כוח האדם הישראלי הזול 
יחסית". די בתיאור זה כדי ללמד על כך שנחוץ דיון ציבורי נרחב 
בתופעה בכללותה. 

מה מאחורי מסך המחשב האישי, השעון 
הדיגיטאלי ומכשיר הוידיאו! ומה מאחורי 
בגד־ הים היוקרתי והחליפות האופנתיות! 
עבודת־כפיים של אלפי נשים ברחבי העולם. 

נשים בקו הייצור העולמי מתאר את עבודתן 
של נשים בקווי־הייצור של החברות הרב־ 
לאומיות הגדולות - אלה המייצרות את 
האביזרים האלקטרוניים ואת הבדים 
והבגדים. 

פרק מיוחד דן בהשתלבותן של נשים ישראליות 
- מעיירות־פיתוח, מכפרים ערביים ומן 
השכונות בערים הגדולות - בתעשיות 
האלקטרוניקה והטקסטיל. 



















